
PREFAŢĂ 


Dacă în Macondo, satul imaginar al lui Gabriel Garcia 
Marquez, este întotdeauna luni şi totul pare mai degrabă încremenit 
în clipa efemeră a eternității, în Adamville, oraşul virtual al lui Ovidiu 
Bufnilă, nu există nici o regulă şi nici o clipă de plictiseală. Din 
acelaşi motiv: pentru că, păstrând proporţiile, desigur, acolo începe 
şi se sfârşeşte lumea. Lumea noastră, cea de toate zilele. Lumea 
cu bucuriile, necazurile, sclipirile, zâmbetele, lacrimile, gesturile, 
plimbările, mâncărurile, ideile, zilele, cărţile, vorbele, nopțile, 
mângâierile, certurile, cerul, muzica, dragostea, poliţia, vecinii şi 
parlamentarii ei. Cu jobenele ei. | 

i, 

Pentru că, aşa cum spunea şi loan Petru Culianu, totul este 
magie. Magie ca psihosociologie generală, plasată de Culianu drept 
argument major în etema luptă a Statului-magician cu Statul-poliţist. 
Magie, fie şi doar ca fațetă a unui spectacol de iluzionism sau, 
dacă vreţi, a culorilor unui cer cu câteva momente înainte de răsăritul 
soarelui. Magie a jocului îndrăgostiţilor... 

Pentru că totul este un joc. Depinde de noi ce conotaţii îi 
atribuim. De geneză, de moarte, de reconfortare, de amărăciune, 
de foame, de anxietate, de visare, de plimbare, de invidie, de rațiune, 
de autism, de transcendenţă. Cine este Marele Manipulator, este o 
întrebare care, la urma urmei, se diluează de la primele pagini ale 
„Cruciadei lui Moreaugarin“. Cum cine? Magicianul. Sau 
Moreaugarin. Sau Fifi. Sau Agatha. Sau Ib Hassan. Sau oricare alt 
personaj, fără nici o excepţie. Sau, şi mai bine, dumneavoastră, 
stimate cititor. Da, dumneavoastră. Sunteţi, din punctul de vedere 
al multor concetăţeni de-ai noştri, altfel. Nu faceţi parte din mult 
trâmbiţata normalitate. Vă faceţi timp să citiţi o carte? Blasfemie! 

Sau, şi mai şi, vă scormoniţi în buzunar să o cumpăraţi? Îndepărtaţi- 
vă de noi, oamenii normali. Sunteţi cumva un extraterestru uitat prin 
părţile astea? Purtaţi cumva şi dumneavoastră un joben? V-au 
crescut cumva solzi sau aripi? Nu contează. La urma urmei, magia 
este însăşi viaţa. Greu de definit, tocmai pentru că este cea care ne 
defineşte pe noi. Atât în joacă, cât şi în serios. Sau poate că numai 
în joacă, pentru că nu există nimic mai serios decât o joacă 
frumoasă. O joacă de-a magia... 


A încerca să defineşti stilul lui Ovidiu Bufnilă pare a fi o 
încercare sortită de la bun început eşecului. Din simplul motiv că 
romanul cu care vă veţi delecta poate fi catalogat, la modul cel mai 
simplist, drept complex. Am spus roman şi deja am greşit. Este 
mult mai mult decât un roman. Este o încercare temerară, mai ales 
astăzi, când nerăbdarea, viteza şi superficialitatea par a fi trăsăturile 
definitorii ale unei societăţi care nu se mai regăseşte pe sine. 
„Cruciada lui Moreaugarin“ scapă cu nonşalanţă de chinga 
catalogărilor. Îmi permit chiar un sfat. Nu-l răsfoiţi, nu merge aşa. 
Nu este numai imprevizibil, este pur şi simplu construit altfel. Dacă 
m-aş apuca să-l disec, aş rămâne numai cu nişte obiecte care nu 
amintesc cu nimic de un roman. O pastilă de un sfert de pagină, 
rafinând esenţa bucuriilor mărunte. O pagină despre ambițiile eterice 
ale comandanților de pluton. Un eseu despre ţintele estetice ale 
textul literar. Şi altele, şi altele. Perle mici, perfecte, minuscule 
universuri în sine. Nimeni nu s-ar încumenta să le înşire pe un şirag, 
fie şi numai din Simplul motiv că firul călăuzitor le-ar altera, într-un 
fel sau altul . 

Şi totuşi, magie curată, volumul este nu numai rotund, ci şi 
compact. Ocupând totul, până la ultima moleculă de spaţiu virtual 
ce i-a fost alocată. Greu de crezut că poate fi străpuns, sau 
completat, fie şi cu un vârf de ac. Desigur, poate fi atacat, negat, dar 
nu poate fi demontat. Îl puteţi, dacă vreţi, coace la foc mărunt. Vă 
puteţi amuza încercând o mulţime de chei în uşile care, vi se pare 
sau nu, stau încuiate prin măruntaiele lui. Puteţi analiza numele, 
situațiile, subinţelesurile. Numai că, în ultimă instanţă, toate aceste 
artificii pălesc în faţa densităţii omogene a scrierii. Ceea ce contează 

este întregul, nu componentele. 


Un text definitoriu pentru un reuşit experiment post-modern- 
ist? Volumul lui Ovidiu Bufnilă se sustrage şi de sub acest 
acoperământ cu mai multe tăişuri. Recunosc cu fair-play, mi-a 


trecut prin minte probabilitatea de a citi „Cruciada...“ pe un „site“ 
bine dotat din hăţişul Internetului, savant editată într-un limbaj DHTML 
presărat cu sofisticări Java şi mai ştiu eu ce alte minuni, un hyper- 
text solid ancorat într-un păienjeniş de „link'-uri. Numai că, din 
nefericire pentru visele mele trans-internet-iene, atributul fundamen- 
tal al volumului este cu totul altul. Dincolo de magia post- 
modernismului, textul este crescut în jobenul literaturii. 

Şi, la urma urmei, asta-i tot ceea ce contează. Ca din marele 
joben al universului să iasă oameni pe care îi cheamă Gabriel, sau 
loan, sau Ovidiu, sau alţii şi alţii, care să scoată la rându-le, din 
jobenele lor, scrieri care să ne hrănească sufletul. 

Eu unul îmi scot pălăria în faţa unor astfel de jobene. 


Cătălin lonescu, 
"20 aprilie 2000 

CAPITOLUL UNU 


DAR CINE SUNT ? 


Cum am făcut ochişori m-a trăsnit o duhoare cumplită. În 
jurul meu era o gaşcă-ntreagă. Unul nu mişca. Rânjeau la mine. 
Se holbau. N-aveau nici nas, n-aveau nici buze. Prin găvanele lor 
alburii se cățărau păianjeni borţosi. Îşi țeseau pânzele cu multă 
migală. Le pocnea curuţul de atâta ațăraie ca de chihlimbar. M- 
am săltat în capul oaselor. Am răcnit ca un apucat: 

- Care dai un tabacioc?! 

Morţii dracului! Nici nu s-au sinchisit de mine. Făceau pe 
nebunii. Se tot înghesuiau după o rază râncedă de soare. Aia se 
tot arunca orbeşte-n beznă. Săraca! 

Un mort s-a naruit. L-a doborât curentul de putred ce era. 
Scăfârlia, boaf, s-a desprins de trup. S-a rostogolit încoace si- 
ncolo strivind sub ea când O ureche când cealalta. Pot.să jur, a 
sughitat hârca! 

Mă durea țestovanul rău de tot. Eram cumplit de ameţit. 
Creieraşu- -mi plutea în ceaţă. Se hârşâia de oasele căpățânii mele. 
Bine-mi mai stătea! Eram la ananghie. Mi se umflaseră genunchii. 
Îmi ardeau obrajorii. Îmi scârțâiau încheieturile. Aveam ace de 
gheaţă-n lăboi. Prin burdihanul meu topaia o bulă veche de aer. 
Mama ei! 

Am urlat: 

-  Aaaaaa! PES 

M- am umflat ca un broscoi. să. -mi sară- n aer bojocii. să- 
mi crape inimioara. Să mă fac mii de farâme. Să se ducă. dracului 
celulele mele. Fir'ar ele de ştrengărițe! Le simțeam eu. Nu mă 
puteau înşela. Stăteau la taclale cu mülte alte celule din întregul 
Univers. Se ciorvăiau. Se spurcau. Se giugiuleau. Nişte 
mahalagioaice. Perverse-n toată regula! Să mor dacă mint! 

- Aaaaaa! 

Chiteam c-o să m-audă careva. Gândeam c-o să coboare 
cineva în haznaua aia. C-o să vină lumea buluc. C-or să mă 
îmbrăţişeze, c-or să mă pupe. Să mă drăgălească plini de duioşie.: 
C-or să-şi strige unii altora plini de bucurie: 

- Ce minuneee! 

- A-nviat mortul! 

Nici ţipenie. Zăcea peste mine o tăcere ca de plumb. O 
negreală unsuroasă mi se scurgea pe făţălie. Mortii tăceau chitic. 
Parcă-i cunosteam pe vreo doi. Pe ăla chel, cu gâtul tăiat. Pe aia 
spălăcită, cu o spangă-nfiptă drept în inimioară. Nu mai suflau. Li 
se uscase sângele pe haine. Şi puteau strajnic! 

- Aaaa! 

Cine să vină, nenişorule?! Am împins capacul cosciugului. 
M-am întins. Mi-au troznit ciolanele. M-a luat cu frig. Am ţopăit de 
colo, colo. Cât pe-aci să strivesc sub talpă braţul descămat al unui 
cadavru. Am tras o ocheadă-n jur. În fundul haznalei se ghicea o 
trăsură hodorogită. Sus, pe zidurile mucegăite, atârnau armuri 
ruginite şi crăpate de vânt şi de ploi. Era şi-un blazon. Un leu ţintuia- 
n gheare un balaur fioros. Pocitania trăgea să moară. Scotea flăcări 
printre fălci. Ai fi zis că-i viu. | se zbătea coada însângerată. N- 
avea scăpare. 

Am urcat o scară. Cât pe-aci să-mi rup gâtuşorul pe 
treptele-i alunecoase. Să-mi frâng spinarea. Să mă ologesc 
dracului. 

Piutea un abur în urma mea. Prinsese nişte voci, Hohoteau, 
chițcăiau, bombăneau. Gata, gata să mă bage-n sperieţi. Vocile 
morțişorilor erau! 

Am tras cu urechea. Nici o mişcare. Nici glas de om, nici 
răsuflare de jivină. Cum mă tot moşmondeam să urnesc uşoiul 
greu, de bronz, m-am trezit cu nasu-ntr-o oglindă de Burgundia. 
Luciul ei trăgea la aghioase sub un strat gros de funingine. 

L-am şters cu mâneca. M-am privit curios. Mi-am rânjit 
ticălos şi m-am întrebat speriat: 

- Dar cine sunt?! 

CAPITOLUL DOI 


ROMANTȚA 


Cerul emana un putemic miros de gaz metan, scoicile aveau 
culoarea petrolului iar noi înfulecam scrumbii afumate şi ne credeam 
nemuritori. Adunam crabi în coşuri de nuiele şi povesteam cu 
naivitate cum peştii nopților fără Lună se ţopeau prin văzduh. 

Era un anotimp al împotrivirilor şi al primelor mele timide 
încercări de magician. Un boxer, care înghiţise o sută de somnifere, 
nu murise ci hoinărea prin visele noastre, îmbărbătându-ne. Morții 
nu erau morți ci viligiaturişti înamoraţi de real. Săream pe fereastră 
când ne puneau să dormim. Minţeam cu pasiune când ne cereau 
stăruitor să le spunem adevărul. Aruncam în chiuvetă, pe furiş, 
untura de peşte. Ne hlizeam dinamitând ceremoniile. Ne scobeam 
în nas sublimând gravitatea. Ne bărbieream cu răbdare cele câteva 
fire de păr ce ne creșteau pe faţă. Ne înconjuram de obiecte. Unele: 
dintre ele se arătau docile, altele, înşelătoare. Sub umbrela frumos 
colorată a gândurilor noastre, unele dintre ele prindeau viaţă. Altele, 
dimpotrivă, se metamorfozau graţie unor forțe exterioare nouă. 
Vântul, apa, focul. Lipeam pe tapetul violet al camerei fotografii cu 
automobile de formula unu şi jucam cu deznădejde tot felul de 
roluri. Cuceritorul. Răzbunătorul. Melancolicul. Şi toate încercările 
noastre erau străbătute de un soi de teribilism. Ce altceva decât 
revolta împotriva acelei forțe universale care ne obliga să creştem 
în fiecare zi! 

Bebe-orbul îmi spunea: 

- Moreaugarin, ia seama, cerul e roşu, o să fie vânt! 

Cerul era însă limpede şi soarele strălucea. Avioane, 
insecte şi păsări se avântau prin văzduhul încins. Sângele ne 
clocotea năvalnic în trupuri. 

După astfel de zile urmau nopţi peste măsură de 

călduroase în care dormeam în hamac. Bebe-orbul alerga însă pe 
Strada Mare şi striga ca din gură de şarpe că plouă cu găleata. Era 
o nouă minciună de-a lui, o împăcare unilaterală cu unele adevăruri 
incontestabile ale lumii sau semul că încercările mele se arătau a fi 
nu lipsite de temei? | 

Pe vremea aceea visam la o teribilă cruciadă şi scriam 
despre ploile de pe Strada Mare, despre miracolele din Adamville 
şi despre figura legendară a celui mai vestit boxer din port. 

Boxerul avea o sirenă tatuată pe piept şi se lua la întrecere 
cu hamalii din docuri. Agatha, femeia pe care o iubea, se plimba 
dimineaţa pe dig. Marinarii fluierau după ea şi-i făceau semne cu 
beretele lor. Cum o auzea, Bebe-orbul o lua la fugă şi se ascundea 
printre lăzile cu mătăsuri aduse din Extremul Orient. Sirenele 
vapoarelor scoteau sunete prelungi. Şlepurile lăsau pe apă dungi 
înspumate. Pescăruşii zburau de colo,colo urmărind un sâmbure 
de furtună. Din ascunzătoarea sa mirosind a scorţişoară şi a piper, 
Bebe-orbul îmi striga înfricoşat: 

- Cerule, e chiar mama mea! 

Dar mama lui murise pe vremea când uriaşul Peşte-de- 
sticlă eşuase pe țărm din pricina exerciţiilor mele de magie. Borerul 
tocmai înghiţise o sută de somnifere şi alerga prin visele noastre 
după nebuna de Agatha. În zori îşi umfla pieptul şi lovea aerul cu 
pumnii lui ca două pistoane. 

Spunea: 

- Acum am găsit într-adevăr ceea ce căutam! 

N-am aflat însă multă vreme ce anume. Razele soarelui 
pătrundeau prin ferestre schimbând forma lucrurilor. Razele de 
Lună bântuiau nopţile modificând realitatea. Aşa cum strălucirea 
uriaşului Peşte-de-sticlă ne-a schimbat vârstele. 

- Luaţi seama, ne-a strigat Bebe-orbul, e de fapt o corabie! 

Când au venit camioanele de la fabrica de sticlă, cerul se 
înroşise şi se pomise vântul. Şoferii de pe camioane aveau răsuflări 
greoaie şi ghete murdare de păcură. Pentru că nu voiam să le 
dăm peştele, ne-au alungat de pe plajă aruncând după noi cu pietre 
şi cu pumni de nisip. 

Sticlarii au topit peştele în creuzetele lor. Noi stăteam lipiti 

de gardul de sârmă al fabricii şi trăgeam cu praştia în portar. 
Portarul se juca râzând cu o mulţime de cioburi frumos colorate. 
În război i se înfipsese o schijă în trup. Acum se lăuda făcându-ne 
în ciudă: 

- Hei, auziţi motoarele submarinului care se mişcă în 
adâncurile mele?! . 

Dar marea nu era pe placul lui. Nici peştii, nici sirenele. El 
iubea avioanele, insectele şi păsările. 

Ne-a spus: 

- Peştele vostru e o delicatesă! M-am înfruptat cu plăcere: 
din el! 

Şi-a deschis apoi umbrela şi s-a ridicat în văzduh. Stătea 
aşa, suspendat, şi râdea şi striga că găsise într-adevăr ceea ce 
căutase de-o viață. 

N-am aflat ce anume. Umbrela i s-a închis brusc şi el s-a 
prăbuşit la pământ spărgându-se în mii de cioburi. 

Pe poarta fabricii tocmai ieşea un camion plin cu 
oglinzi.Oglinzile erau ambalate în talaş auriu şi în ele puteai citi 
prezentul, trecutul şi viitorul. | 

Privind însă vitrina magazinului de sticlărie, Bebe-orbul 
ne-a spus o nouă minciună: 

- Nu vă lăsaţi înşelaţi! Sunt de fapt peşti adevărați! 

Am scotocit prin sertare. Ne-am vândut în mare grabă 
bicicletele, baloanele colorate, puştile cu aer comprimat, patinele, 
praştia, ghetele de box, avioanele de hârtie şi tot ceea ce până 
atunci ne ferise de o puternică criză de identitate. 

Am cumpărat toate oglinzile şi am alergat pe dig să le 
aruncăm în mare. Bebe-orbul sărea într-un picior de bucurie iar 
eu am scris din toată povestea asta prima şi ultima mea romanță. 

CAPITOLUL TREI 


MAJORDOMUL UCIGAŞ 


Uite-aşa mă zgâiam la făţălia mea! 

Să nu-mi vină să cred. Să nu mă recunosc. M-am pişcat 
de nasul borcănet. M-am tras de urechile clăpăuge. M-am încruntat. 
Mi-am ciufulit freza. Am scos limba la mine. 

Ca un prostovan! 

M-am opintit în uşoiul greu, de bronz. Zdroang. Uşoiul s-a izbit de 
perete. M-am dus de-a dura. Să-mi crape scăfârlia şi alta nu. M- 
am rostogolit. M-am îmbrăţişat cu piciorul unei mese de nuc, 
făloase, făloase. Era plină masa de lumânări fumegânde, de găineț 
de porumbei, de furnici galbene şi de resturile putroase ale unui 
ospăț de barosani. 

Un şmecher zăcea prăbuşit într-un jilt. Trufaşă arătare. Ai 
fi zis că visa. Era mahmur. Sufla într-un clondir plin pe jumătate. 
Era tare fericit din pricina asta. 

Am răcnit la el: 

- Tu, care-mi eşti?! 

- Uşurel, uşurel, mi-a zis şmecherul zambind subţire şi 
fixându-mă cu ochişorii lui ca de viezure-n călduri. 

- Sunt grăbit! 

- Credeam c-ai dat ortu' popii! Dar, după câte văd, eşti 
încă verde, ha,ha,ha! 

- Care-i şpilul ?! am întrebat eu şucărindu-mă rău de tot. 
Era majordomul castelului. Castelul se ridica la câteva poşte de 
Beauburg. lar majordomul? Ăla uns cu toate alifiile. Răsărea de 
unde nu te-aşteptai. Le ştia pe toate. Câte sticle pântecoase de 
şampanie zăceau în pivniţă. Câţi claponi stăteau gata, gata să se- 
nfingă-n frigărui. Când o să bată vântul din Nord să rămână grea 
femeia castelului. Şi câte şi mai câte. 

Şi-acum?! 

Intrase-n clenciuri cu stăpânii lui, pramatia. Îl lovise 
damblaua, instinctul ucigaş. Îi şuguşase pe toți. În hazna le 
putrezeau hoiturile. Măcel în toată regula. Să te ia cu frig, să te ia 
cu amețeală. Ce tărăşenie! 

- Cu mine cum rămâne? am întrebet şuierând şi bâțâindu- 
mă de draci. 

- Păi, să-ți zic! a rânjit majordomu' ucigaş trăgându-şi mucii 
şi nelăsându-mă o clipă din ochi. 

- Sunt numa' ochi şi urechi, i-am zis luând seama la o 
panoplie argintată plină de spăngi, flinte şi buzdugane. 


CAPITOLUL PATRU 


ŞAPTE OAMENI CU JOBEN 


Ea, mătuşa, nebuna, a împins-o pe Agatha uşurel pe 
scenă în aplauzele înflăcărate ale mulțimii, ea, mulţimea, era în 
puterea mea de magician, aiurită seară. 

Lampioanele, uriaşele, furaseră umbra Agathei iar fanfare 
năvălise cu o forță de nestăvilit în urechiuşile ei mici, roz, delicate. 

Un oftat. 

Să stai acolo, Agathă, pe scena luminată orbitor, cu 
genunchii tăi cei frumoşi bine lipiti unul de altul, să te fereşti să 
priveşti publicul înverşunat de atâta plictis provincial, să-l urmăreşțti 
cu timiditate pe cei şapte cu joben însuflețiți de Moreaugarin, ce 
nebunie, ce nebunie! 

Ce uşor mi-a fost să-i mişc de colo,colo, să le pun în gură 
vorbe mieroase şi ameninţări subtile! Ştiam că publicul n-o să mă 
aplaude, că nu-mi va da crezare, ah, publicul tembel şi înamorat 
de senzațional! 

Şi iată-l pe NUMĂRUL UNU apropiindu-se tiptil, îmbrâcat 
în redingotă. L-am desprins dintr-un almanah îngalbenit. Is. tot 

ştergea faţa cu o batistă roşie, aruncând în stânge şi-n dreapta cu 
flori de celofen, cu confetti, cu cerculeţe care luau foc pe deasupra 
sălii răspândind un miros de flori de măr. NUMĂRUL UNU se proțăpi 
chiar în mijlocul arenei. Se scărpină în bărbuța-i liliachie. Tuşi plin 
de importanță. Ceru mulţimii să se liniştească să nu mai vocifereze, 
să nu mai răspândească zvonuri. Deveni un pic misterios. Izbucni 
în plâns. Vom face curăţenie, tigrilor, ne-a strigat. Balonările? 
Scuipatul? Vânturile? Vărsăturile? Le vom arunca la groapa de 
gunoi. Era pornit, NUMĂRUL UNU. Avea de gând să ne reformeze. 
Şi iată, în sfârşit, o luă în seamă pe Agatha cum stătea ea cu 
genunchii lipiti unul de altul, emoţionată, aproape orbită de luminile 
reflectoarelor care n-o lăsau cu nici un chip să se ascundă în sufletul 
ei numai închizând ochii. NUMĂRUL UNU făcu nişte semne 
misterioase prin aer. Acum am găsit într-adevăr ceea ce căutam, 
ne spuse plângând de bucurie. Era şi el eromţionai Şi se codea să 
pună Agathei prima întrebare. Işi drese glasul. Işi şterse lacrimile 
cu mâneca redingotei. Făcu o piruetă. Izbucni într-un hohot nebun 
de râs. Săracul! Nici măcar nu ştia că Moreaugarin, magicianul, îl 
însuflețea de la distanță. Agatha îl privi mirată. Haide odată, îi spuse 
din priviri, pune prima întrebare, curaj îţi cade jobenul de pe cap. 
“Să nu înțeleagă”? NUMĂRUL UNU tuşii. Poate că va începe, gândi 
Agatha. E timpul, e timpul magic, suntem sub magia timpului. 
Mulțimea bătu din picioare. Câteve fluierături. Instrumentiştii 
fanfarei, îngâmfaţii, dădeau semne de plictiseală. Şi NUMĂRUL 
UNU, trăgându-se de bărbuţa lui liliachie puse misterioasa întrebare 
şi scoase din buzunar un metronom pe care, la sfârşit, ştiam eu, 
avea să-l prefacă într-un iepuraşi. 

- Agatha, spune-mi te rog, cunoşti principiul conservării 
energiei?! | 
Auzi la el ce întrebare, pufni Agatha în râs şi mă privi pe mine, 
Moreaugarin, pe furiş şi-mi trimise un pupic fericită că-i dăruiam o 
asemenea seară trăznită. Şi spuse pe nerăsuflate ce era cu 
conservarea energiei. Şi mai spuse ceva despre entropie şi despre 
principiul lui unu care se multiplică şi despre planul ascuns al lumii 
Şi lumea rămase cu gura căscată. 

NUMĂRUL UNU, dezamăgit, dezarmat şi disperat făcu o 

“plecăciune grăbită îşi, strânse florile de celofan şi zâmbetul viclean, 
prefăcu metronomul într-un iepuraş care se ascunse în bărbuța 
lui liliachie şi se făcu nevăzut în jobenul său pulverizându-se ca un 
balon de săpun. | 

- O nouă intesificare a fenomenului OZN! strigă 
Haralambie de la Arsenal. 

Şi fanfara intonă un marş vesel şi-şi făcură apariţia doi 
clovni care se dădură peste cap şi scoaseră limba la mulțime să 
se mai destindă atmosfera şi se auzi un şuierat grozav din culise 
semn că aşa s-a şi întâmplat. 

Şi iată-l pe NUMĂRUL DOI alergând pe sub lumina 
reflectoerelor, țâşnind din jobenul magicianului Moreaugarin. Adică 
eu, pierdut prin mulţime, pus pe şotii, cu gândul la cruciada teribilă 
ce avea să vină cândva. Agatha-l privi curioasă pe NUMĂRU DOI 
aşteptând liniştită pe scăunelul vopsit tot în roşu. Îi plăcea culoarea 
aia nebună, culoarea soarelui în amurg, culoarea buzelor ei în 
toiul dimineții când se scălda în râu şi când Moreaugarin o spiona 
hulpav ascuns printre stânci, încurcându-se în mantia lui de 
magician. NUMĂRUL DOI se mişcă-ncet. E gârbov. Abia dacă 
scoate un cuvânt. A adormit, strigă un copil şi mulţimea izbucnește 
în hohote de râs şi întregul Adamville râde de se prăpădeşite la 
circul ăsta inventat de Moreaugarin. Parcă nu se mai aude nimic, 
dintr-odată. NUMĂRUL DOI face să dispară sunetele în jobenul 
lui, strânge lumina parcă, e periculos. Linişte. Tăcere. Tam, 
tararam, tam, tararam. Ropot de tobe. Atenţiune! Mulțimea stă cu 
sufletul la gură, NUMĂRUL DOI o hipnotiză. Cineva se smulse din 
hipnoză şi-i aruncă la picioare flori de celofan în semn de prețuire. 
NUMĂRUL DOI îşi scoase jobenul. Mulțimea strigă speriată încă 
prinsă-n vrajă. Cine era oare acel purtător de joben?! El avea să 
pună cu siguranţă cele mai grele întrebări. Întrebările cu schepsis 
erau specialitatea lui. 

- Îi şi place, perversului! strigă înverşunat Tătărăscu bătând 
din picior. 
NUMĂRUL DOI făcu o reverență. Nu-şi mai termină 
reverența, Tătărăscu îşi băgă degetele cărnoase în gură şi scoase 
un straşnic, şuierat, mulțimea îi tinu hangul. Agatha ar fi vrut să 

audă întrebarea mai grabnic. Să n-o mai ţină acolo în bătaia 
reflectoarelor. Parcă s-ar fi dus acasă nitel bosumflată. Că era mai 
bine la bal. Că magia-i o vorbă goală. Că n-ar fi adevărat că trăim 
şi ne sfârşim sub semnul unui Secret Originar. Mătuşa strigă la ea, 
stai locului Agathă, acuşi începe balul, o să pună întrebarea îndată, 
nu mai e mult, eşti nemaipomenită fată dragă. Şi NUMĂRUL DOI 
încercă s-o sperie pe Agatha cu privirea lui rece, încercă s-o 
sfredelească, să-i umble prin suflet fără neruşinare. Chiar strigă la 
ea, îi spuse pe nume. Şi începu să turuie: 

- Află că totul e o minciună, află că nimic nu e real, totul e 
vis, nici glasurile nu sunt, nici luminile nu sunt, nici urmă de 
Adamville, e doar o părere, nici nu exişti Agathă! 

- Ba dumneata eşti mincinosul! strigă Agatha şi multimea 
la unison strigă în draci. 

NUMĂRUL DOI se prefăcu jignit. Se plimbă încoace şi- 
ncolo cu mâinile la spate. Are un curaj nebun, Agatha, îşi spuse 
zâmbind periculos. Şi scoase de sub pulpana hainei o mulțime de 
sfere colorate şi le aruncă prin aer să plutească după legi tainice şi 
strigă de se cutremură întregul circ: 

- lată Universul! 

Era prea de tot, NUMĂRUL DOI merita o lecţie. Agatha se 
urcă pe scăunel. Atinse sferele. Le preschimbă la minut. 

- E tocmai ceea ce vrem să vedem! strigă comisarul şef 
dând cu chipiul de pământ. 

- lepuraşii cu pieptarul roşu care cântă la harmonică, 
femeia tăiată cu ferăstrăul, iluzionistul cu asul-de-treflă-scos-chiar- 
din-mâneca-dumitale, femeia-peşte, clovnul bizar ca un bazar, 
câinele andaluz care ştie când te-ai născut, omul care înghite foc, 
foca buclucaşă din Islanda care e în stare să se joace cu o minge 
de cauciuc şi să înfulece pe nemestecate şapte găleți cu peşte, 
leii şi tigrii şi zidul morții şi femeia zburătoare şi şarpele boa gata, 
gata să îndoaie o bară de oțel şi papagalul Dominic, strigă Agatha 
năucind multimea. 

Şi Moreaugarin îl făcu pe NUMĂRUL DOI să dispară 
discret într-un nor de fum şi trompeții îl anuntară pe următorul. 
NUMĂRUL TREI intră cu mişcări de felină. Făcu un triplu salt. 

Multimea îl aclamă. NUMĂRUL TREI se rostogoli ametitor. Făcu 
podul. Imită zborul condorului. interpretă cât ai clipi moartea 
toreadorului. Îşi puse cu iuțeală o mască, două, trei, patru cinci 
dar Agatha ştia bine cine e ei, nu se lăsă înşelată, numi mâşiile cu 
multă uşurinţă, ar fi putut să spună şi povestea lor. 

- Ce mască e?! întrebă NUMĂRUL TREI dându-se de-a dura. 

- Soarele! 

- Dar asta? Ce mască e?! 

- Luna! 

- Şi asta?! 

- Ib Hassan! 

Dar asta?! 

- Moreaugarin! 

Şi NUMĂRUL TREI făcu o mie de tumbe şi-şi puse altă mască, 
Agatha se urcă pe scăunel să vadă mai bine, NUMĂRUL TREI o 
prinde în brate, mai, mai s-o sufoce, ghiceşte masca! 

- E chiar mătuşa mea! 

Şi maşiniştii, clovnii, dresorii şi trapeziştii aplauuară pe ruptelea 
şi mătuşa râse veselă, Moreaugarin îşi şterse fruntea de sudoare 
şi mai făcu nişte pase magnetice să nu lâncezească seara, să nu 
se plictisească mulțimea. 

Şi NUMĂRUL TREI izbucni în plâns văzându-se înfrânt şi 
zâmbi liliachiu şi spuse înciudat: 

- Nici nu era greu de ghicit, la urma urmei...lumea e plină de 
copii geniali care fac exerciţii de magie... atenţie...o să sărim în 
aer...luaţi seama, oameni buni...fiţi cu ochii-n patru... vă rog, treziţi- 
vă... într-o bună zi veti fi înghiţiți...sunt sigur...văd viitorul cu ochii 
minţii...văd Mandhala! | 

Veni un om de serviciu şi-l alungă pe NUMĂRUL TREI şi începu 
să rhăture talaşul arenei şi-i spuse Agathei că publicul ține cu ea 
şi numai cu ea. 

Şi omul de serviciu se urcă pe mătura lui şi execută un număr 
de acrobație, se învârti de nebun prin aer imitând motorul unei 
rachete, nu-l aplaudă nimeni, Agatha îşi roti privirea încercând să- 
Şi găsească prietenii dar reflectoarele o orbiră. Şi pauza se apropie 
în sfârşit de sfârşit şi publicul privi chiorâş în stânga şi-n dreapta şi 

pe bună dreptate. Unde erau leii şi tigrii? Unde era elefantul Bingo?! 
Pe unde umblau clovnii şi bărbierul şi omul-ghiulea? Pe unde se 
ascunseseră balerinele şi călăreţii electrici şi maeştrii cântăreți şi 
madam Brizar care ştia să facă tot felul de vrăji nemaipomenite?! 

Bateristul îşi omori tobele anunțând înfricoşătoarea apariție a 
NUMĂRULUI PATRU care apăru plin de sânge pedalând pe jobenul 
său şi aruncând prin arenă ciozvârte aburinde şi arătându-se gata, 
gata să bea sângele întregii suflări din Adamville. 

Lumea ţipă speriată. i 

NUMĂRUL PATRU îşi schimbă înfăţişarea. Zâmbi larg. li facu 
Agathei o curte nebună. Scoase din buzunarul fracului său un 
mănunchi de banane, baloane colorate, acadele, vată de zahăr, 
bilete de LOTO, bănuţi de argint. NUMĂRUL PATRU se bătu în 
piept, pieptu-i sună a tam-tam, prin aer se adunară nori albi şi 
albaştri, nisipul se făcu dintr-odată portocaliu, fereşte-te Agathă 
de mâncătorii de oameni, strigă NUMĂRUL PATRU, ei pot fi 
pretutindeni, pe stradă, la slujbă, la biserică, prin parcuri, la 
cinematograf, în vise, chiar şi în vise! Agatha se arătă 
neâncrezătoare, pufni în râs, ce mai seară îi dăruia Moreaugarin, 
aiuritul, îşi trecu mâinile prin păr nerâbdătoare să-i vadă şi pe ceilalți 
oameni cu joben, pe cinci, pe şase şi pe şapte, curioasă să vadă 
ce nebunii mai avea de gând să facă Moreaugarin aşa, în secret, 
în mare secret! Şi NUMĂRUL PATRU scoate un puşcoci din piept, 
Şi strigă c-o să-i plumbuiască pe toţi, mâncătorii de oameni din 
lume şi din toate lumile din întregul Univers. Mulțimea ţipă arătându- 
se speriată, din puşcociul periculos foarte țâşni un iepuraş. Ha, 
ha, ha râseră cu toţi, ce mai pezevenghi. Şi Agatha-l luă în braţe 
pe NUMĂRUL PATRU făcându-mă peste măsură de gelos pe mine, 
Moreaugarin, magicianul întregii seri. Şi NUMĂRUL PATRU întrebă 
plin de naivitate: 

- Să fie acesta un joc al zilelor?! 

Mulțimea se lumină. Agatha strigă înveselită, tu eşti Joi, aşa 
e, eu sunt Joi. 

Dar Vineri, omul-Vineri?! Să aflăm ce se ascunde în junglă, să 
vină omul-Vineri, strigă mulțimea şi NUMĂRUL PATRU sare de 
colo, colo şi inima lui e un tam-tam, oa, oa, oa, face NUMĂRUL 

PATRU ametit, gata,gata să se urce pe-o liană, să privească-n 
depărtare aşteptând corabia salvatoare, îşi aruncă jobenul prin 
aer şi apoi dispare într-o rază de soare. 

- Doriţi o pauză? i-am întrebat pe cei din Adamville vrând să 
fac un pic pe nebunul, să mă cocoşez la ei. 

- Stai jos, băieţică! mi-a strigat Fifi Baston neştiind, proasta, 
că eu şi numai eu, eram magicianul întregii seri. 

Şi-au venit buluc NUMĂRUL CINCI împreună cu NUMĂRUL 
ŞASE, aveau bice în mână şi mânau atelaje imaginare şi împărțiră 
bilete de tramvai, de troleibuz, de metrou şi pufăiră şi nechezară 
în fel şi chip, prostindu-se şi încetoşând lumea cu abur de 
locomotivă. 

- Atenţiune! Atenţiune! strigă NUMĂRUL CINCI ducându-şi 
mâinile pâlnie la gură,. 

- Fereşte linia una! răcni NUMĂRUL ŞASE scălâmbăindu-se 
şi strâmbându-se în fel şi chip. 

-Secolul XX trece fără oprire în direcţia... 

Hnuuuuoo, izbucni mulțimea, întreaga suflare din Adamville 
se ridică în picioare mai,mai să sară-n arenă, să-i bumbăcească 
pe cei doi mofluzi, că de ce vorbeau ei de sfârşitul lumii, că cerul 
era limpede şi soarele strălucea şi avioanele şi insectele şi păsările 
se avântau prin văzduhul încins şi sângele ne clocotea năvalnic în 
trupuri. Şi sosi în arenă şi NUMĂRUL ŞAPTE, împleticindu-se şi 
împiedicându-se într-un munte de vată de zahăr şi încercând să 
umfle un dirijabil să ne plimbăm prin lumea largă şi vrând să salveze 
seara. În van, magicianule, mi-am spus, s-a stricat ceva, pe 
undeva, mulțimea s-a supărat, au ieşit cu toții de la circ, Agatha 
mi-a tras două perechi de palme, ce mai magician,mi-a zis 
înfuriată,a plecat val-vârtej cu nişte malagambişti să se fâțâie la 
balul de sâmbătă seara. 


17 


Cruciada lui Moreaugarin 


CAPITOLUL CINCI 


SPRE BEAUBURG ! 


Majordomu' ucigaşul, şi-a dres glăsciorul. | se uscase gâtul. 
Avea vedenii. Trăgea din greu la foale. Abia-i auzeam tic-tac-ul. 
Nu era ceva în regulă cu el. 

Mi-a trântit-o plin de importanță: 

- Stăpânii mei te-au cumpărat săptămâna trecută din 
Beauburg, amice! 

- Nu vorbi! m-am mirat eu. 

- Aveai fățălia lu’ Bonaparte. 

- Nu zău! em strigat tremurând ca piftia. 

- Castelanu' se dădea în vânt după personalități ale istoriei 
pământene. Acv’ un an l-a cumpărat pe Hitler. l-a avut şi pe Nero 
şi pe Mata Hari şi pe Einstein! 

- Adică oi fi altul? am întrebat pe nerăsuflate. 

- Îți merge mintea! 

- S-au plictisit de mine? am vrut să ştiu. 

- Nicidecum! Ți s-a dus însă fățălia! 

- Nu era fixată matricea”? 

- Te-ai prins! 

Tot mustăcea majordomul. Îşi râdea de mine. Că făcuseră 
bine că mă aruncaseră în hazna. Că de-abia aştepta să ies din 
peisaj să-i poată căsăpi. Că avea să-mi pară rău că n-am murit, 
Vorbea în dodii. Îl lovise damblaua. Avea păsărele în colivie. 
Răsuflarea îi putea a moarte de la o poştă. Avea o barbă încâlcită 
Şi plină de pânze de păianjeni. Brațele de sticlă-i luceau nasol de 
tot. Inimioara-i bâzâia ca un dinam Fulton. 

Mi-am făcut repede socoteala. l-am strigat: 
- Te las cu bine! 
- Unde pleci? m-a întrebat cu o voce spartă. 

- O şterg spre Beauburg)! 

- Cu ce gânduri, amice?! se prosti majordomul scobindu-se în 
nas. 

- O să pun lăboiul pe ăia care mi-au făcut figura! 

Majordomul a râs cu poftă. Şi-a râcâit o pleznitură din umăr. A 
bătut darabana printre grămezile de găinaț de porumbei “le pe 
masă. A oftat. A scuipat ca un derbedeu. Şi-a făcut ochii i::ci. A 
scos o archebuză de sub pulpana hainei. M-a ţintit şi a tipat înfuriat: 

- N-o s-o tai nicăieri, şmechere! 

- Ce zici? 

- Eşti mort-copt! 

- Mă faci să râd! 

- Spune-ţi rugăciunea! 

Auzi, hahalera! 
N-a apucat să apese pe trăgaci. L-am descăpăţânat c-o spangă 
smulsă din panoplia argintată, Hoitul i s-a prăbuşit sub masă. S-a 
spart în mii de cioburi. 
Spre Beauburg! 


CAPITOLUL ŞASE 


REPETIȚIA, NEVOLNICIA El 


Culmea, Bebe-orbul purta pălărie! 

Să nu-ți vină să crezi, avea baston! Să mori şi alta nu, 
avea ceas cu lanț de argint. 

Agatha i le cumpărase. Să-mi facă-n ciudă. să ma 

gelozeze, să mă lase tut. Să-şi râdă de magia mea, 

- Air travel is nowedays as safe as travelling by train! i-a 
spus Bebe-orbul casierei de la autogară. 

Pentru că exersa. Pentru că tocmai se pregătea să treaca 
Atlanticul către America. Pentru că voia ca toată lumea să ştie, să 
moară de invidie. Aveam eu grijă de el! ÎI făceam eu să dispară. : 

jucam eu o festă Agathei! 

- Pentru tusea dumitale am nişte ceaiuri de pătlagină, i-a 
spus Bebe-robul unui şofer de taxi. 

- Copiii prost educati sunt o adevărată pacoste, i-a zis unei 
femei care-şi certa cele trei fetițe în față la Arsenal. 

- Credeti că Prigogine a spus totul în materie de timp? l-a 
întrebat pe un polițist. 

- Bastonul poate fi o armă straşnică! E nevoie doar de 
stăpânire de sine pentru a-l mânui cu folos! i-a explicat el 
comisarului şef care căsca gura la cer aşteptând apariţia unei 
comete. 

- Evident, Luna este un satelit artificial, gol pe dinăuntru, 
de vreme ce, în mod cu totul neaşteptat şi americanii şi ruşii tac 
mâlc în privinţa ei, i-a şoptit vânzătorului de ziare de pe faleză. 

- O seară petrecută cu mine, să nu credeţi că mă laud pur 
şi simplu, e o seară de neuitat! a încercat el să cucerească o femeie 
măritată. 

- Nu-i aşa că privindu-mă vă întrebaţi dacă nu cumva sunt 
extraterestru? Din pricina ochilor mei! Câteodată şi eu mă îndoiesc 
că m-am măscut în Adamville! i s-a plâns el unui lustragiu. 

- Mingea aia de cauciuc pe care o tot aruncă destrăbălații 
ăia prin apă o să vă facă praf minunatul ceas de aur! l-a avertizat 
pe dom Lascu care-şi pierdea timpul la o halbă de bere. 

- Cred c-ar fi bine să duceti bărcile în hambar, după-amiază 
va fi o furtună groaznică! Valurile vi le vor sparge pe toate! le-a zis 
el unor pescari. 

- Ce părere aveți despre America? N-o găsiţi teribil de 
frivolă? tachină Bebe-orbul pe madam Brizard care tocmai îşi 
scotea sutienul pe dig. 

- Toate ca toate sau toate sunt ca toate? întrebă 
retoric,speriind o femeie care croşeta absorbită într-un scaun de 
răchită. 

- N-aţi vrea să vă retrageți picioruşul atât de delicat din 
calea mea?Vi l-aş putea strivi din greşeală cu bastonul! a sfătuit-o 
el pe Marilyn Monroe pe care eu tocmai o însuflețisem privindu-i 
insistent fotografia dintr-o revistă de cinema. 

- Cerule! a strigat Bebe-orbul emoţionat. Ce bine semănaţți 
cu îngerul acela care a pus pe jeratic întreaga Americă! 

- Sunt chiar ea! i-a zis Marilyn Monroe pe un ton înțepat. 

- Casa ei este drumul spre locuinţa morților, a bombănit 
Bebe-orb cu gândul la pilda lui Solomon. 

Şi se plimba aşa în fiecare dimineață. Se oprea din când 
în când şi vorbea fiecăruia spunându-i mereu acelaşi lucru. 
Repetând până şi virgulele. Agasând întreaga suflare din Adamville. 
Învârtindu-şi neatent bastonul prin aer. Fluturându-şi pălăria în stilul 
lui Al Capone. Ameninţându-ne pe toti cu iminenta lui plecare peste 
ocean. Lăsându-ne să înțelegem că eram nişte superbi ratati. Nişte 
bătuți de soartă. Nişte naivi. 

Agatha râdea de se prăpădea şi ne arăta cu degetul. 

Neruşinata! 

Au venit unii la mine să fac o magie, acolo. Aşa că nişte 
poliţişti l-au luat la ochi pe Bebe-orbul. Săracul! Credea c-o să 
murim de dorul lui. Că poate o să ne aruncăm în fața trenului de 
ciudă. 

După poliţişti s-au luat nişte cârcotaşi. Şi nişte precupețe 
şi nişte jurnalişti. l-au cerut să stea locului să se explice. Cum 
adică devine cazul. 

L-au bumbăcit. L-au alergat pe plajă. Să-i treacă 
nebuneala. El nu şi nu. O ţinea morțiş pe-a lui. 

Într-un elan general l-au îngropat în nisip. De-adevăratelea, 
pe cuvântul meu. Nu l-au mai găsit. 


CAPITOLUL ȘAPTE 


ORACOLUL DIN LIMBO 


Cum urcam spre Beauburg mi-a ieşit în cale oracolul din 
Limbo. Avea coarne de cerb şi cap de delfin. Îşi tot schimba forma, 
arătarea. 


Cruciada lui Moreaugarin 


Mi-a zis să stau locului. 
- Te duci parcă te-ai întoarce. 


SR 

- Eşt tu dar parc-ai fi altul care eşti chiar tu. 
i Nu lumea te contine pe tine ci tu pe ea. 
E. 

- Tu eşti centrul dar centrul e periferia. 

ES. 

- Vei găsi ceea ce într-adevăr cauţi. 

SE 

- Tu eşti planul ascuns al lumii. 

Ta principiul lui unu care se multiplică. 
-...? 


- Tu eşti începutul şi sfârşitul. 


CAPITOLUL OPT 


COMMUNIQUE 


Agatha? 

O nebună. O înfumurată. Să nu mă creadă pe cuvânt. 
Aşa că în zori vânzătorii de flori îşi închiseră magazinele, frații 
Gerome boicotară fățiş, prin fluierături, discursul primarului 
Ferdinand care ieşise în balcon să pledeze pentru păstrarea 
calmului şi o mulțime de oameni din Adamville se îndreptară câtre 
gară unde, spuneau ei, îi aştepta un ipotetic tren al salvării generale. 

Pe străzile pustii doar Jobo, alcoolicul, mergea 
împleticindu-se şi cântând de mama focului, pe jumătate beat, pe 
jumătate nebun, cu alte cuvinte fericit. 

Orchesta simfonică, animată de un eroism cotidian 
impresionant, dădu un ultim concert chiar în piaţa gării, biroul de 

mişcare fu luat cu asalt şi un mecanic de locomotivă reuşi să scape 
de furia mulțimii ascunzându-se într-un coş de gunoi. 

Urcat pe un vagon, Petrovici ne dădu informaţii despre 
evoluția îngrijorătoare a cometei, ciudat, cometa îşi schimba cu 
repeziciune culorile, doctorul Spiridon, gâfâind, încărcat de valize, 
deveni bănuitor şi se opri locului, o femeie leşină în panica generală 
iar primarul Ferdinand, alergând îngrijorat printre oameni, încercă 
să obţină un minut de linişte pentru un discurs istoric despre 
Sacrificiu, Civilizație şi Mecanică Stelară. 

Fu refuzat. 

Doctorul Spiridon îşi aruncă valizele cât colo şi începu să 
alerge spre capătul peronului, unul a înnebunit deja, strigă pe un 
ton fatalist Haralambie, după el, ţipă Fifi Baston, el ne-a sucit minţile 
cu teoriile lui despre curburile spaţiului. 

Eu am pornit-o în urma lor bolborosindu-mi formulele 
magice, Jobo, alcoolicul, primi mulţimea înfierbântată cu o 
reverență, se trezi aruncat la pământ şi o grămadă de picioare 
călcară grabnic trupul din care vinul țâşni cu un şuierat puternic. 
Bietul om reuşi să se ridice într-un târziu şi o porni spre Arsenal şi 
de departe ai fi zis că-i o fântână arteziană umblătoare. 

Odată ajuns în laboratorul său, doctorul Spiridon se adânci 
în cercetere, nu răspunse provocărilor care veneau din stradă şi 
nu se repezi să culeagă de pe podea bolovanii care aterizau pe 
fereastra larg deschisă. 

Senatorul Protopopescu găsi că e momentul unei 
clarificări, Petrovici anunţă ce-a de-a şaptea schimbare de culoare 
a cometei, da, da, aşa e, strigă emoţionat doctorul Spiridon de la 
fereastra laboratorului său, în piață se făcu linişte, oameni buni, 
priviţi acest magnific joc de culori pe care ni-l dăruieşte Cosmosul, 
ei bine, e vorba de un mesaj din spatiu, aparatele mele lucrează, 
vom avea în curând rezultatul, primarul Ferdinand ceru să i se 
facă loc pentru a asista primul la acel eveniment epocal, ce idee 
au avut ăia, şopti Haralambie înfiorat, să ne trimită informații printr- 
o cometă, voi converti culoarea în sunet, strigă înfierbântat doctorul 
Spiridon, vom auzi sunetele unei alte civilizaţii! 

Fifi Baston îi ceru să se grăbească, doctorul Spiridon 

scoase un difuzor pe fereastră şi în întregul Adamville se auzi un 

cântecel ciudat, dirijorul orchestrei simfonice îl ascultă stupefiat, 
începu să plângă de emotie, se bâlbâi, îşi trase 

nasul şi ne spuse că era vorba de cântecelul trubadurilor din secolul 

al XII-lea, lumea râse încântată, Haralambie începu să sughită 

de-atâta râs,eu mă tot uitam după Agatha doar, doar o să se lase 

amăgită de magia mea şi vocea clară clară, bărbătească, a unui 

trubadur continuă să cânte în difuzor: 

Chantarai d'aqustz 

trobadors ...... que chantan 

de maintas colors... 


CAPITOLUL NOUA 


M-AM DUS SĂ MĂ PRIVESC 


Cum s-a făcut nevăzut oracolul din Limbo, cum a început să 
bubuie şi să trăsnească. 

Am hoinărit pe ţărmul oceanului înotând prin furtună şi căutând 
drumul spre Beauburg. 

Prin văzduh vâsleau pescăruşi argintii în căutarea unui liman. 
În depărtare se auzeau mugind balenele. Crabii electrici sfârâiau 
prin nisipul încins. 

Un ciung, un orb, un olog, un mut şi-un surd stăteau pe vine şi 
ascultau glasul stelelor. 

Cum m-au văzut, mi-au zis pe şoptite: 

- Or s-aducă Cetatea Ideală! 

- Aha, am făcut eu pe atotştiutorul. 

- Or să se scoale morții din morminte! 

- Mai mult ca sigur, am întărit eu. 

- Şi cei vii şi cei morți vor fi judecaţi deopotrivă. 

- Întocmai, gagiilor, m-am cocoşit eu un pic. 

- Scuipatul... 

- „.Dalonările... 

- „vânturile... 

- „„Vărsăturile! 

- Le vom arunca la groapa de gunoi! 

- Aşa vom face. tipilor! am strigat eu să le țin hangul. 

Într-un târziu am zărit în larg un uriaş peşte-de-stic:: Tăia 
valurile maiestuos. Sclipea de-ți lua ochii. Sclipirea aia mi-a 
cotrobăit prin suflețel, m-a pus pe chituci. Mi-a dat imbold. 

M-am azvâriit în valuri. M-am dus să privesc. Venea o lumină 
cerească din peştele ăla. 

Inimioara a-nceput să-mi bubuie. Am văzut un chip. Da’ nu 
era fățălia mea. 


CAPITOLUL ZECE 


MAEŞTRII CÂNTAREȚI 


l-am însuflețit pentru Agatha, numai pentru ea. 

Îşi făceau apariţia la sfârşitul lui septembrie. Umpleau 
parcuri îţi băteau în fereastră. Mari şmecheri. Să-ţi cânte de inimă 
albastră. Să-ţi descânte. Să-ţi zăreşti viitorul în acordurile unui 
contrabas sau ele unu saxofon. 

intreaga suflare din Adamville se dădea în vânt după ei. 

Primarul Ferdinand plătea o fanfară întreagă. Şefii de 
partide angajau câte un trombonist sau câte un trompetist. 
Fetişcanele alergau, nebunele, după câte un tambur-major. Să-l 
tragă de mustăți. să-l pişte de burdihan. Ah, tambur-majorul, ce 
bine-mi mai ieşea! 

Parcă-l văd. Avea baston cu măciulie de argint. Cum Îl 
învârtea spre stânga, vedeai ziua de ieri. Cum îl învârtea spre 
dreapta, ghiceai dacă o să câştigi la LOTO sau nu. 


23 


Cruciada lui Moreausgarin 


Şi ce veselie. 

Pocneau artificiile. Curgea vinul în valuri. Toboşarii îşi 
rupeau mâinile. Bubuiau tobele, bum, bumba, bum. Aerul se 
comprima sub magia mea, pleznea pe la colţurile clădirilor. 

Țâşneau ca din nimic femei planturoase pentru bărbații 
hămesiţi. Curcubee foşnitoare se prelingeau peste acoperișuri. Din 
staniol! le făceam! 

O mulțime de automobile nichelate năvăleau în piață gata 
să ducă cu ele pe cei săraci şi cei săraci cu duhul. 

Muzică? 

Vai, nu! Miracol. Lume gata, gata să se prăbuşească în 
ea însăşi, gata, gata să-şi schimbe axa, să se contorsioneze. 

Moebus. 

Din sunetele catifelate ale flautului se ițeau zâne diafane, 
multicolore. Din ecranul televizoarelor se rostogoleau în stradă 
marile vedete ale secolului XX. Ah, urmau nopti întregi de 
spectacole aiurite! 

Artiştii, politicienii, vracii şi cântăreții din lumea întreagă 
năvăleau în Adamville pentru câteva zile de dezmăţ. 

Întreaga planetă era cu ochii pe noi. 

Şi americanii şi ruşii bănuiau ei ceva despre un posibil 
plan ascuns al lumii. | 

Imaginaţi-vă! Să-i pipăi pe magnații şi piraţii Internetului, 
să strângi mâna stelelor de peste ocean, să respiri aerul celebrilor 
fachiri, să descoperi Polul Nord împreună cu Scott. Fără să plăteşti 
un sfant măcar. Unul! | 

Ta, ta, ta! Ti, ti, ti! Ramp,rampoa, ramp! Aşa mărşăluiam 
cu toții după câte un organist sau după câte un toboşar. Ah, ce 
ritmuri! 

S-o fi văzut pe Agatha! 

Ne ţâşnea sângele pe nas. Ne crăpau timpanele. Explodau 
conductele de gaz metan. Ce jerbe! Se umplea văzduhul de steluțe 
roşii, galbene, albastre! luhuuuuuuu! 

Şi apoi viitorul! Ce fascinant! Maeştri Cântăreţi se luau în 
serios. Rumba, twist, conga, rap, techno, tango, vals şi câte şi mai 
câte! Se anunțau vremuri triumfale. Adamville avea un destin 

remarcabil. Mierea, laptele şi benzina aveau să curgă în valuri pe 
străzile noastre. Aveam să ne conectăm la toate rețelele 
informaţionale din Univers. O delegaţie a marțienilor avea să ne 
viziteze în curând. Ne aduceau diamante de lumină veche. Câtă 
fericire. Da, da profeţiile aveau să se îndeplinească. Eram orăşelul 
ales. Era din ce în ce mai clar că vom deveni centrul Universului. 
Ce nebunie! | 

Fuskas, arhivarul, a luat-o razna. A furat instrumentele 
Maeştrilor Cântăreţi, Le-a dosit el pe undeva. Nici nu s-a arătat 
câteva zile, ticălosul. 

Ce vânzoleală-n Adamville. Ce jale. Ce frecuş. 

Lipsiţi de instrumentele lor, Maeşirii Cântăreți au murit unul 
câte unul. Agatha m-a sunat la telefon şi m-a făcut cu ou şi cu otet 
şi mi-a promis că n-o să mai vorbească doi ani cu mine. 

Întregul Adamville era plin de cadavre. Uite-aşa stăteau 
prăbuşite şi dezarticulate pe caldarâm cadavrele. 

Apoi s-au risipit prin văzduh asemenea unui abur de 

dimineaţă. 

Fuskas, arhivarul, ne-a râs în nas şi ne-a luat peste picior. 
Că citise el undeva că totul nu fusese decât ceva magie, că eram 
undeva la periferie, provincie amărâtă şi uitată de lume. S-a proțăpit 
în fața Primăriei şi striga la noi ca un apucat. Apoi s-a prostit rău 
de tot. Ba sufla într-un trombon, ba bătea toba, ba zdrăngănea din 
chitară, ba îşi zdrelea degetele la contrabas. 

N-a curs nici lapte, nici miere nici benzină pe străzi! 

Şi ce sunete lipsite de graţie! Vai, ce zgomot. Ce tămbălău 
mai făcea! Şi nu s-a întâmplat nimic nemaipomenit. N-am zărit 
trecutul. N-am zărit viitorul. N-au apărut nici stelele de peste ocean 
nici Cleopatra, nici Napoleon şi nici Elvis. 

Stăteam aşa prostiți şi căscam gura la Fuskas cum se 
mai dădea în stambă. 

Starostele cerşetorilor l-a omorât. l-a înfipt un cuţitoi drept 
în inimă. Consiliul municipal a vândut instrumentele în cele patru 
Zări. 

Izolba Verhoveen, verişoare Agathei, ne-a pus pe jeratic. 
Rămăsese grea c-un tambur-major. 

CAPITOLUL UNSPREZECE 


S-O CREADĂ EL! 


Odată ajuns în Beauburg, m-a supt o stradă tubulară. 

Ce mai comedie! Să-i fi văzut pe şmecherii din Beauburg 
cum se mai înghesuiau pe caldarâm. 

Lume pestriță. Zburători liliachii cu capete ţuguiate din 
cauza vântului solar. Dansatori de saraban, nebuni şi perverşi gata, 
gata să-ţi ia piuitul. Fochişti, flecari şi zurbagii, numa’ buni să te 
fiarbă-n suc propriu, pe alese. Sirene lucioase, cârâitoare, gata, 
gata să te uşureze de galbeni sau să-ţi sugă sângele într-o clipită. 
Caveleri electrici gata, gata să te-nțepe-n cur cu lancea lor 
sfârâitoare. Organici, slinoşi şi căcăcioşi, conectaţi la tot felul de 
memorii, prinşi în trebuşoare necurate, turnători şi cartofori. 

Cum căscam gura la lumea aia nebună, s-a repezit unul 
la mine. M-a speriat de moarte. M-a lovit în piept cu un fulger. 

A croncănit. Şi-a dezvelit colții gălbejiți gata, gata să-mi 
sară-n beregată şi alta nu. 

Omu' legii. 

Avea pantaloni mulati pe cur şi cu vipuşcă aurie. Tot 
învârtea pe deasupra scăfârliei un satâr cât toate zielele. Şi-i tot 
cădea pe nas un chipiu fățos. 

Omu' legii s-a lipit de mine ca torpila de submarin, zău dacă mint. 
S-a stropşit. A bătut din bocanc. M-a pălmuit. A-ncercat să-mi rupă 
lăboiul. Mi-a învinețit ochişorii. 

A zis să-i zic indicativu'. Reflectorul lui cu gaz mi s-a băgat 
în suflețel. Mi-a cotrobăit prin mărunteie. Mi-a desfăcut matricea 
bucăţică cu bucăţică. 

A răcnit ameninţător, omu’ legii: 

- Nu mişcaaaa! 
- Nu mişc! 

- Nu vorbi! 

- Tac mâlc! 

- Să nu mă iei la mişto, lepădătură! 

- Vorbesc pe bune, 

- Eşti mort, gagiule! a strigat triumfător omu' legii pregătindu- 
şi cătuşele magnetice. 

- Sanchi! 

- Eşti mort-copt! 

- Zău? 

- Aşa zice fişierul meu de la top secret! Cască ochişorul, 
derbedeule! Uite aici, pe ecran! Se vede?! 

- E ceva. 

- Te-au ucis în bătălia de le Bunna Sol. 

- Aha. 

- Te-ai prins?! 

- Şi-ncă cum! 

- Gata cu gargara! 

- Închid prăvălia, am zis cu glas moale. 

- Aşa mort cum eşti o să vii cu mine la secție! 

- 'nțeles! 

- Vii la secţie şi ne socotim noi! O să-ţi blestemi zilele! 

- Încă de-acu' le blestem, i-am făcut pe plac. 

- Valea! 

S-o creadă el! 

Mi-am rotit. Mi-am tras braţu' din strânsoare. M-am dat de-a 
dura. l-am căzut în cârcă. Nici n-a clipit, omu' legii. Nici n-a scos 
vreun cuvințel. l-am înfipt şpanga-n gâtuț. Harşti! Nici n-a suflat. 
S-a lăsat moale pe caldarâm. A dat ochişorii peste cap şi s-a dus 
să se pupe cu Satana. l-am perforat scăfârlia tembelă. l-am scos 
unu' din cipuri. 

Apoi am căutat un curent ascendent să mă ducă de-acolo în 
doi timpi şi trei mişcări. 

M-am cărat cât ai zice peşte. 

CAPITOLUL DOISPREZECE 


SONERIA 


Când într-o dimineaţă de vineri din zidurile casei lui 
Petrovici au început să crească flori de portocal, Mama Filoni a 
reuşit pentru prima oară să zboare fără aripi, pur şi simplu îşi rotea 
brațele, o făcea în mod uniform şi grațios şi-i puturăm asemui zborul 
cu cel al unui pescăruş, Garga, flaşnetarul, se oprise lângă chişocul 
de ziare şi-i povestea lui Rudolf o istorie hazlie întâmplată demult 
în Japonia. Hezal, frizerul-fără-foarfece, aşezase pe un scăunel în 
faţa frizeriei sale şi privea încântat soarele nostru electric, Jari, 
lăptarul, îşi meşterea motocicleta fluierând un tango şi nimic nu 
dădea de bănuit asupra magiei pe care aveam s-o încerc în mai 
puțin de-un minut. 

Apoi, de la o ferestră, ne strigă Belbo, saxofonistul, era 
speriat de-a binelea, obrajii i se umflaseră înroşiţi, părul îi era vâlvoi 
şi acesta se vădi a fi primul semn al schimbării. 

Am alergat cu, toţii în sus, pe scări, înghesuindu-ne, 
plesnindu-ne în joacă pe spate, curioşi, flecari, morţi după 
senzațional. Saxofonul lui Belbo cânta de unul singur şi părea că 
se simte foarte bine, ființă fabuloasă şi plină de har, Belbo îşi 
smulgea părul din cap, pe jumătate furios, pe jumătate uluit, 
muzicuţa lui Jari, lăptarul, începu un marş vesel, un pahar de bere 
scoase un clinchet cristalin, un etaj mai jos începu să răpăie o 
tobă, Garga ne strigă din stradă că flaşneta lui cânta şi ea de una 
singură şi că toate lucrurile o luaseră razna şi asta numirăm noi 
plini de bucurie Marele Carnaval. 

N-au întârziat să apară măştile, focurile de artificii, dansurile 
nebune, apoi începu să se vorbească despre o gaură neagră, prin 
care realitatea se scurgea în imaginar şi prin care ar fi venit ceva 
sau cineva, o ciudăţenie, sublim, frumos, încântător, hazliu! Agathă 
alerga despletită pe stradă giugiulindu-se cu cine se nimerea, lasă, 

lasă Agathă, m-am supărat eu foarte tare şi-am învolburat 
câmpurile informaţionale şi-au început să vină de dincolo de 
Univers o mulțime de ființe sonore, casele lor muzicale treceau 
val-vârtej printre noi, pantalonii mei îngânau un cântece! din 
copilărie, gardurile, pantofii, automobilele, semafoarele, ferestrele, 
becurile, pisicile şi câinii cântau, şuierau, hohoteau, sonarienii 
păreau foarte grăbiţi să ajungă în alt Univers. duceau cu ei zvonuri 
alarmante despre o anume cetate ideală, s-au rostogolit mai 
departe duşi de ecoul primului sunet de după Big Bang şi să mă fi 
văzut şi pe mine contorsionându-mă, țâşnind ca o rachetă din 
maşina mea de scris, prins în puterea magiei, plutind o vreme prin 
cameră şi apoi pe fereastra larg deschisă, dând nas în nas cu 
Mama Filoni şi hlizindu-mă ca un apucat. 


CAPITOLUL TREISPREZECE 


- MEMORIA DIN BEAUBURG 


Într-un târziu m-am oprit nu departe de oțelăriile din 
Beauburg. Boaf. | 

Strada tubulară s-a strâns la buză. A mugit. S-a răsucit 
prin aer. S-a făcut nevăzută. 

Ce comedie! 

Stelute de fontă pluteau prin văzduhul vinețiu. Pocneau, 
dragele de ele. Îmi pişcau celulele. Alea mahalagioaice, în vorbă 
nebună cu multe alte celule din Univers. 

Se zăreau limbile roții ale flăcărilor lingând gurile fierbinți 
ale cuptoarelor. Cuptoarele duduiau. Scuipau fonte şi oțeluri. Numa' 
bune pentru spângi, pentru puşcoace şi pentru nave interstelare. 

Aeru’ era puturos. Să mori dracu', nu alta. Nişte tuciurii îşi 
făceau de lucru în gura cuptoarelor. Tot vânzoleau minereul cu 
nişte agregate. Răcneau unii la alții, marțafoii! Se crăcănau peste 

bucăţile încinse de fontă. Curgea apa de pe ei în valuri, scoteau 
aburi pe nări. Tocau întreg Universu' mărunt de tot, plămădeau noi 
galaxii. Se borțoşau printre flăcări. Le luau de gâtut. De făceau 
harcea-parcea. Răscoleau zgurile. Aruncau poduri grele peste 
râurile de fontă. Chihăiau. Se stropşeau unii la alții. Se pocneau 
peste scăfâriiile pline de funingine. 

Nici nu s-au sinchisit de fățălia mea. N-aveau ei treabă. 
Nu m-au luat în seamă. Nici nu le păsa. Pregăteau ei ceva, puneau 
ei ceva la cale. Să ardă balonările, vânturile şi vărsăturile. Să treacă 
prin foc şi pară toată suflarea din Univers. 

Prin bălțile din jur foşgăiau nişte batracieni cufuriți. Stăteau 
la căldurică. Cloceau oul filozofal, m-am prins eu. Visau la vremea 
când fuseseră atomi. Oho! În vremuri ancestrale, atomii se loveau 
burtă-n burtă. leşeau scântei. Curcubee. Lumi nebune, zău dacă 
mă-nşe!! 

Se tot chemau unii pe alţii, batracienii. Să se drăgălească, 
să se călărească, neruşinaţii. Scoteau ouă filozofale la minut, nu- 
i întrecea nimeni. Țiu, tiu, țiu făceau batracienii. Bling, blang, bling, 
aşa-şi umflau guşile. Îşi bulbucau ochişorii penetrând matricile 
informaţionale. Ai fi zis că-s zei, ceva. Nu m-am lăsat eu înşelat. 
M-am târât ca şarpele. Am ţâşnit ca barza prin văzduhu' pistruiat 
de steluțe de fontă. l-am hăituit. Urlam ca un împielițat învârtindu- 
mi spanga ameninţător pe deasupra scăfârliei. Uite-aşa i-am fugărit! 

L-am prins pe unul mai burtos. L-am strâns de guşă. L- 
am scos din baltă şi l-am ținut spânzurat să-l bată vântul.din Nord. 

l-am spart timpanul. l-am băgat cipu-n schemă. Vâl, vol, 
vâl i-a fiert creieraşu'. Câmpu informaţional i-a luat-o razna, bazam, 
bazui. Bâzâia batracianul. Ca un satelit. 

A-nceput să horcăie. Ochişoru' i s-a înroşit. Unul avea 
pocitania. Era printu’ lor. Născut din buza cuptoarelor sub presiunea 
câmpurilor magnetice. 

Solzişorii i s-au îngălbenit. S-au umflat. S-au subţiat. Au început 
să transmită semnale-n eter. Bip, bop, bip. 

I-am şuierat în urechiuşă: 

- Fă un efort, pocitanie! 
- Griz, griz, griz, a scâncit pocitania încercând să mă scuipe. 

- Hai, nu te codi! 

- Broz, broz, broz, s-a prostit batracianu' cufurit tot de emotie. 

- Ți-am livrat un cip ca lumea! O să-ţi placă! 

- Groh, groh, groh, a scos batracianu' pe guşă tremurând ca o 
piftie. 

- Vreau să penetrezi Memoria din Beauburg)! 

- Fril, friil, frilaaa! a tipat pocitania speriindu-se foarte tare. 

- Nu mă duce cu preşu', aschimodie! 

- Graz, grazul, graz, grazul! 

- Dă-i drumu’! Ai parola! 

- Turbina turba! 

- În regulă, tipule! Treci la treabă. Pe urmă n-ai decât să te 
pierzi în lumile virtuale! 

Batracianu' mi-a făcut hatârul. S-a cocaşat. Şi-a scos antenele 
de sub zale. S-a înverzit. S-a înroşit. S-a făcut ca sticla. Şi-a dat 
ecranu' la iveală. S-a preschimbat într-un tub plin de gaz gălbui. 
Mi-a găsit fişierul în doi timpi şi trei mişcări. 


CAPITOLUL PAISPREZECE 


ZECE MII DE ÎNGERI,VRÂND NEVRÂND, SFIDEAZĂ CHIAR 
ACUM IN )IFERENȚA DEMIURGICĂ 


Dreeepţi! Culcaaaat! 

Uite-mă. Ras în cap. Gălbejit. Răcan printre răcarii. ::alal 
de mine, îmi zic. 

Moreaugarin, la dreaaapta! Moreaugarin, la stânca. a 

Se lăfăie pe terasă, într-un jilt jerpelit, generalul Ib Ha =: i 
Şi pufneşte de supărare. Oglinda oglindeşte mustata genere. ulul 
Şi supărarea lui şi curul răcanilor una cu noroiul. curajoşi n: ve 
mare, gata de iuptă, săracii. 

- Trage-mi odată cizma asta nenorocităăă! urlă gene ati 


Cruciada lui Moreaugarin 


Ib Hassan şi întreaga cazarmă se cutremură înfiorată. 

Ar trage ordonanta. Şi-ar pune la ochi puşcociul, cât ai 
clipi, să scape lumea de necaz. Să nu mai tremure curul răcanilor. 

- Aşa, răcane! Saalt înainte, răcane! Muşcă ţărâna, răcane! 
Să nu simtă inamicu'! urlă caporalul ca ieşit din minti. 

- Stângu', stângu', stânguuuu' pe tobă, răcane! ţipă 
caporalul rânjind unsuros, prăpădindu-se de râs. 

- Fugaaaaaaa, marş! se-nfoaie un majur cu fața ciupită 
de vărsat şi putind groaznic a zeamă de praf de puşcă. 

Generalul Ib Hassan se plimbă țanțoş pe terasă şi-şi 
cravaşează pantalonii cu vipuşcă şi-şi răsuceşte mustata 
oglindindu-se în luciul cizmelor şi ne ține o lecţie de patriotism. 

Urlă de se rupe văzduhu-n două: 

- Patria înainte de toate! Pe burtăăă! Dreeonţi! Aruncă 
grenada, fă-te una cu pământu'! Aşa vom cuceri planeta Marte! 
Aşa o să-i facem chisăliță pe insurgenți! Le arătăm noi! 

- Le arătăm noi foarte tare! urlară la unison caporalul şi 
sergentul şi majurul stând smirnă în noroi. 

- Dublăm santinelele şi punem parolă la latrină! urlă Ib 
Hassan cravaşând aerul împutit. 

- Să trăiţi, am înţeles! răcneşte ordonanța cuprinsă de o 
emoție profundă la auzul acestei hotărâri istorice. 

-= Vigilențăăăă! Răcneşte Ib Hassan privind aiurea-n 
depărtare trăgându-se de vipuşca roşie, roşie oglindită în oglinda 
de campanie. 

Plânge în hohote oglinda. E speriată rău de moarte. Ai 
zice că se sparge îndată. Că se face zob. În mii de cioburi. 

ciâng în hohote şi pereții cazărmii bine strânşi în grinzile 
de oțel. Plânge în hohote şi podeaua cocoşându-se sub pasul 
maiestuos şi apăsat al lui lb Hassan. 

Podeaua e tavanul popotei pe dedesubt. Plânge în hohote 
Şi tavanul popotei, se zgudue groaznic de atâta plâns. Din pricina 
mirosului pătrunzător de ceapă. 

Tăiată mărunt, ceapa sfârâie fericită-n cantarole. Râde 
ceapa pentru că acum are o cu totul altă viziune asupra existenţei 
sale, ai zice că a găsit un ou filozofal. Râde ceapa de pântecosul 

ei trup de altădată. Felii, felii şi-a crescut suprafața informaţională 
şi e-n legătură cu întreg Universul. Râde în hohote şi sare de 
colo, colo prin canţțarole şi cântă sprinţară: 

- Ceap, ceap, ceap, ceap şi cepelo şi cepelo ! 

Popotarul, soldat nodel, plânge şi el şi-o pocneşte din când 
în când cu linguroiul de aluminu săturând-o, na, na şi na, de atâta 
libertate de mişcare! 

E iscusit popotarul. Grămăjoarele de mărar şi pătrunjel 
sunt rânduite cu grijă pe fundul de lemn. Morcovii-n rondele 
mărşăluiesc prin tigăi. Usturoiul îşi crapă burtica puturoasă şi se 
lasă tocat mărunt, mărunt c-un cuţitoi lucitor şi ucigător. 

Are popotarul un al şaselea simţ. Magician în felul lui, niţel 
filozof. Vede spectacolul lumii cu ochi pătrunzători. Îşi face mâna 
cu exerciții de magie. Popotar model. A învăţat tot felul de şmecherii 
încă din primele clipe ale vieții sale. Era aşa, un fel de moleculă 
mai mare. Primea din Univers tot felul de informații prin lichidul 
nutritiv în care plutea. Întâlneşte acum felurite lucruri plăcute pe 
care le asociază, în subconştient, cu lichidul nutritiv. Lucrurile 
plăcute pot fi o bere blondă, rece, rece, un 
ou filozofal sau un fazan bine rumenit la cuptor. Tocmai jumuleşte 
un fazan oacheş pentru prânzul maiestuosului, neprețuitului şi 
inegalabilului general Ib Hassan. O să-l folosescă el, magicianul, 
pe bietul general pentru planurile lui, într-o bună zi. Aşa-s generalii, 
numai buni de folosit. 

Fazanul cârâie în draci, dă ochii peste cap, se zbate sub cuţțitoiul 
lucitor şi ucigător. 

- Gâdiliciosă lighioană, zice popotarul magician şi râde cu 
gura până la urechi şi berea nu-i mai iese din cap. 

Aburi liliachii se ridică din canţarole. Sfârâie rântaşul. 
Stelutele de grăsime înoată voiniceşte prin tigaie. Se lipesc unele . 
de altele, îşi spun adio, gata, gata să se-arunce cu căpşorul în jos 
spre uriaşul stomac al lui Ib Hassan. Stomacul e problema 
generalului. Se balonează şi trage vânturi. Are o idee trăznită 
popotarul, o să i-o zică într-o bună zi. Într-un hârdău, printre bucăţi 
de gheață sclipitoare se răceşte o şampanie franțuzeacă. 

- O să bubuie ca la guvern! îşi zice magicianul popotar. 

Are el ce are cu guvernanţii din toate timpurile, cu 
ministerialii cu pipițele politice. Entropia e mama lor. Entropia socială 
cuprinsă în toate şi-n toţi. Dregi hardughia într-un loc şi, hop, 
stricăciunea se face-ntr-altul! Pipițele politice au găsit un leac, acolo, 
i-au trimis pe răcani să se instruiască, să atace planeta Marte, să 
se mai facă loc pe Pământ, să se mai aerisească! 

lar ei, politicienii?! Ha,ha,ha, îi ştie magicianul, polemizează 
Şi lansează proiecte fulminante şi-şi îngraşă conturile din Elveţia şi 
plâng pe umărul sărăciei şi o gâdilă între picioare, şi-i fac ochi 
dulci şi se spionează reciproc şi-şi dau mâna pe sub mese şi se 
pupă-n culise. Au microfoane şi camere de luat vederi în acul de la 
cravată, în tocul pantofilor cu scârț şi-n gulerul de la cămaşă. 

Şi-n tot acest timp, sateliții militari, drapaţi în hârtie 
creponată, roşie sau înstelată, scriu politica într-un limbaj cifrat şi 
bine apărat. 

- Totul nu e decât telepatie, zice magicianul popotar luând 
o lingură de supă, ah, ce bună e, mai pun piper, mai pun sare şi-i 
mai dau un fiert! 

Aleargă gândurile popotarului Moreaugarin încoace și- 
nicolo căutând-o pe Agatha printre câmpurile informaţionale care 
bâzâie buclucașe prin întregul Univers. Agatha îşi face de cap peste 
şapte mări şi tări, pune pe jeratic întregul Adamville şi-i trimite 
magicianului mesaje subliminale. Că de ce n-a curăţat cartofii. Că 
de ce n-a curăţat fasolea pentru răcani. Că de ce sparge oul filozofal 
în tigaie. Oul e clocit! 

- Cum să trimiţi zece mii de infanterişti pe planeta Marte 
să moară pentru patrie după ce i-ai îndopat peste poate cu cartofi 
stricati şi fasole de-acu, un sfert de veac?! 

Agatha izbucneşte în plâns. Plânge în hohote. Că n-a ştiut, 
că nu vrea să ştie, că ea culege flori de câmp pentru eroi, că n-are 
habar de căderea eroului în uitare şi aşa şi pe dincolo, are doar 
chef de hâjoană, nebuna. 

Preotul de campanie îşi face şi el de lucru pe la popotă, 
mai trage o duşcă şi-l dojeneşte pe magician. 

- Aud că ai de gând să te destrăbălezi fiule! 
- Nicidecum, părinte, zice popotarul dosind oul filozofal într-o 

cană cu năut, 

- Nu e bine fiule. 

- Nu e bine deloc, părinte. 

- Aud c-o să porneşti într-o cruciadă. 

- Vorbe, părinte. 

- Or să te împuşte până la urmă. 

- Nicidecum, părinte. 

Şi gândul magicianului prinde formă şi-o halbă de bere apare 
din Marele Nimic şi saltă pântecoasă pe fundul de lemn. Magie 
nebună, popotarul aleargă-n hambar, se ascunde sub aripa unui 
aeroplan şi intră-n legătură cu Memoria întregului Univers, ghiceşte 
o formă în subconştient. Naşterea-i greoaie. Se nasc din creierul 
magicianului frânghiile, nacela şi sacii cu nisip. Balastu-i încă umed. 

- O să-mi tai beregataaa! se-aude răcnind generalul Ib Hassan. 
Răcanul-bărbier se sperie, tremură ca varga, ia poziția de drepți, 
dă să apuce răcnetul lui lb Hassan să-l dea bine cu clăbuc, în van, 
răcnetul a rupt deja masele de aer cald din cazarmă şi masele de 
aer se bulucesc pe fereastră. Ajung aproape de hangar, se 
strecoară pe sub porțile grele şi umflă încet aerostatul. 

Zece mii de infanterişti se-agaţă de nacelă, ciorchine vorbitor, 
Ib Hassan trage cu urechea, îşi smulge prosopul plin de sânge şi 
sare la fereastră să vadă tărăşenia. 

Rânjeşte Ib Hasssn. Apucă o carabină. Ocheşte îndelung. 
Apasă pe trăgaci, Buuuum! Uluitor ! În loc să crape-n două, 
aerostatul o ia la goană prin văzduh. Se-ndreaptă în mare viteză 
către Adamville unde cele o sută de restaurante îi aşteaptă pe 
infanterişti cu un ospăț, de zile mari. 

Rânjeşte Ib Hassan. Pune mâna pe telefonul de campanie. 
Cere centralistului să-i facă legătura cu patronul celor o sută de 
restaurante, care, scriu jurnalele epocii, era chiar fratele său. 


Cruciuda lui Moreaugarin 


CAPITOLUL CINCISPREZECE 
BUNNA SOL 


M-am zgâit la fişieru' meu. 

Pe toate le ştia Memoria din Beauburg. Şi ce fățălie aveam, 
cap ras, obrăjori de oțel, neânfricat. 

Soldăţoi din legiunea lui Ib Hassan. Hârşit prin bătălii, pe 
Marte, pe Gomela, pe asteroidul Obi. 

lb Hassan mă omorâse cu mâna lui. Că eram limbut. Că 
nu-i îndeplinisem ordinele. Că-l luasem peste picior. Marele general, 
Ib Hassan. l-am văzut mutrişoara în fişieru' meu. Rotofei. Cu 
mustăcioară. Uşurel balonat. Avea probleme cu stomacu’. Trăgea 
vânturi. Râgâia tot timpul. 

Am extras datele din fişier. Le-am prins în matricea mea 
informaţională. Bip, bip, bip. 

Ce şmecher mai eram! 

l-am îmbrobodit pe Vlasko, trompetisul, şi pe Totora, 
circaru' şi pe Gargarelli, filozofu'. 

l-am dus cu zăhărelu' pe Plotor, măcelaru' de pe Venus şi 
pe Brulla, ăla care avea un papagal vorbitor. Le-am sucit capu i- 
am jucat la babaroaze. 

Ce barbugiu! 

Şi ce fustangiu. Nu scăpasem nici o pițipoancă stelară. 
Îmi făcusem mendrele prin toate lupanarele de pe Juno, de pe 
Ascabia şi de pe Limbo. Crai, nu altceva! 

Ilb Hassan mă împuşcase drept în cap cu carabina lui 
englezească, mă aruncase la groapa de gunoi. Caporalu mă 
umflase pe sus. M-a vândut pentru un pumn de galbeni, pramatia. 

Şmecherii de la firma Tombeau&comp. Îmi cumpăraseră 
cadavrul,mă reeşapaseră. 

Vreme de trei ani stătusem în congelator. Vreme de trei 

ani celulele mele dormiseră, mahalagioacele! 

Au băgat apoi curent în mine. Mi-au refăcut matricea. Mi- 
au injectat licori aduse de pe Limbo drept în cur. Şi mă vânduseră 
ca nou. Bonaparte, mi-au zis. Să aiuresc lumea cu planul meu 
ascuns. Să cuceresc Universul într-o şarjă de cavalerie. Îi ducea 
mintea pe ticăloşi. 

Am stins ecranu. L-am făcut scăpat pe batracian. Am 
chemat o stradă tubulară care m-a azvârlit de nebună prin 
Beauburg. 


CAPITOLUL SAISPREZECE 


MAŞINA TIMPULUI 


Atmosferă saturniană. Faldurile grele ale nopţii de mai 
cad peste Adamville, mătură orăşelul de la un capăt la celălalt şi 
întregul Univers. Eu însumi, magicianul, fidelă particulă sclavă a 
legilor lui Kepler, mă învârt în jurul tău, Agathă, sorbindu-ţi parfumul 
cu nesat, mâncătoareo de inimie. 

Tu râzi amuzată şi mă atragi în cursă şi eu, hulpav, abia 
lăsat la vatră, cad în lat, aiurit de mătăsurile tale care mătură întregul 
Adamville de la un capăt la altul, pierzătoareo de suflete, mironosițo 
curviştină cu ştaif. 

Tu salti pe asfalt, uşor absorbită de discursul fantastic, în 
speţă de exagerare, de vestitorul cal alb care trece prin Adamville 
în ‘galop, care pătrunde prin ziduri, prin ferestre, prin suflete 
tulburând visele oamenilor. 

Mi-ai zis, magicianule, să călătorim prin timp, să ne urcăm 
în maşina timpului şi eu, prostul de mine, am acceptat cu atâta 
uşurinţă, îndrăgostit, înamorat, gata, gata să-ți scot sutienul, să te 
răstorn printre boscheți, să ne-audă lumea, să ne bârfească, să 
ne-arate cu degetul, mofluzii. 


Cruciada lui Moreaugarin 


C-ai vrut să afli cum era magicianul la tinerețe, să pui la 
cale cine ştie ce şotii pe axa timpului, să bulversezi câmpurile 
magnetice, s-o luăm de la capăt, din copilărie. 

Bineânţeles că, bolnav de dorinţă, te-aş urma şi în pânzele 
albe, şi-n infern, şi-n cer, şi pe Marte şi la mama dracului, femeie 
drăcoasă, focoasă şi trecută prin cele lumești. Îţi cumpăr un uriaş 
buchet de trandafiri şi tu râzi de mine aşteptând miracolul, magia, 
călătoria prin timp. 

Ajungem într-un târziu şi lumile paralele se închid în urma 
noastră şi ne închide vârtejul temporal. 

“Poarta scârțâie gotic, simt o poftă nebună de adverbe, de 
adjectiv, o curte babiloniană ne înfulecă pe îndelete pogorând peste 
noi parfum de gutui şi de petale de trandafiri, tatăl meu, abulic, 
aproape chel, îmi întinde o mână unsuroasă, poftiți, poftiţi, zice, 
nu mă recunoaşte, crede că suntem de la gazeta literară, tu, Agathă, 
te prinzi în joc cu neruşinare şi în urma noastră vibrează stelele şi 
nodurile spațiu-timp şi stringurile, gata, gata să ne prindă într-o 
buclă, într-un parşiv Moebus. 

Un cârd de mătuşi, ițite dintr-un arbore genealogic putrezit, 
se reped în întâmpinare şi ne îmbie cu dulcețuri şi băuturi fine, de 
casă, mama tronează într-un jilt mâncat de carii, e Mama Filoni, 
întrebi, neruşinato. 

Tânârul zâmbeşte şmechereşte, se bâțâie de pe un picior 
pe altul şi arde s-o şteargă în port să se hârjonească, să joace 
barbut cu alde Bebe-orbul, să facă el vreo golănie, să abată zboru!’ 
albatroşilor, să aducă la țărm uriaşul peşte-de-sticlă, să scrie 
porcărele pe ziduri, nişte vorbe deochiate despre guvern şi despre 
primar. 

Mă recunosc cu o oarecare strângere de inimă, strâng în 
mâini un caiet de dictando, să izbucneşti în plâns nu alta, după 
timpul care se duce, după viaţa care se scurge undeva, cândva. 
Nelămurit. 

Mă înclin ceremonios câtre întreaga asistenţă, da, suntem 
de la gazeta literară din Adamville, tu, Agathă, pufneşti în râs iar 
eu, pe furiş, îţi urmăresc hulpav linia sinuoasă a trupului. 

Şi arunci vorbele cu ușurință şi întreaga asistenţă dă ochii 

peste cap, eu te inspir cu nesat, tu te plimbi braţ la brat cu Borges, 
cu Joyce, cu Kafka şi nici nu-ți pasă că am putea fi în mare pericol, 
că ne-am putea pierde viaţa striviţi de bucla temporală care stă să 
se închidă prin câmpurile noastre informaţionale. 

Mătuşile bat extaziate din palme, tu, Agathă, mă priveşti 
cu blândețe şi spui mai departe tot felul de prostii despre marii 
scriitori ai lumii iar eu, în adâncul inimii, naivul de mine, cred că te 
voi putea recupera curând. 

Te pierd din nefericire, orfeic, în clipa în care tânărul 
Moreaugarin îți aruncă un mănunchi de priviri pofticioase, ce 
perversă eşti, Agatha, tânărul citeşte din încercările lui literare, 
nişte copilării, nişte texte anemice, lacrimogene şi fără de şansă. 
Citeşte pe nerăsuflate şi trage cu ochiul la pulpele tale bine 
bronzate, gustul dulceții trebuie să fie mai mult ca sigur afrodisiac, 
lumina moale a lustrei mă învrăjbeşte, ce-i cu lumea asta moale, 
ce-i cu textele astea moi, ce-i cu puştiul ăsta cu muşchi moi, cu 
priviri molatece, periculosul! Mă simt de-e dreptul savonarolian, 
gata sunt să rup caietul de dictando, să-l arunc în foc, cea mai 
bătrână dintre mătuşi stă cu ochii pe mine, e niţel surdă, trage 
vârtos din țigară şi-mi citeşte gândurile, vrăjitoare e din câte ţin eu 
bine minte, să vezi că dă în vileag scamatoria asta temporală, ne 
lasă fără maşina timpului, face ea vreun pocinog, ceva, are ea 
ceva împotriva spiritului meu sprinţar şi poznaj care s-a ancorat 
de câteva clipe drept în decolteul tău. 

Calul alb e favoritul băiatului nostru, zice tatăl sorbind dintr- 
o ceaşcă fără toartă, ca să zic aşa, vedeţi, eu cred că, el crede că 
şi se încurcă într-o frază despre omenirea-care-suferă-şi-gândeşte. 
Il salvez în ultima clipă oferindu-i un foc, el îmi mulţumeşte scurt, 
lucrurile se precipită, timpul trece, bate ceasul, tac, tac, tac, tu, 
Agathă, zici ceva despre personajul literar şi te lansezi într-un 
discurs memorabil despre Sacrificiu, Civilizație şi Mecanică Steleră. 
Pardon, zice o mătaşă, băiatul nostru nu e astronom, aşa e, zice 
şi mama foindu-se neliniştită în jilțul ei, toţi ne privesc întrebător, 
parcă nici nu semănăm cu cei de la gazeta literară, vino, Agathă, 
hai să urcăm în maşina timpului ţi s-o ştergem departe, în viitor, 
dincolo de schimbarea axei Pământului, să ne cuibărim ca doi 

porumbei în Cetatea Ideală, 
ideală, aţi spus, întreabă tatăl surprins, aveam şi noi o carte veche, 
foarte veche în pod, un roman de aventuri, parcă, erau nişte rețete 
de prăjituri, îl contrazice mătuşa cea surdă, ehei, familia îşi apără 
comorile cu abilitate, tânărul Moreaugarin i-a îmbrobodit pe toţi, el 
cu micile lui exerciții de magie. 

Stăm şi ne privim unul pe altul cu înfiorare. Bucla temporală 
începe să bâzâie asurzitor. les aburi liliachii. O iau de mână pe 
Agatha şi apăs, pedala până la fund. 


CAPITOLUL $APTESPRPEZECE 


BAZAR 


Într-un ceas am dat peste Tombeau&comp. 

Firma se dădea huta într-un uriaş tub gonftabil la o margine 
de Beauburg. Flip, flop, flip, flop. 

Directoraşii erau de pe Pluria. Cum m-au văzut ițindu-mă 
pe fereastră au făcut fețe, feţe. 

S-au înroşii. S-au albit. Au scos nişte balonaşe aurii. Aveau 
trompe caraghioase şi un singur ochişor. 

Au dat din colț în colț. C-o fi, c-o păţi. Că dacă nu vreau un 
vin marțian, ceva diamante de pe Lună sau acces nelimitat la 
amăgitoarele lor lumi virtuale. 

Mi-au zis: 

-Trebuie să fiţi Bazar, domnule! 

- Erou între eroi! 

- O legendă adevărată! | 
- Spaima teroriştilor de pe Limbo! 
- Cel mai chipeş de pe Ascabia! 

- Focosul focoşilor de Juno! 

- Pace ţie, Bazar! 

- Adevăratul erou de la Bunna Sol! 

- Vă admirăm etern! 

- Vă pretuim nespus! 

- Vă stimăm! 

Cum se mai prosteaul! 

Drept cine mă luau? M-am stropşit la ei. l-am luat la refec, le- 
am zis vreo două de la obraz. l-am pocnit peste trompa caraghiosă 
cu mânerul spăngii. 

Am răcnit supărat: 

- Nu se prinde, gagiilor! Aţi băgat-o pe mânecă! 

S-au perpelit, alta nu. 

Au sărit cu gura: 

Sunteţi nedrept! 

- Generalul Ib Hassan v-a decorat post-mortem! 

- O flacără de nestins arde la Bunna Sol în memoria marelui 
erou! 

- S-au ţinut slujbe peste slujbe! 

- Ne-au costat o grămadă de galbeni! 

- Călugării Bongo au oficiat! 

- Noi v-am dăruit o nouă identitate! 

- Eroul Bazar în matricea eroului Bonaparte! 

- Puțin respect, vă rugăm! 

Cum o mai scăldaul! 

Asudau în fracurile lor. Tot bâjbâiau pe sub tăblia biroului, 
îşi tot căutau armele. 
l-am despicat fix în două. 


Jo 

CAPITOLUL OPTSPREZECE 


CĂLĂTORIA 


- Poate că mai vrei nişte ficăţei?! 

- Păi, nu. 

- Am bănuit eu, zise gâfâind dom' Lascu. Eşti timid! 

Cu noptile lui nedormite în care citea pe apucate, dom Lascu 
avea asupra mea un atu zdrobitor. 

Stăteam la masă pe terasa lui plină de palmieri admirând nu 
fără invidie vila elegantă, automobilul nichelat şi statuile de argint 
învelite în celofan. 

Dar pentru a intra în cercul iluminat al culturii afacerile cu arme 
şi tutun nu erau de-ajuns. 

Îti trebuia o cheie. 

În căutarea ei pornise noul Columb iar căutarea asta avea 
ceva mitic în ea. 

- Într-un fel sau altul suntem cu toţii porniţi într-o călătorie pe o 
mare înspumată, mi-a zis dom’ Lascu înfulecând un homar. 
Descoperirile lui Einstein ne-au făcut însă să vedem de pe puntea 
corăbiei noastre cum marea se metamorfozează. Cum o înlocuiesc 
mii şi mii de ochiuri de apă sclipitoare. Nu e ca oglinda şi nici precum 
cartonul. S-a dus atotputernicia lui Newton. Timpul e discontinuu, 
domnule Moreaugarin! 

Mă ştia dom Lascu. 

Îmi citise prozele publicate prin reviste. Le decupase cu grijă. 
Subliniase anumite pasaje. Mă invitase la el acasă. 

Trebuia să deschid bine ochii şi să-mi destup urechile. Îmi 
pregătise o ambuscadă, fără îndoială. 

- Nu vreau să te jignesc dar nu ştii ce-i viaţa, domnule 
Moreaugarin. Aud că te-ai pricepe niţel la magie ba chiar că ai fi 
călătorit prin timp. Prostii. Ai pus lumea pe jeratic cu scrierile 

dumitale! Zi că nu-i aşa! Ascultă la mine, adevărata luptă nu o dai 
cu monştrii de mucava! Uită-te la mine! Sunt real! Fac afaceri de 
dimineață şi până seara dar mă şi cultiv! 

Aici părea să aibă dreptate. 

Visa ca în fiecare zi să poată face o baie intelectuală. Începea, 
bănuiesc, cu un duş straşnic din Kafka. 

Vorbindu-mi despre Kafka, dom’ Lascu schiță gestul de a-şi 
scoate pălăria. Kafka era cineva. Un scriitor genial. Toată viața 
fusese însă obsedat de propria-i căsătorie. Femeile pe care le-a 
iubit Kafka era asemenea unor sipete uriaşe, bine ferecate. 

Dar pentru ochiu! vulturesc al lui dom’ Lascu nu existau 
asemenea cumplite secrete. 

Mi se plânse: 

- Uite, în prozele dumitele, domnule Moreaugarin, nu apare 
nicăieri o Garbo, o Bovary, o Magdalenă! Femeile sunt dinamită, 
domnule! Sunt sarea şi piperul! 

M-am străduit să înțeleg unde bate. 

Mi-a zis cu năduf: 

- Piloții proscrişii certati cu puterile galactice, roboții sentimentali 
şi soldăţoii de pe Marte mă îngrijorează! 

Frazele lui păreau fabricate cu grijă, cu mult timp în urmă. Le 
învățase pe de rost Şi acum mi le turna ca pe bandă rulantă. 

Mi-a mărturisit: 

- Visez de mic copil să plec în călătorie! să ajung la pomul 
cunoaşterii din Mandhala! Să-i simt parfumul florilor în toți porii! 

Dar viaţa îl buhăise. ÎI țintuise. ÎI ţinea departe de steaua către 
care alergase pe vremea când încă mai purta pantaloni scurți. 

- Aud că vrei să porneşti într-o cruciadă! Prostii! La vârsta 
dumitale şi eu visam să salvez lumea! Las-o, domnule 
Moreaugarin, se descurcă ea şi fără noi! Hai mai bine să-ți dezvălui 
un mic secret! Am cumpărat un litru de apă din Triunghiul 
Bermudelor! 

Trebuia să-mi închipui. După ce-mi vorbise ore în şir despre 
armonie şi frumusețe la antici, despre corpolentele femei ale lui 
Rubens, despre arta pop, despre postmodernism şi despre 
globalism, despre artă şi bani avea să-mi țină acum un discurs 

despre miturile imposibile ale secolului XX. 

Se opri o clipă încercând să vadă ce efect aveau vorbele lui 
asupra mea. Se părea că Absolutul îi dezvăluise o părticică din el 
iar dom’ Lascu era ferm hotărât să continue explorarea. 

Pentru asta era nevoie însă de multă imaginație. 

Îmi spuse: 

- Textele dumitale, domnule Moreaugarin! sunt de-a dreptul 
plângăcioase. N-au nimic diavolesc în ele! Nu au nerv! Am tot 
timpul impresia că tatăl dumitale a fost un zbir. Că a vrut cu tot 
dinadinsul să-ți bage imaginaţia sub teasc, să nu mai ai vreodată 
probleme! Aşa că acum ai nevoie de o altfel de autoritate. Ai nevoie 
de disciplină. Scrisul e ca baschetul sau ca gimnastica. Nu ti-ar 
strica nişte genoflexiuni! 

Îşi strigă majordomul. Acesta se înfiintă numaidecât. Părea 
uns cu toate alifiile. Răsărea de unde nu te-aşteptai. Le ştie pe 
toate. Câte sticle pântecoase de şampanie zăceau în pivniţă. Câţi 
claponi stăteau gata, gata să se-nfingă-n frigărui. 

- Adu-mi sticla, îi porunci scurt dom Lascu. 

Majordomul zâmbi parşiv şi scoase sticla de sub un şervet 
alb ca zăpada. 

- Crezi că o singură înghiţitură mi-ar fi de-ajuns ca să 
pornesc în călătorie? mă întrebă dom’. Lascu mijindu-şi ochii. Era 
montat. Forţele sale spirituale se treziseră din somnul lor adânc şi 
se dezlănţuiau. 

- O să scrii povestea mea? vru să ştie dom Lascu 
plimbându-mi sticla pe sub nas. 

Arăta jalnic, dom’ Lascu. | se strâmbase cravata. Părul i 
se umezise. | se albiseră ochii. Mâinile îi tremurau. 

Am înțeles, în sfârşit. Dom Lascu nu căuta altceva decât 
imortalitatea prin artă. S-ar fi lăsat bucuros turnat în bronz sau 
întins direct pe pânză asemenea unei acuarele. 

Cuvântul scris îl fascina. 

Strigă nestăpânit: 

- Uneori sunt gata să scriu romanul, Marele Roman! Totul 
îmi apare cu claritate în fața ochilor. Deznădejdile, victoriile, 
trădările. Fiecare personaj aşteaptă semnalul meu. Într-o bună 

cerneala o să curgă-n valuri! 

Mi-a trecut prin minte să-i fac cunoştinţă cu Agatha, să-l 
lecuiesc de Absolut. 

A zis repede, plin de disperare: 

- Nu reuşesc! Nu pot! Parcă aş fi legat de mâini şi de 
picioare! Nu am inspirație! Romanul nu vrea să se lege! Să-l scriem 
împreună, domnule Moreaugarin! 

Moartea-i făcea semne şăgalnice. Îl zorea. Îl ademenea 
către Marele Nimic. Arterele-i sub presiune duduiau asemenea 
unor motoare Diesel. 

Deveni patetic: 

- Pot scoate banul din piatră seacă! Dar cunoaşterea e 
regina, ea e totul! Cât o să mai umfulec homari? Cât o să mai 
beau şampanie franţuzească? Cât o să-mi mai umflu conturile?! 
Hidrogenul îşi face treaba fără mine. Câmpurile magnetice îşi fac 
treaba fără mine. lar eu? Eu ce am de fapt de făcut?! 

Mă îndemna să-l admonestez. Să-l judec aspru. Să-i întind 
o mână de ajutor. Dragostea lui nemăsurată pentru cultură părea 
să nu-l poată salva. 

Goli sticla pe nerăsuflate. Gura i se încleştă brusc. Bătu 
aerul cu brațele şi se prăbuşi. 

M-am dus la înmormântare. 

Instrumentiştii fanferei aveau un surâs periculos. Femei 
drapate în negru plângeau în hohote. Vântul le schimba fizionomiile 
în mod discret. Agatha venise şi ea aducând un buchet uriaş de 
lalele negre. Trebuia să-mi fi închipuit că se cunoscuse bine cu 
dom’ Lascu. lar bietul de el poate că încercase să mă pună în 
gardă cumva. 

Acum părea să nu se mai sinchisească de măruntele şi 
belicoasele chestiuni ale vieţii. Fața-i era netedă şi albă. 

Pe buzele-i vineții îi înflorise un zâmbet ciudat. Avusese 


curajul să se lase ispitit. 

CAPITOLUP NOUĂSPREZECE 


ASTEROIDUL QUAI 


M-am dus pe asteroidul Quai. 

Mi-am dus palmele pâlnie la gură. Am răcnit cât m-au ținut 
puterile: 

- Plotoooor! 

Am aşteptat să treacă cel de-al doilea soare. 

Mi-am dus iar palmele pâlnie la gură. Am strigat: 

- Brullaaaa! 

Am stat locului să apară primul soare. 

- Gargarelliii! 

Şi vocea mea s-a rostogolit prin întreg Universul căci 
asteroidul Quai era singurul care se putea multiplica şi putea călători 
în timp şi spațiu cu viteza gândului. 

Poştaşu' Universului, asta era. 


CAPITOLUL DOUĂZĂCI 


FERICITUL ADAM 


M-am întrebat adesea dacă teama de moarte poate fi 
înlocuită şi dacă nu cumva teoria relativității era o minciună 
gogonată. 

O priveam pe Agatha cum întindea rufele în grădină şi 
imaginea asta mi se părea de-e dreptul ireală. Am încercat să-mi 
imaginez de câteva ori ce s-ar fi întâmplat dacă nu ar fi fost decât 

o femeie de cauciuc. Fară viață. Fără scânteiere. Să ajungi să 
vorbeşti de unul singur cu a femeie de cauciuc iată, mi-am zis, 
sfârşitul tuturor lucrurilor. 

Nu i-am spus niciodată Agathei astfel de lucruri. Fără 
îndoială, iubirea îndepărtează îngrozitoarea spaimă de moarte. 
S-o înlocuiască?! 

Agatha se invoise să locuiască la mine o vreme vecinii 
noştri, deşi foarte prietenoși, ne spionau.Trăgeau cu ochiul peste 
gard. Ascultau pe la uşi. Ne studiau cu binoclul de departe. Poate 
că le eram simpatici. Poate că-i impresionam, poate că pur şi simplu 
n-aveau cu ce să-şi umple timpul, poate că voiau să ne imite. 

Se schimbau foarte des vecinii. Nomazi. 

Noi ne hârjoneam. Făceam avioane de hârtie. Eu 
povesteam cum o să plec în cruciadă. Agatha nici nu voia să audă 
de asta. Ea nu iubea eroii. 

N-am reuşit să ne înțelegem asupra acestui punct. Nici n- 
a vrut să vorbim despre căsătorie. Îngeraşule, mi-a zis. te întreci 
cu gluma, e doar un experiment. 

Râdea de mine, Agatha. Avea toane. Ar fi trebuit s-o leg 
în lanțuri. 

l-am zis: 

- Mă scoti din minţi! 

- Glumeşti, Moreaugarin! 

- Mă pui la încercare?! 

- Glumeşti, totuşi?! 

- Intr-o bună zi o să-i fac să dispară pe toti! 

- Eşti nebun! 

- Or să dispară, o să vezi! 

- Eşti nebun de legat! 

- Or să dispară cu totii şi-o să rămânem numai noi doi. tu 
şi cu mine, bărbatul şi femeia. 

- O să chem poliția! 

CAPITOLUL DOUĂZECI ŞI DOI 


BATALIA DE LA CAPUL HORN 


Acolo se ascundea Ib Hassan. La Capul Horn. 

Ibhib, tunaru, din Longville a răspuns primul chemării mele 
de pe asteroidul Quai. 

Am pornit voiniceşte după ceilalţi şi i-am pornit pe urmele 
lu' Ib Hassan. 

- Amintiţi-vă cum se lăfăia-n mătăsuri pe Gomela! răeni 
furios Plotor, măcelarul de pe Venus. 

- Si noi aveam bătături şi muream de sete, adăugă Totora, 
circaru' pregătindu-şi tunul periculos. 

- Ne uşuram printre năpărci şi haleam gulii marţiene, mârâi 
Gargarelli, filozofu’, pocnindu-se peste scăfârlia lunguiață şi 
zăngănindu-şi armura vineție. 

- Băăă, eu mi-am cam făcut veacu,? urlă Vlasko, 
trompetistu'. O să mă car naibii în Beauburg şi-o să-mi deschid o 
mică prăvălie şi-o să vând tot felul de abțibilduri. 

- Si eu m-am săturat de medalii, de marşuri şi de ciorapii 
voştrii puturoşi! le-am strigat făcând oleacă pe nebunu'. 

- Cât mai hălăduim aşa prin deşertul ăsta? întrebă Brulla, 
ăla care avea un papagal vorbitor. 

- Ai răbdare! Il chirfosim pe Ib Hassan îndată! i-am zis 
printre dinţi gata, gata să-l scurtez de scăfârlie dacă avea de gând 
să dea bir cu fugiţii. 

În zori am ajuns la Capul Horn. Ib Hassan şi-a restrâns 
matricea într-un inel rotitor şi-a şters-o în doi timpi şi trei mişcări. 
Noi i-am înecat în sânge pe şmecherii care păzeau fortul şi le-am 
tras hoiturile în ţeapă. Când s-au risipit norişozii de fum a căzut din 
cer peste noi oracolul din Limbo: 

S-a uitat lung la mine. Mi-a cercetat palma. 

A croncânit în dodii: 
- Eşti încă începutul şi sfârşitul. 


CAPITOLUL DOUĂZECI SI TREI 


PETRECEREA 


Madam Brizard? 

Cred că era invidioasă pe mine. Auzise ea că m-aş pricepe 
la magie, că aş cunoaşte Secretul Originar. 

Făcea vrăji, franțuzoaica. O ştia întregul Adamville. Şi 
Agaths o plătise. Cu bani grei. S-o dezlege de nu ştiu ce blestem. 

M-a chemat la ea acasă într-o seară. Mi-a zis la telefon: 

- Sigur ai să vii, Moreaugarin! Am o surpriză pentru tine! 

- Madam Brizard vrei să-ţi râzi de mine?! 

- Foarte serios vorbesc. Vino, o să-ţi placă la nebunie. 

M-am bucurat să fiu invitat la o asemenea întâmplare 
mondenă, cu multă lume şi cu şampanie adevărată. 

Madam Brizard m-a prezentat tuturor invitaţilor ei cu un 
aer uşor malițios. Dar parcă nu auziseră de mine şi de isprăvile 
mele! Faptul m-a enervat pe moment. Apoi însă o tartină cu caviar 
mi-a redat buna dispoziție. Aş fi vrut să mă vadă Agatha să moară 
de ciudă. 

Dar numai necunoscuţi la madam Brizard. 

În fond, de ce trebuia să mă cunoască, de exemplu, 
domnişoara bătrână care ținea în brațe un motan fălcos, maroniu 
şi urât?! De ce ar fi trebuit să audă despre isprăvile mele junele 
plin de coşuri care golea pahar după pahar ascuns după un stâlp 
împodobit cu ghirlande de flori exotice?! De ce trebuia să mă ştie 
după nume comerciantul acela de săpunuri fine?! 

Şi totuşi ar fi trebuit să mă ştie. De când pusesem la cale 
apariția cometei şi vânzoleala sonarienilor şi tărăşenia cu maeştrii 


SI 


Cruciada lui Moreuugarin 


cântăreţi. Şi mai făcusem eu şi alte năzbâtii. Eu eram tipul care 
înfulecase şaisprezece pahare de cristal în mai puţin de-un minut 
la concursul mâncăcioşilor organizat de consiliul municipal din 
Adamville. Eu mă căţărasem pe hotelul Central şi tot eu dădusem 
gata un tort de o sută de kilograme la sărbătoarea macilor. 

Eram cineva, nu?! 

Madam Brizard îşi râdea în pumni văzând cât eram de 
fâsticit, cât eram de furios. Revoltat, ce mai! 

Musafirii ei nu mă băgau în seamă deloc. Mâncau tartine 
cu caşcaval şi cu măsline, râdeau în hohote, îşi dădeau coate, 
vorbeau în gura mare fără să mestece, se ciocneau unii de alţii, se 
călcau din greşeală, se buricau. 

În mod absolut curios vorbeau într-una despre primul 
Război Mondial. La început n-am îndrăznit să mă duc să-i spun 
vreo două franțuzoaicei. Am crezut c-o să-mi explice ea ceva. Dar 
se ferea tot timpul de mine. Îmi trimitea bezele peste capul 
musafirilor şi-mi făcea semn să am răbdare. 

Dar în cele din urmă am prins-o în bucătărie între două 
cafele. Am somat-o. Am ameninţțat-o. l-am zis vreo două de la 
obraz. Să-mi spună imediat de unde era atâta amar de lume că 
numai din Adamville nu veneau invitații ei. 

Madam Brizard m-a bătut uşurel pe obraz: 

- Prostuțule! Nu ţi-ai dat seama încă?! 

- Nu, am zis eu adânc jignit. 

- Şi Agatha s-a lăudat tuturor că eşti un magician! Să ştii 
că ne-a mințit, aiurita! 

M-am înroşit tot. Mi-am înghiţit vorbele de ocară. A doua 
zi întregul Adamville avea să râdă de mine. 

Am zis: 

- Nu-s magician. 

- Nu?! 

- Nu, am zis eu cu ciudă aproape izbucnind în plâns. 

- Bine, bine, nu te supăra. Ce, parcă eu fac vrăji? Poate 
că m-am întrecut cu gluma. Acum o să mă ajuţi să ies din aiureala 


asta! 
Şi a scos dintr-un sertar un album de fotografii. Fotografiile 

erau toate de prin anii '20. Îngălbenite. Cetoase. Ferfeniță. 

Mi s-a tăiat răsuflarea. 

Madam Brizard mi-a şoptit: 

- E o ocazie unică, scumpule! Oamenii ăştia au înviat doar 
de câteva ceasuri! Am reuşit, întelegi? Tu eşti martorul meu! 

Şi s-a dus chicotind în sufragerie să împartă cafeaua şi 
să flecărească de nebună cu morții ei. 

Eu m-am spălat îndelung pe faţă. Am luat o aspirină şi 
am băut o cafea tare. Mi-am aprins o țigară. Aş fi putut telefona la 
poliție. Dar ce să le spun? Că nu am habar de nimic? Că nu am 
Nici în clin nici în mânecă cu vrăjile franțuzoaicei?! 

l-am recunoscut pe toţi cei din album. Un căpitan de 
cavalerie. Un funcţionar de bancă. O actriţă. Un profesor de muzică. 
Un pictor, un comerciant de săpunuri fne. Un măcelar. Un preot. 
Un poet. Şi chiar o doamnă plină de voaluri despre care madam 
Brizard credea că-i din familia regală. 

- De ce staţi aşa, singur? mă întrebă căpitanul de cavalerie 
intrând val-vârtej în bucătărie. N-o cunoaşteti cumva pe domnişoara 
de colo? E adorabilă! i 

Actrița Lenora mi-a făcut semn discret. M-a chemat la ea. 
M-a întrebat fandosindu-se: 

Ce părere aveţi despre spectacolul de aseară? 

- Nu l-am văzut. 

- Vai, mă dezamăgiţi! Şi nici nu v-am mai văzut prin orăşelul 
nostru! Să nu-mi spuneți că sunteţi un prinț arab care călătoreşte 
incognito prin Europa! Am auzit că e la modă! Prințul Mâşkin s-a 
deghizat în balerină iar vicontele Belmond s-a dat drept socialist 
şi-a călătorit cu vagonul de clasa a treia de la Madrid la Paris! 

Un domn rotofei s-a oprit lângă noi. Şi-a scos trabucul din 
gură şi a exclamat: 

- Vă confund sau sunteți chiar fratele domnului Pompilian, 
vestitul fabricant de salamuri?! Oh, îmi pare bine să vă cunosc, 
sunt un admirator al fratelui dumneavoastră, domnule! Dacă nu 
mi-aş fi irosit banii într-o foarte proastă afacere cu lumânări anul 
trecut mi-aş fi deschis şi eu o fabrică cu utilaje aduse 
de la Londra! 

N-am apucat să scot o vorbă. M-a luat de braț poetul care 
mi-a tipat în ureche: 

- Domnule, dadaismul e în contra culturii! Eu nu sunt pentru 
câmpul smălțat de flori dar nici pentru pierderea totală a sensului! 
Cred că eşti de acord! 

Am dat să urc scările să mă întind la mansardă, să trag un 
pui de somn şi să mă trezesc şi să spun că doar am visat. 

Madam Brizard m-a prins de mânecă. M-a tras în 
bibliotecă, mi-a turnat şampanie. 

Mi-a mărturisit: 

- Vreau să particip la Congresul Mondial al Vrăjitoarelor, la 
Toronto, în iulie. 

- Înţeleg. 

- Râzi de mine? Nu mi-au ieşit chiar bine lucrurile? Ăştia 
sunt, alţii nu am. Ce zici, o să meargă?! Or să mă primească în 
guvern? Ei?! 

Madam Brizard visa să conducă lumea. Să fie şi ea primită 
în mare secret în guvernul invizibil al lumii. Ce-mi păsa? Ce ştia ea 
despre adevărata magie?! Voia ea să salveze lumea?! 

l-am zis-o de la obraz: 

- Magicianul se confundă cu însuşi hazardul! 

- Lasă-mă! Nu-ţi râde de mine! a strigat madam Brizard. 

- Are manifestări entropice. Poţi înțelege?! 

- Nu înțeleg, Moreaugarin. Tu te joci. Pur şi simplu te joci 
cu oamenii, cu întâmplările, te joci cu viața. Crezi că nu ştiu?! Crezi 
că asta e magie?! ; 

- Magicianul e acolo unde nu este! 

- Nu mă mai aiuri, Eu am de gând chiar să intru în guvernul 
secret pentru că am câteva idei despre felul în care trebuie condusă 
lumea. Spre deosebire de tine eu am simț practic. Tu eşti un biet 
visător. Vrei să reformezi ființa umană? Începe chiar cu tine, 
Moreaugarin! 

Ei, şi?! 

Nu-mi pasă. Nici că Pământul ar fi gol pe dinăuntru. Nici 
că luna ar fi satelit artificial. Nici că furnicile vin de pe planeta 
Gamma. Nici că John Bull din Texas putea citi gândurile unui virus. 

Nici cá Boris Ivanovici din Moscova putea influenţa câmpul 
magnetic al unui crucişător atomic. 

Nu erau magicieni. Magicienii sunt fiinţe fabuloase. 

lar furnicile?! 

Fără îndoială, extraterestre. Săpau galerii pe sub lume 
pregătind invazia. Madam Brizar se plângea tuturor din pricina 
furnicilor. Petitii, reclamaţii, audiențe. În final, otravă. Presărată cu 
grijă prin toate cotloanele. 

- Furnicile nu sunt o problemă, domnule Moreaugarin, mi- 
a şoptit actrița Lenora. Vă faceți griji degeaba, doamnă Brizard, 
zău aşa! Mai bine spuneti-mi cum îmi stă cu acest colier pe care 
mi l-a dăruit domnul Pompilian! Îmi face ochi dulci de la o vreme. 
O să-mi cumpere apartament chiar în centru. Şi pe urmă plecăm 
la Istanbul şi apoi, într-o croazieră nebună pe Mediterana! 

Pictorul Bonifaciu mi se adresă, peltic: 

- Şobolanii sunt o problemă. Dar furnicile?! 

- Lasă-l, domnule, nu-l mai bate la cap! strigă căpitanul 
de cavalerie. Dacă furnicile or să ne invadeze ne vom lupta pe 
viată şi pe moarte! Pe onoarea mea! 

Morți dar vii. Neânchipuit de vii. Gata, gata să se-arunce în bătălii. 
Gata, gata să explice ce şi cum în chestiunea arzătoare a zilei. 
Voluntari, nevoie mare. 

Țipau. Care pe care. Ziceau: 

- Vine furtună mare, a zis la radio! 

- O fărâmă de soare se va prăbuşi peste noi. 

- Au fost-măsluite rezultatele de la Academie! 

- Canalele noastre put, domnilor. 

- Ultimul tango la Paris a rupt gura emigranților ruşi. 

- E tot mai clar că nemtii îşi vor lua revanşa. 

- Cred că Protopopescu era mai bun ministru de finanțe 

decât Zamfirescu! 

- Zamfirescu e un bou! 

- Magnetismul e la modă! 

- Profesorul Gaspar, de la Academia Franceză ne-a 
avertizat că se va schimba axa Pământului! 

- Mâine vor fi cincizeci de grade la umbră! 

- Suntem ca şi morti, bibiculeeeeee! 

Mi-am făcut nişte socoteli. Puteam s-o fac să dispară pe 
madam Brizard cu tot cu morții ei. Ar fi fost foarte simplu. Să încep 
acum cruciada? Dar ar fi fost prea uşor, prea simplu. Nu sosise 
încă momentul. M-am bănuit. Îmi era teamă? Eram prea leneş?! 
Pierdeam contactul cu realitatea? Poate că nu eram încă pregătit? 
Ce mi se părea atât de uşor?! Planul ascuns al lumii nu este. El se 
relevă. Si atunci? Nu ajunsesem încă la esenţă? Să găsesc sensul 
vieţii, asta încercam? Dar dacă era o fundătură? Dacă nu asta 
trebuia să caut? Să-mi explic Universul? Poate că nu asta trebuia 
să încerc. Poate că suntem reziduuri ale Universului. Şi atunci 
sfârşitul nostru e hotărât atâta vreme cât Universul are a-şi corecta 
anumiți parametri?! 

- Nu vi se pare că s-a lăsat frigul? Mă întreabă actrita 
Lenora zgribulindu-se şi înghesuindu-se în mine. 

- Ningeeee! urlă căpitanul de cavalerie. 

- Ce mai fenomen! strigă mirată madam Brizard. 

Ah, ipocrita! 

Încurcase borcanele. Greşise parola de intrare în Câmpul 
Informational Universal. Încurcase vrăjile. Ce avea de gând?! 

Se auzi o bubuitură. Peste drum izbucni un incendiu. Cerul 
se crăpă. O uriaşă pasăre de pradă îşi petrecu umbra dincolo de 
fereastră. Răsări Luna. 

- E sfârşitul lumii! izbucni în plâns doamna din familia 
regală. 

Madam Brizard! Madam Brizard! 

Am strigat-o pe un ton poruncitor. Am tras-o după mine în 
bibliotecă. l-am administrat două perechi de palme. A început să 
plângă. Mi-a trântit-o în faţă: 

- Vrei să-ți spun adevărul despre Agatha”?! 

- Taci! 

- Ştii cine e Agatha?! 

- Opreşte vraja! Du-i înapoi! Fă ceva! O să întorci lumea 
pe dos! 

- Dar. e întoarsă pe dos. Moreaugarin, nu ţi-ai dat seama 
până acum? 

- O să se întâmple o nenorocire! i-am strigat furios. 

- Mori de invidie, asta e! Plesneşti de invidie, magicianule! 

- Nu te mai prosti! 

- Da, da, da! 

S-a bosumflat. M-a pupat. A râs de mine. S-a luminat la 
față. Dregea ea lucrurile. Acum că aflase pricina furiei mele. A 
scos din congelator alte sticle de şampanie. A tăiea felii de pâine, 
a pus nişte carne la grătar. N-ai tu treabă, mi-a şoptit. Uneori se 
întâmplă să încurci lucrurile. Nu ţi s-a întâmplat? Crezi că eşti 
singurul magician? Zi, pe cuvântul tău, crezi că eşti singurul? Tortul. 
Să nu uiţi tortul în cămară. Lasă că dreg eu treaba. Nu te speria. 
la cuțitul ăla! Nu tăia felii aşa groase, să ajungă la toată lumea. 
Taie-le frumos. Şterge-te pe degete cu şervetelul ăla parfumat. 
Ascult-o pe madam Brizard, băete. Poate că nu eşti încă pregătit 
să accepti lucrurile aşa cum sunt. Ce zici de Agatha? A, m-am 
prostit un pic, ce secret să fie? Nu, nu pot opri vraja. Trebuie să 
țină până dimineaţă când vor cânta cocoşii. Asta e regula. Să nu- 
mi zici că nu ştiai nici asta! Nu te teme. Asupra noastră nu are 
efect. Nici asupra celor din Adamville. Toate vor rămâne la locul 
lor, pe cuvânt de onoare! Ninsoarea se va potoli imediat. Soarele 
o să fie la locul lui. Aşa, vezi să nu răstorni tava. Nu-ţi fie teamă nu 
scot soarele nostru electric din funcțiune. Du-te acum! Ai grijă! 
Nu-mi căica motanul! Vezi să nu le spui cumva baliverne de-ale 
tale, Moreaugarin! Nu-i interesează nici cei şapte oameni cu joben, 
nici cometa, nici sonarienii, nici călătoria lui dom Lascu! Fii băiat 
cuminte. Uite, un pupic. 

- Mi s-a desprins un deget! urlă căpitanul de cavalerie pe 
când le băgam tortul sub nas. 

- Îmi crapă pielea! răcni măcelerul stropindu-mă cu sânge. 

- Nu mai văd! Nu mai văd! ţipă actrița Lenora orbecăind 
prin sufragerie şi lovindu-se de mobilele grele, din lemn de nuc. 

Cum să-i ajut? Am încercat o pasă magnetică. În van. Nu 
erau în puterea magiei mele. l-am întins pe sofa. Le curgea sânge 
pe gură, pe nas, din urechi. Se zvâcoleau pierzându-şi ba o mână, 
ba un picior. 

. - Opreşte vraja, nebuno! am urlat înotând prin valuri de 

sânge. 

Lumânările s-au stins. Ferestrele s-au spart. Pereţii 
musteau de apă. Se-auzeau duduind nişte maşinării. Lumina se 
sfârşise. 

- Să ieşim! 

- Să scăpăm! 

- Unde e uşa?! 

- Am fost închişi! 

- Suntem prizonieri! 

- În lături! 

- Aer! 

- Nu mai avem aer! 

- Spargetți uşa! 

- O să ardem de vii! * 

- Uite colo, Lunaaa! 

- E un felinar! 

Căpitanul e la uşă, îmi strigă speriată madam Brizard. Să- 
| oprim. Fă ceva, magicianule! Mă auzi? Te rog, fă ceva! 

Cum să-l las să iasă? Cum să-i dau drumul în lumea 
noastră, aşa, pe nepusă masă. L-am tras de mânecă. Să-l| pocnesc, 
cumva. 

- Unde vrei să ieşi?! 

- Trebuie! 

- Sângerezi! 

- Vreau să trăiesc! Lăsaţi-mă să trăiesc! urlă căpitanul 
izbindu-se cu putere în uşă şi împroşcându-ne cu sânge. 

Buuuuuum! 

Ceafa căpitanului de cavalerie explodă. O flacără violacee 
izbucni de sub tunica-i însângerată. În câteva clipe cadavrul se 
prefăcu în cenuşă. 

- L-ai ucis! a strigat înspăimântată madam Brizard 
smulgându-mi puşca din mână. 

Spre dimineață musafirii ei s-au prefăcut într-un abur 
argintiu unul câte unul. 

CAPITOLUL DOUAZECI ŞI PATRU 


DESPRE UN SUBIECT EPUIZAT DAR CARE DĂ 
TOTUŞI BATAI DE CAP OAMENILOR 


În timpul faimoasei bătălii de pe Gomela, Ib Hassen mi-a 
torpilat nava. Îmi scăpa pentru a doua oară. 

Explozia a zguduit întinderile stelare. 

Tăcere. 

Apoi, plăcut, un tango. 

Colonelul, un super-robot, îmi calcula parametri din oră în 
oră. 

Pluteam într-o sferă de salvare în care trupul meu iradiat 
încerca să supraviețuiască. 

Din când în când, Colonelul bătea pas de defiiare prin 
fața mea. Pasul de defilare corect e o mândrie chiar şi pentru un 
colonele. 

| La sfârşit, îi trimiteam, printr-o conductă auxiliară, o 
medalie făcută din paginile unei cărți polițiste a cărei acțiune o 
ştiam pe de rost. 

Colonelul îşi prindea voios medalia pe piept şi-mi cânta cu o voce 
metalică: 

- La solitude n existe pas... 


Cruciada lui Moreaugurin 


CAPITOLUL DOUĂZECI SI CINCI 


CURCUBEU 


Din avion, întregul Adamville părea o picătură de rouă pe 
o frunză de brusture, o picătură în care, dacă ai fi privit atent, i-ai fi 
zărit pe Fifi Baston, pe Mama Filoni, pe Izolba Verhoveen, pe 
Haralambie şi Petrovici, pe comisarul şef, pe Jobo, alcoolicul, pe 
Fuskas transformat în fantomă, pe Garga, flaşnetarul, pe Rudolf, 
vânzătorul de ziare, pe Tătărăscu. Oricât am încercat, însă, nu l- 
am zărit pe Bebe-orbul îngropat în nisip aşe cum era. 

Vântul bătea dinspre nord-est şi ne ajuta de minune să 
ajungem în careul imaginar care spânzura deasupra cercului trasat 
cu var unde, odată ajunşi eu şi Agatha, aveam să ne sărutăm în 
timp ce un fotograf amator avea să imortalizeze sfârţitul acelei 
nebune călătorii de nuntă de numai douăzeci de minute. 

Plouase peste noapte şi străzile din Adamville luceau ca 
spinările unor peşti iar eu eram fascinat şi nici nu-mi închipuiam 
că timpul avea s-o ia razna în mai puţin de trei minute sub efectul 
magiei mele. O tineam de mână pe Agatha care urcase în joacă în 
cer, să ne imaginăm cum ar fi dacă am fi proaspăt căsătoriţi. 
Calculasem cu precizie altitudinea de la care trebuia să sărim. 

luhuuuuu! 

Ce senzație! Parc-am fi destupat o sticlă de şampanie 
franțuzească. Pluteam prin cer pregătindu-ne să ne deschidem 
paraşuta în timp ce, jos, cei din Adamville ne priveau plini de invidie. 

Când ne-am lovit de primul inel, întregul Adamville se 
pierduse intr-un nor argintiu. Vântul mirosea puternic a altundeva 
şi a altcândva. 

Inelul era roşu, de un roşu aprins. Avea diametrul de 
maximum o sută de metri. Privind cumva în jos, am zărit alte şase 
inele colorate în galben, verde, albastru... E un produs al inteligenţei 

umane, i-am spus Agathei încercând s-o liniştesc: Ea începuse 
să plângă. Mi-a zis că madam Brizard făcuse nişte vrăji fiind 
supărată pe mine şi că de la întâmplarea nebună cu cei şapte 
oameni cu joben toate lucrurile mergeau de-a valma către o 
nemaipomenită nenorocire. Apoi, dintr-odată, Agatha s-a luminat 
la faţă. 

Mi-a zis fericită: 

- Acum am găsit într-adevăr ceea ce căutam! 

Pe mine m-a mirat schimbarea ei bruscă şi-am pus-o pe 
seama inelelor. Nu era o stație orbitală. Nu era vis. 

Ce să fi fost?! 

Agatha nici nu s-a mai sinchisit de mine. Alerga pe inelul 
cel roşu cu braţele deschise, se rotea în paşi de vals. Mi-a recitat, 
mi-a cântat dar eu parcă nii -ram acolo. Parcă aş fi fost altcineva. 

Sigur că m-am supárat. 

Pe cercul următor am ajuns cu multă uşurinţă, pur şi simplu 
dându-ne drumul prin văzduh.. 

Am auzit o mulțime de voci. Păreau chemări de dragoste. 
Păreau strigăte de luptă. Erau diverse întrebări fără răspuns. Erau 
nişte oameni acolo, nevăzuti, în acelaşi TIMP cu noi. 

l-am chemat. 

Mi-au răspuns înveseliți. M-am străduit să-i zăresc. N-am 
reuşit. Agatha însă a stat de vorbă cu ei întorcându-mi spatele. Pe 
cel de-al treilea cerc ne-am întâlnit cu dom Lascu. Părea foarte 
fericit. N-a reuşit să-mi explice ce se întâmplase. Voia însă să 
scriem împreună romanul vieții sale. 

Asta n-am mai înghiţit-o. Am sărit pe inelul următor. 
Începuseră să mă întepe genunchii. Mi se lăsa o ceață pe ochi. 
Mi-am pipăit fața. Mi se scofâlciseră obrajii. Pielea-mi era 
asemenea unui pergament. 

- Uite cum a trecut TIMPUI peste tine! mi-a spus Agatha 
râzând cristalin, fandosindu-se şi întinerind văzând cu ochii. 

- Sigurcă m-am supărat. 

Am vrut să mă arunc pe inelul albastru unde se deschidea 
un tunel albastru, albastru. Să mă pierd în Marele Nimic. 

Agatha m-a prins de mană izbucnind în plâns. M-a sărutat 

cu foc. A zis: 

- Să se rupă vraja! 

Să fi fost şi ea un magician? 

Ne-am deschis paraşuta. Dar nu era oare deschisă? Parc- 
am fi destupat o sticlă de şampanie franțuzească, pe cuvânt dacă 
mint. 

Cercul trasat cu var se zărea acum clar de tot. Agatha a 
atins pământul uşor, ca un fulg. Eu m-am lovit rău de tot şi o lună 
întreagă am stat bine învelit în ghips. 

Madam Brizard m-a vizitat de vreo două ori la spital. N-a 
suflat o vorbă despre vrăjile ei. Mi-a zis că s-a dus împreună cu 
Agatha la nu ştiu ce film. Hotărât lucru, mironosițele încercaseră 
să-mi dea o lectie. 


CAPITOLUL DOUĂZECI ŞI ŞASE 


GĂURILE DE VIERME 


O vreme am hoinărit prin găurile de vierme. Golanu de 
Plotor, măcelarul de pe Venus, s-a dus pe asteroidul Quai şi m-a 
strigat în câteve rânduri. 

Pramatia! 

l-am zis vreo două. Că mă lăsaseră singur, singurel pe 
Gomela şi că-şi făcuseră mendrele în lupanarele de pe Ascabia. 

 Găurile de vierme erau pline de boschetari. Traficanţi, 
plasatori sau recuperatori de câmpuri informaționale, războinici 
sadea, curviştine siderale. 

Erau şi mecanici vineții. Şi electrici înfumuraţi. Şi organici 
limbuţi şi fără de ţară. Le ştiau ei pe toate! Mecanicii puteau să-ți 
transforme scheletu' cât ai zice peşte: Electricii îţi inşfăcau inimioara 
îndată. Organicii îţi modificau pulsu, de la distanță, îţi aranjau fățălia 
Şi se puteau juca cu matricea ta până când crăpai de necaz. 

Nişte băloşi! 

Ticăloşii ticăloşilor. Făcuseră multe porcărele la viaţa lor, 
îi ştiam eu. Aveau câte o cocoaşă în cârcă. Ţineau în ea toate 
poveştile Universului. 

Boschetarii mai scăpau pe ici, pe colo câte-o vorbuliță. 
Pentru un pumn de galbeni. Sigur că i-am tras de limbă! Să-i fi 
văzut cum mă prosteau de la obraz! Îmi arătau rănile pline de 
puroi, matracucii. Îşi puneau viermi electrici în rănile alea ca să te 
impresioneze. Ziceau că-s săraci. Că n-au nici de unele. Uite-aşa 
se văitau, boschetarii dracu. 

Erau rugina găurilor de vierme. Putregaiu' lor. Boală, nu 
altceva. Unii erau înaripați. Umblau după câte o sămânță de vânt 
solar. Să li se aurească aripioarele. Să se fudulească, parşivii. Să 
halească energie pe degeaba. Alţii se mocăiau pe şenile. Zdronga, 
zdronga. Troncăneau prin găurile de vierme şi-ţi vindeau elixiru, 
nemuririi. Ce pungaşi! Te balonai un pic de la elixiru' ăla. L-am 
incercat şi eu. Am aruncat galbenii în vânt! 

Dar pe unde umbla Ib Hassan? 

Arkkai Gabroz, un şmecher de pe Ascabia m-a lămurit. 
M-a omenit cu balenă umplută cu migole. Mi-a dat să beau o cană 
cu zeamă de praf de puşcă. 

Mi-a zis: 

- Gagiule, Ib Hassan o să fie în toamna asta pe Juno. Are 
el nişte gânduri ascunse. Peşte Orb ştie de ele. 

- Cum ajung la Peşte Orb? l-am întrebat pe Arkkai Gabroz 
rupând în lăboi o bucată aburindă de balenă: 

- Silvena Mureno, sirena aia oacheşă din Longville, ştie 
drumul până la marea-de-carton. 

CAPITOLUL DOUĂZECI ŞI ŞAPTE 


OMUL SUSPENDAT 


Să răspunzi unei invitaţii făcute de Petrovici era ca şi cum 
ai fi pornit la război gol puşcă. 

M-am dus totuşi la cafeneaua, despre care mi-a vorbit. 
Poate din curiozitate. Poate din teamă. Petrovici mă urmărea de 
multă vreme. Era un fel de observator. Nu se născuse în Adamville. 
Avea un accent ciudat. Se ferea să vorbească despre copilăria lui. 
Era un subiect tabu. 

Ce să zic despre el? 

Să fi fost un filfizon? Un malagambist? Un adolescent al 
rockului pierdut prin Adamville la sfârşit de secol XX? Îmi vorbea 
uneori despre vremurile nostalgice. Îşi lua avânt. Dar poate că 
juca teatru. 

Îmi vorbea despre Univers. Despre Gagarin şi Amstrong. 
Dar avioanele, insectele şi păsările nu erau pe placul lui. Îi era 
frică de avioane. Mi-a spus că preferă să se ducă în America luând- 
o prin Asia, pe jos. Să traverseze cumva pe banchiza de gheață 
până-n ograda bătrânului Sam. Nu ştiu dacă America era chiar 
ținta lui. Prefera să nu vorbească despre America. Nu cred c-o 
ura. Sau poate că nu ura miracolul american. Să pocneşti din degete 
şi să te îmbogățeşti. Să fii vecin cu Godzila sau cu Stan şi Bran. 
Petrovici nu mergea la film. Mi-a spus că se sufocă într-o sală de 
cinematograf. lar despre filmele SF, nici un cuvințel măcar. Cred 
că le considera neserioase. Nu-mi vorbea despre ele pentru a nu 
mă răni. Mă menaja. Eu însă nu scăpam nici unul. Îmi cumpăram 
câte o pungă de floricele şi mă lăsam ca vrăjit. Uneori o luam pe 
Agatha cu mine. Ea însă se plictisea repede. Mă lăsa singur să-mi 
aleg noi subiecte pentru numerele mele de magie. Asta şi făceam. 

M-am aşezat la o masă lângă fereastră. Îmi place să mă 

uit după lumea grăbită, înceţoşată de gânduri. Gândurile astea 
guvernează lumea. Gândurile sunt guvernul secret al lumii. Ele 
hotărăsc destinul. Bâzâie în alambice ascunse şi ne trag clapa, 
pot să jur. Am privit pe fereastră ascultând zumzăitul gândurilor 
grăbite ale trecătorilor grăbiţi. Întotdeauna îi privesc pe trecători 
cu un'soi de simpatie. Sunt ca într-un acvariu. Au magicienii 
cunoştinţă despre principiul luminilor incluse. Acvariul e construit 
după acest principiu atât de simplu. Eu mă uitam la strada-acvariu 
Şi întreg sistemul, stradă-acvariu-Moreaugarin era într-un alt 
acvariu la care se uita poate un alt magician. Şi tot aşa la nesfârşit. 
S-ar putea ca probleme să fie de fapt nesfârşirea iar nu nemurirea. 
Pentru că nesfârşirea nu are a se replica prin limită şi vecinătate. 
Trecătorii îmi erau aşadar simpatici.Unul se împiedică de un bidon 
de plastic. Altul alunecă pe o coajă de banană. Unul îl confundă 
pe altul cu altul. O femeie cască gura după un aerostat. Un bărbat 
strânge grăbit o mână promițând o apropiată întâlnire de afaceri. 
Doi îndrăgostiţi se giugiulesc sub o umbrelă roşie. Şi trec o mulțime 
de oameni în valuri. Ca un râu de nestăpânit. Sunt de tot felul în 
stradă. Avocaţi, hoți, poliţişti, vatmani, oțelari, studenţi, vânzători 
de ziare, saltimbanci cu ora, oameni politici, faliti, visători, răuvoitori, 
golani, soldați, curviştine, multe curviştine. Lume pestriță, nebună 
Şi superbă şi bolnavă pe dinăuntru. 

- Oamenii nu pot fi liberi atâta timp cât nu-i pot împiedica 
pe ceilalți să-i privească. 

Sunt cuvintele lui Petrovici. 

Poţi sau nu să fii de acord cu el. N-aş putea spune că 
asupra unor subiecte am fi polemizat. Nici nu cred că aş fi căzut 
într-o astfel de cursă. Uneori discutam în contradictoriu. 

Mi-a spus că ar trebui să părăsesc lumea magiei. Să mă 
port normal ca un om normal. Mi-a zis că puterile mele erau iluzorii 
Şi că erau toate semnele că-mi voi pierde acele puteri. Nu mi-a 
spus ce semne văzuse, când şi unde. Am avut puncte de vedere 
diametral opuse. M-am străduit, oarecum să-i fac pe plac, să nu- 
mi folosesc puterile magice atunci când eram împreună. Cred că 
îl irita acest dar. 

- E dar! Nu e o facultate dobândită! 

Cuvintele lui. 

Îi plăcea să creadă că mă născusem aşa. Că sunt oarecum 
o anomalie atât din punct de vedere genetic cât şi informaţional, o 
raritate. 

Au trecut nişte oameni cu pălării, îmbrăcați în trenciuri. M- 
au privit pieziş. Au zis ceva. N-am înțeles. Am dat din umeri iar 
unul dintre ei m-a amenințat cu pumnul. Expresia feței lui e 
memorabilă. Ceva între furie şi neputinţă. Poate că voiau să mă 
avertizeze sau să mă anunţe că în curând se vor isprăvi toate 
nebuniile mele. Magia nu poate fi decât ceva legat de nebunie. 

Oamenii cu pălării erau nişte inspectori care se vânzoleau 
de dimineaţă şi până seara prin Adamville. Au vrut de câteva ori 
să-mi vorbească. Se apropiau de mine dar se opreau brusc. 
Încercau să deschidă gura dar nu puteau. Imposibilitatea asta le 
dădea de furcă. Se înroşeau de ruşine şi plecau în grabă. 

Rudolf, vânzătorul de ziare, se tot chinuia să vâre pe 
gâtlejul trecătorilor supa lui sleită de ştiri. Coruptie, corupție, şi iar 
corupţie. Ah! Petrovici îmi face cu ochiul de fiecare dată. Fără 
corupție n-ar merge lucrurile. Corupţia e liantul. Nu îndrăzneam 
să-l contrazic. Numai aşa pentru a nu înăspri relaţiile. Erau însă 
lucruri pentru care nu cedam nici o palmă de teren. Petrovici se 
replia rapid. Căuta mişcări subtile. Era tobă de cifre, de exemple şi 
de date. Dar eu nu aveam chef întotdeauna. În unele zile voiam să 
mă golesc pur şi simplu. Nu voiam să aud de procesul lui Ziger. Nu 
voiam să ştiu de arestarea cu cântec a lui Panowsky şi nici de 
sinuciderea lui Efremov, nici de zborul lui Montelli către Paris în 
doar un sfert de oră. 

Dar poeții?! 

Cu ei era altceva. Petrovici îi ştia pe de rost. Mă bătea, pot 
să jur. Ştia mii de poezii pe de rost. Ştia tot ce pătimiseră poeții 
Renaşterii. Ştia în amănunt viețile lui Faruk, Grundt, Samal Sayam, 
Gertrude, Patalia. 

Dar Goncearova?! 

Goncearova, s-a mirat Petrovici înroşindu-se brusc. Da, 
dragă Petrovici, e celebră. Cele câteva kilograme bune de grăsime 
pe care Petrovici le purta cu oarecare dezinvoltură începeau să 

sfârâie. Gâfâia Petrovici oarecum prins în corzi. 

- Fără magie! 

Goncearova era doar o invenţie de-a mea. Petrovici se 
prindea până la urmă în joc. Mă punea să-i inventez biografia. Să 
recit din memorie câteva din cele mai renumite poeme ale ei. 
Inventa el pe loc o sumedenie. Rusa lui era perfectă. Şi zâmbetul 
lui era perfect. Şi frazele lui erau perfecte. Frumos construite. Suple, 
străbătute de curent electric. Cuvintele erau articulate cu ură pură 
sau, tot aşa, cu graţie. Stăteam ore întregi şi construiam biografia 
Goncearovei. 

Tin minte că într-o zi am văzut-o pe Goncearova chiar în 
stradă. Abia picase în lumea noastră. Era uşor uimită. 

- Fără magie! i-am şoptit lui Petrovici. - 

- Nu e magie! E pur şi simplu un caz de teleportare. Din 
lumea virtuală a gândurilor noastre în realitate! mi-a şoptit la rându- 
i Petrovici. 

- Minţi! 

- Nu te înfuria. E doar un experiment limitat. L-am făcut şi 
la Moscova în fața unor astrofizicieni. 

Să-l fi crezut pe cuvânt? Petrovici spunea că avem un 
mod original de a refuze realitatea. Dar poate că realitatea ne 
refuză. Poate că ne-a repudiat. A aruncat cu pietre în noi. 

- Pun pariu că chelneriţa n-ar înțelege o iotă din versurile 
lui Goncearova! i-am zis lui Petrovici într-o bună zi. 

- Chelneriţa asta e făcută numai pentru hârjoană, Simt un 
DA hulpavnic în privirea ei. Nu m-ar refuza. Are foc în cur! 

- S-o înlocuim, i-am propus lui Petrovici. S-o aducem aici 

pe Mata Hari! 

- Orice e posibil, Moreaugarin! a râs Petrovici. 

- Fără magie? 

- Doar un experiment limitat! 

Aşa s-a şi întâmplat. Mata Hari s-a substituit chein.:: t=! 
doar sub presiunea gândurilor lui Petrovici. 

Cine şi-ar fi imaginat? 

Cei din cafenea nu şi-au dat seama de schir:: 
Flecăreau de-ale lor. Nici Mata Hari n-a schiţat vreun =:t 

necugetat. În mod sigur era în legătură cu ruşii. Le transmitea, de 
acolo, din cafenea, secrete de mare importanță de foarte mare 
importanţă pentru Europa. 

Europa! 

Petrovici devenea patetic atunci când vorbeam despre 
Europa, izbucnea în lacrimi. Zicea că şi-ar da şi viaţa pentru Europa. 

- Nu te cred, i-am zis sorbind încet cafeaua. 

- Atunci n-ai înțeles ideea de integrare! 

Pe tema integrării discutam în contradictoriu ore în şir 
fiecare din noi apărându-şi poziţiile când cu moderație când cu 
vehemență. 

- E o chestiune de limite şi vecinătăți! 

- În visul Europei se ascunde principiul lui unu care se 
multiplică! Aşa e construită! 

- Te înşeli! E clădită după principiul lumilor incluse! 

- Nici măcar! 

- Nu mai zic o vorbă despre Europa! 

- Te dai bătut! 

- Nu am cu cine discuta! 

Făcea pe nebunul, Petrovici. Mă lovea uşurel cu palma 
peste ceafă. Pielea palmei lui era aspră. Unghiile îi erau îngălbenite 
şi crăpate. Petrovici fuma numai țigări fără filtru. Scuipa tutun în 
stânga şi-n dreapta. Bătea din picior. Reverul hainei lui mototolite 
era plin de pete de bere. Gulerul cămăşii era negru. El zicea că-i 
mult praf cosmic în atmosferă. Sau praf de la demolări, zicea. 
Mintea cu neruşinare, Petrovici. Nu se spăla. Zicea că e un fel de 
filozofie. Că săpunul l-ar fi pus în imposibilitatea de a mai face 
astfel de experimente limitate. Aiurea! Era jegos. l-am zis că femeile 
nu se dau în vânt după jegoşi. 

- Nu te pricepi la femei, ai trăit degeaba, Moreaugarin! 

s. 

- Eşti un naiv! 

Zy? 

- Şoarece de bibliotecă! 

2 

- l-ai citit degeaba pe Marx, pe Montesquieu, pe Locke, pe 

Lassalle, pe Roosvelt şi pe Hobbes! 

Nici nu-i citisem. Dar Petrovici voia să mă încerce. Avea 
el un răspuns pentru toate. Trecea grăbit în revistă cohortele de 
euclidieni, de evoluţionişti, de liberali, de reformatori, de național- 
socialişti, de bolşevici. Unul nu-i scăpa. Îi lua la scărmănat Petrovici 
pe toți. Nici conservatorii n-aveau scăpare, nici radicalii, nici 
republicanii. 

Eu râdeam de mă prăpădeam. Ce să ne pierdem vremea 
cu pipiţe politice. Să încercăm mai bine să, extindem experimentul. 
Să combinăm magia mea cu ştiinţa lui! 

- Eşti nebun?! 

Să-i fi fost frică? De ce nu accepta niciodată să repet figura 
cu cei şapte oameni cu joben? Puteam să folosesc doar unul să 
vadă cum e. Dar n-avea farmec doar cu unul. Trebuiau să fie şapte. 
Doamne cum mă mâncau palmele! 

- Să nu vorbim de mistica iui şapte: mi-a strigat Petrovici 
împotrivindu-se magiei din toate puterile. 

l-am zis, să-l tachinez: 

- Bolşevicii au farmecul lor! 

Parcă-l văd, Petrovici izbucnește. Îi tremură vocea. | se 
învineteşte fata. Gata, gata să-i pleznească vreo arteră. Se agită. 
Sare de pe scaun. Podeaua trozneşte. Lumina scade. Gazul din 
lampă se sfârşeşte. Petrovici acoperă vecinătatea. Striveşte Luna 
în pumn. Îmi ridică rug. Nu se linişteşte dacă nu mă dau învins. 
Înjură murdar. Pocneşte din degete. M-ar strânge de gât. Rânjeşte 
numai la gândul ăsta parşiv. Să-mi facă de petrecanie. Să nu-l 
mai contrazic. Să-mi retrag cuvintele. Blasfemie, zice şi mă 
împunge cu degetul. 

- Am pierdut sensul! Înțelegi, Moreaugarin? Am pierdut 
sensul, noi, oemenii! Ne îmbătăm cu apă rece! Închidem ochii şi 
trecem mai departe pe lângă acest adevăr de necrezut! Am pierdut 
sensul şi ne e teamă s-o recunoaştem! Toţi l-au căutat, toți l-au 
pierdut. Bolşevicii, fasciştii, liberalii, conservatorii, fundametalişitii 
de toate speciile! 

Mi-am dat seama că Petrovici se temea de mine, N-ar fi riscat să 
opună ştiinţa magiei. Poate că nu se simțea el în stare. Într-un fel 

îl subjugasem. Ştia că puteam dubla întreaga suflare din Adamville 
doar cu două, trei pase magnetice. Cred că i se strecurase în minte 
un gând chinuitor. Anume că el nici nu exista. Eu îl creasem pentru 
a-mi umple clipele de singurătate. Eu îi dădusem viață. Era un 
clivaj în Câmpul Informational Universal. Poate un hiatus. Poate o 
defectiune, acolo. Şi el simțea asta. Se prăbuşea dincolo de realitate 
cu toate kilogramele lui de grăsime pe care încerca să le poarte cu 
dezinvoltură. 

O vreme nici nu i-am mai răspuns la telefon. 

M-am dus totuşi la cafeneaua despre care îmi vorbise. M- 
am aşezat lângă fereastră şi am privit în stradă. Dintr-o clipă într- 
alta, Petrovici trebuia să se desprindă din mulţime. Vino, grasule, 
urcă pe eşafod, m-am pomenit spunând cu voce tare. 

Mata Hari s-a întors mirată spre mine şi a fredonat: 

- La solitude n'existe pas... 

l-am zâmbit. Nu, Mata Hari, eu nu sunt omul de legătură 
al ruşilor, al americanilor sau a pataggonezilor. Nu te pune în pericol, 
nu te da de gol. Eşafodul nu e pentru tine. O să urce pe el unul 
gras şi înfumurat care face pe nebunul. Unul care crede că poate 
opune ştiinţa magiei. Eu îl urc acolo sub ştreang. Nimeni n-o să-i 
mai poată sări în ajutor. Am izbucnit în râs şi l-am şters pe bietul 
Petrovici din memorie. 


CAPITOLUL DOUAZECI ȘI OPT 
FORTĂREAȚA 


Vlasko, trompetistul, se aruncă asupra mea cu pumnii 
strânşi, gata, gata să mă hăcuiască. 

Abia am avut timp să mă feresc. M-am rostogolit de pe 
colină şi-am rămas prăbuşit cu fățălia-n nisip. Vlasko, trompetistul, 
căzu lângă mine. Era furios. 

Răcni: 

- Ai spus că nava asta blestemată o să ne ducă fix în 
Longville să punem mâna pe Silvena Mureno! Ai habar cumva 
unde-or să ne putrezească hoiturile?! 

- 2 

- O să crăpăm aici în deşertul ăsta, Bazar! Ştii cum se 

cheamă planeta asta? O ai pe hărţile tale stelare? 

Vorbeşte, golănoiule! 

- 2 

- Ştii cum o să crăpăm? Întâi o să ni se facă sete. Orsă ni 
se topească armurile. Ni se usucă gâtlejul. Tu, soldățoiule, o să 
mă inviti la dans! o să zici că-s maică-ta! lar eu o să-ţi crăp scăfârlia 
crezând că eşti chiar ticălosu' de Ib Hassan! Şi pe urmă o să ne 
strângă băbătia aia de moarte în brațe şi gata, ne-am dus pe copcă, 
Bazar! 

- Ţi-e frică de moarte, Vlasko? Ţi-e frică, nu-i aşa?! 

- Nu fi prost, Bazar. Şi tie ţi-e frică de moarte. Îţi tremură 
pielicica pentru viața ta! Nu te mai cocoşi! Te ştiu eu, golănoiule! 

- Să ne mişcăm curuşorul poate găsim apă, am mormăit 
eu cu adevărat speriat. 

Am găsit apă. Un lac uriaş. Răcoritor. Dar nici o ființă, nici 
o fantomă, nici un spirit. Un lac uriaş, cât vedeai cu ochii, limpede, 
tăcut. 

Vlasko, trompetistul, mi-a zis să ridicăm o fortăreață în 
cel mai înalt crater. 

- Dar nu ne luptăm cu nimeni! Planeta e pustie! 

- Poţi să ştii, Bazar? Poţi să ştii?! 

Zilele şi nopţile treceau cu repeziciune. Cei doi sori ai 
planetei se succedau la intervale mici. Scăldau lacul când în galben 
când în ocru. 

La anumite ore din zi, pietrele din buza craterului se mişcau 
singure ca purtate de o mână nevăzută. Ne-a fost uşor să ridicăm 
fortăreața. 

Câteodată auzeam râsete dar Vlasko, trompetisul, mi-a 
zis să nu le luăm în seamă pentru că sunt doar gândurile noastre 
care umblau hai-hui sub presiunea câmpului gravitațional. 


7] 


Cruciada lui Moreaugarin 


- Acum suntem apăraţi! am zis eu mulțumit când am pus 
ultima piatră pe zidul fortăreței. 

Un şuierat asurzitor a spart liniştea deşertului şi o 
bombardă a explodat chiar la doi paşi de noi. Când norul de fum s- 
a împrăştiat am privit dincolo de ziduri să-i vedem pe atactori. 

Unul dintre ei era Vlasko, trompetistul, iar celălalt eram 
eu. 


CAPITOLUL DOUĂZECI ŞI NOUĂ 


TITANIC 


Uită-te la ei cum se mai prostesc! 

Cyberspectatorii! 

Şi-au ascuns scăfâriliile în căşti, se lasă purtaţi de curenții 
electrici, se bâţâie, stau şi eu undeva în sală, sunt mort după filmul 
ăsta, Agatha tot ronţăie floricele, îmi dă ghionturi, să nu care cumva 
să fac, iar vreo prostie, că-i supărată lumea pe mine, chiar şi cei 
de la serviciile secrete sunt supăraţi că n-am stabilizat matricea 
informaţională a lui Mata Hari, c-am lăsat-o să se descompună în 
doi timpi şi trei mişcări, că şi Petrovici era bun la ceva şi dom 
Lascu şi alți vreo câţiva, ce vină am eu că oamenii mor, stau acum 
la cinematograf, sunt un cyberspectator oarecare, mă bâţâi pe 
scaun cu casca pe cap şi țip ca nebunul şi fluier în draci. 

Uraaaaa! 

Titanicul s-a scufundat pentru a doua oară, uite-l cum se 
duce la fund, întind o mână să salvez o doamnă bine, fac o pasă 
magnetică şi introduc în film o sută de bărci de salvare, plasatoarea 
mai că m-ar trage de urechi, nu ştiu care mă înjură cu năduf, dați 
afară magicianul din sală. 

Titanicul se scufundă acum pentru totdeauna, gata, gata, 
s-a dus la fund. O lume întreagă se duce la fund, chiar aşa se miră 

Tătărăscu asudând sub cască. Dar înțelesurile, care sunt 
înțelesurile, zice Agatha şi se pişcă de tâte şi-şi dezveleşte un 
genunchi să mă înnebunească, să-mi ies din minţi, eu o pipăi încet, 
încet, să nu se mai termine. 

Nişte cyberspectatori izbucnesc în plâns, plâng în hohote. 
stă mileniul să se prăbuşească peste ei şi ei se smiorcăie ca nişte 
domnişoare de pension, e doar un film, Titanicul pârâie din toate 
încheieturile, Jari, lăptarul, hohoteşte de ţi se rupe inima, ar vrea 
să sară în ajutorul naufragiaților, stai locului îl avertizez, te:ar putea 
afecta câmpurile magnetice, nu te juca, senatorul Protopopescu 
zice că filmul ăsta are iz politic iar doctorul Spiridon se ridică în 
grabă vrând să cheme o ambulanţă. 

Fifi Baston pare foarte mândră de casca ei, se mişcă cu 
voluptate prin ecranul virtual, ne păcăleşte Moreaugarin, mai zice, 
ăsta nu e un cinematograf obişnuit, să ne destrăbălăm, eu vă voi 
cere ajutorul, să mă salveze Haralambie, hai, băiete, înoată 
voiniceşte, uite, se vede pupa vaporului, acolo sus, la pavilion, se 
zăresc o mulțime de oameni îngroziţi, o văd şi pe Fifi Baston printre 
ei, Fifi, dragă, nu te juca, cyberspectatoare obraznică şi 
neastâmpărată, poate n-a citit instrucţiunile de folosire, săraca. 

Toată lumea cântă, râde şi dansează în sala de bal a 
Titanicului, naufragiaţii iau locul cyberspectatorilor, e o învălmăşală 
cumplită, apare şi fantoma lui Fuskas, îl văd şi pe dom Lascu, 
înoată vitejeşte în jurul Titanicului, un pescăruş se odihneşte 
pe una din elicile Titanicului, parcă-i la Trafalgar, strigă Grigorovici 
încurcându-şi conductorii electrici, sunt ca o maşinărie cu voce, 
mai zice Grigorovici. 

Fifi Baston îi ține hangul. Se prostesc amândoi: 

- Psihicul nostru e împănat cu conductori electrici! 

- E bine burduşit cu cyberspaţiu! 

- E împănat cu godzile, cu mosad, cu kgb, cu cia, cu 
omuleţii verzi, cu catastrofe aeriene, cu marele cutremur de 
pământ, cu titanici, cu omul zăpezilor, cu rețelele nervoase care-şi 
caută un nou conducător aşa cum am văzut eu în dosarele x! 

- Ce vrei să spui?! ţipă Fifi Baston. 

-Creierele noastre sunt suprasolicitate, explică Grigorovici 

pe un ton savant. Aşa că se crede că Eul nostru, în forma actuală, 
nu mai este potrivit. Creierele îşi vor găsi o altfel de identitate, 
întelegi?! 

- Adică ne vom sfârşi? izbucneşte în plâns Fifi Baston. 

- Întocmai. E ca şi cum am fi toți pe puntea Titanicului şi 
ne-am duce la fund. Aşa o să se şi întâmple! Vom cădea în noi 
înşine! Asta-i Apocalipsa! 

Şi cyberspectatorii sar cu toţii să se cableze la rețeaua 
mondială, să devină nemuritori, să-şi prelungească agonia, să-şi 
împrăştie gândurile ticăloase sau generoase pe întreaga noastră 
planetă, înfulecă biții pe pâine, hap, hap, hap. Se poate vorbi de 
un regim digestiv al ideilor. Marea Hăpăială. Să filozofăm cu gura 
plină, să înfulecăm la cinematograf tot celuloidul, tot covorul de 
iută, lămpile cu gaz şi întreg cyberspaţiul, să ne gonflăm. 

Sala de cinemetograf duduie. Duduie motoarele 
cyberspectatorilor, dum, dum, dum, Ăştia se freacă între picioare, 
au mâncărimi electrice, aşa se cheamă în termeni ştiinţifici 
mâncărimile datorate curenților electrici, cyberspectatorii intră cu 
ghetoaiele lor murdare de păcură direct în ficțiune şi fac harcea- 
parcea din ea şi nici nu le pasă. | 

Agatha îmi şopteşte că a decodificat întregul Titanic, de la 
un capăt la altul, a înțeles sensul ascuns. Săracii îi salvează pe cei 
bogaţi iar cei bogaţi le-o trag săracilor la mişto. Îmi vine să-i trag 
două palme nesimțitei. Socialismul va triumfa, întăreşte Grigorovici 
care trage cu urechea la ce vorbesc cei din jurul lui. Rudolf, 
vânzătorul de ziare stă cu butonul roşu aprins, să se reia scena de 
final, să nu se mai scufunde Titanicul, să nu mai moară atâta lume, 
să nu care cumva să izbucnească Al Treilea Război Mondial, să 
nu se mai gargarisească hoţii şi vardiştii, să dispară corupţia, să 
avem program de apă caldă tot timpul, Fifi Baston ar vrea să-l ia 
de guler pe bietul Rudolf, să nu care cumva să ne amendeze cineva 
că întoarcem frumoasa navă din drumul ei către pieire. Realitatea 
virtuală începe să scârţâie amenințător, cinematograful se zgâlțâie, 
miroase a alge, doi homosexuali din rândul din față mor din cauza 
unei combustii interne, moare de inimă o soprană de la opera din 
Adamville, Adam şi Eva se transformă în Romeo şi Julieta, Africa 

străpunge Europa, Luna cade în soare, circuitele rețelei se încing 
foarte tare, iese fum, nici n-ar avea cum să nu iasă fum, virtualul 
trage la foale, întregul Adamville se rupe în două, şi nouă ni se 
rupe, zic nişte derbedei, uşile cinematografului sar din țţâţâni, vine 
armata cu tancurile să vadă ce şi cum, vin şi nişte poliţişti şi nişte 
agenți secreţi, nu-i godzila, nu-s gherilele cubaneze, nu-s 
extratereştrii, e chiar Titanicul smuls din realitatea virtuală, navigând 
către Soare-Răsare, în jos, pe bulevard. 


CAPITOLUL TREIZECI 


BALENA UMPLUTĂ CU MIGOLE 


Arkkai Gabroz ne-a scos din încurcătură. 
Se ducea să vâneze balene-de-sticlă în îndepărtatul Nord. Ne-a 
ucis copiile şi ne-a omenit cu zeamă de praf de puşcă şi balenă 
umplută cu migole. 
Le ştia el pe toate, Arkkai Gabroz. Era trecut prin multe. L-am 
întrebat: 

- Cine a plănuit Universul? 

Arkkai Gabroz a stat o clipă să se gândească. Ne-a spus: 

- E mare păcat să vorbeşti despre lucruri neimportante 
când ai în faţă o minunăţie cum e balena umplută cu migole! 

CAPITOLUL TREIZECI ŞI UNU 


MADAM BRIZARD 


Cum alergam în urma Titanicului, m-a strigat madam 
Brizard să-mi spună vreo două. 

Parcă nu-i trecuse supărarea. Mi-a zis: 

- Te duci parcă te-ai întoarce. 

- Cum? 

- Eşti dar parc-ai fi altul care eşti chiar tu. 

- Cine? 

- Nu lumea te conţine pe tine ci tu pe ea. 

- Când? 

- Agatha e cheia timpului. 

- Ce? 

- Ea e nemurirea. 

- De ce? 

- Pentru că tu eşti începutul şi sfârşitul. 


CAPITOLUL TREIZECI ȘI DOI 


MARELE JOC 


Ca s-o găsesc pe Silvena Moreno trebuia să trec prin 
Mandhala, mi-a zis Arkkai Gabroz. Zis şi făcut. 

Vlasko, trompetistul, s-a dus să vâneze cu el balene-de- 
sticlă în îndepărtatul Nord. | 

La despărțire am tras o duşcă de zeamă de praf de puşcă 

şi ne-am jurat frăție pe viață. 

Cum urcam spre Mandhala, l-am întâlnit pe unu, cu joben 
care cânta la clarinet. Stătea cocoţțat pe catargul unei epave. Când 
scotea un sunet ascuţit, cerul se umplea de vietăţi rapide. Când 
scotea o notă gravă, se animau o mulțime de vietăţi lente. 

L-am întrebat nerăbdător pe omul cu joben: 

- Care-i drumu' spre Mandhala?! 

Omul cu joben s-a oprit din cântat şi mi-a strigat înveselit: 

- Dar ce te grăbeşti aşa, soldăţoiule?! 

- l-am luat urma lu’ Ib Hassan! 

- Aha! 

- O să-l fac harcea-parcea! m-am cocoşit eu. 

- Eşti foarte hotărât! 

- Nu mai are scăpare, să mor dacă mint! 

- Oho! 

- Aiurea! Nici nu-ţi pasă! 

- Ba bine că nu! 

- N-ai nici în clin nici în mânecă! 

- Pe ce te bazezi?! m-a întrebat omul cu joben rânjind 

periculos. 

- Mă bazez, am minţit eu înroşindu-mă tot. 

Omul cu joben a bombănit ceva, nu ştiu ce. Mi-a spus că- 
s cam înfumurat. Că nu e mare lucru de capu, meu. Că Ib Hsssan 
ar fi manipulat de-un şmecher. Nu se ştie de cine. 

- Nimeni nu ştie, tipule! 

- Aha! 

- Are o putere grozavă, lb Hassan! 

- Sanchi! 

- Nu te prosti, n-o să-ţi fie uşor! 

- Oare?! m-am mirat eu ca un prostovan. 

- Trebuie să-l numeri ca să-l poţi învinge! 

-Ib llassan e unu, singur, omule! am răcnit furios că omu’ 
cu jobenu, îmi tot stătea în cale. 

Mi-a zis de la obraz că-s prost, prost. 

- Ascultă, soldățoiule! Ib Hassan se poate multiplica după 
numărul de aur. Are o rată de multiplicare. Crezi că-i aici dar e în 

altă parte. Ib Hassan visează să intre şi el cu drepturi egale în 
Marele Joc! 

- Marele Joc?! 

- Dar ce credeai? 

- Ce să fie Marele Joc?! 

- Puţini ştiu. E în planul ascuns al lumii. Noi suntem 
propoziţiile lui, indicaţiile lui. Jocul nu, se află, trebuie aflat. Asta 
caută Ib Hassan. Dar tu, soldățoiule eşti prea arogant ca să întelegi 
lucrurile astea subtile. Aş putea să te bidimensionalizez. Crede- 
mă pe cuvânt! Vii şi-mi tulburi liniştea şi-mi strici aerul. Vrei să mă 
pui la încercare?! Nici n-ai habar de Marele Joc şi vrei să-l înfrângi 
pe lb Hassan?! Nu bănui măcar care ar fi rostul Universului, 
soldățoiule. Şi nici nu apreciezi măcar o piesă de jazz ca lumea. 
Crezi că degeaba stau aici, cocoțat pe epava asta şi cânt în draci? 
O fac pentru a-i bucura pe cei care trec spre Mandhala. Ştii ce-i 
Mandhala? Să-ţi spun eu secretul. Mandhala nu e. Dar trebui să 
încerci s-o atingi măcar aşa inexistentă cum e. Asta e frumusețea! 
Poţi înțelege, soldățoiule?! Mandhala te înfulecă pe negândite. 
Apare când nu te aştepţi şi te face să dispari. N-o poţi cuprinde 
pentru că nu există. lar Ib Hassan? Naivule! Are legături oculte. 
Sunt mai mulţi care vor să intre în Marele Joc. Şi Mandhala face 
parte din jocul ăsta. Taci, nu scoate o vorbă. Ce să înţelegi? Aici 
nu trebuie să lucrezi nici cu mintea nici cu inima. Nu e lucrare 
omenească. Mai mult ca sigur ai descoperit urma celei de-a patra 
copii a lui lb Hassan. Arată precum generalul dar nu e Ib Hassan. 
Înțelegi, soldățoiule? Nu înţelegi. În toată povestea aste cu 
Mandhala şi cu Marele Joc se aplică principiul lui unu care se 
multiplică! 

- Nu e vorba de principiul lumilor incluse? am întrebat eu 
făcând cumva pe nebunu'. 

- Taci! Baţi câmpii. O să-ţi vând un pont. Ib Hassan nu 
iubeşte cifra şapte. Nici n-o poate pronunta. Ăsta e clenciul, nu 
poate. A tăiat limba unor felceri de-ai lui care tot îi dădeau cu şapte, 
ba în sus, ba în jos. E un mister! 

- Ştiam eu câte ceva, am mormăit nevrând să mă las călcat 
pe coadă de omu’ cu jobenu'. 

- Mai ai glas? a continuat el izbucnind în hohote de râs. 

- Îmi dai drumu' să trec? l-am întrebat săltând de pe un 

picior pe altul. 

- Credeai că nu? Zi drept, par aşa, un căcăcios? Zi, 
soldăţoiule, par eu aşa de ticălos şi fără de inimă? Ştii eu am o 
inimă mare, mare. E plină cu aer. Şi asta pentru că iubesc 
avioanele, păsările şi insectele. Într-o bună zi o să mă ridic dincolo 
de ceruri. O să zbor pe deasupra Universului şi-o să râd de năucii 
care joacă Marele Joc. Asta e ideea de bază, să fii în afara jocului. 
Să fii un observator. Şi, oricând, să poți schimba jucătorii. Poţi 
înțelege asta, soldățoiule?! 

Bătea câmpii. Se ambalase rău de tot. Trebuia să-l laud, 
să-l perii puţin. Aproape că izbucnise în lacrimi, pramatia, aştepta 
vorbe de laudă. l-am şi zis. Că-i cel mai tare din parcare. Că e 
frumos. Că piesele lui de jazz sunt mai tari decât cele ale lui Scott 
F'gerald. Că lumile pe care le construia din sunete erau cele mai 
mişto din câte văzusem eu pe Limbo, pe Ascabia şi pe Juno. l-am 
zis că e chipeş. Că e deştept. Că Ib Hassan şi alţii ca e! sunt nişte 
pigmei. Că joben ca al lui n-am mai văzut până atunci. 

Mi-a mulțimit. M-a strâns în brațe. M-a pupat. 

Mi-a şoptit la ureche: 

- Îți multumesc, prietene. Du-te. 

M-am dus. Drumul se închidea după mine cum făceam 
un pas, doi. Cerul se deschidea putin câte puţin. Parc-aş fi fost 
învăluit. O ceaţă violacee plutea în fața ochilor mei. Din când în 
când se auzeau sunetele clarinetului. Şi vocea spartă a omului cu 
joben: 

- Oab, badi, badam, oab, badi! 

Mi-am văzut de drum. Vietăţile lente nici nu mă vedeau. 
Poate doar după o mie de ani! Vietăţile rapide păreau nişte puncte 
mişcătoare, albaştrii, roşii, galbene. Un milion de glasuri se 
înghesuiau în timpanu' meu. La minut. 

Spaţiul se tot curba. S-a curbat până când s-a umplut pe 
jumătate cu apă. Din trei puncte diferite s-au născut palmieri, ferigi, 
corali, o plajă aurie. O broască țestoasă a ieşit din valuri înotând 
alene. Țestoasa s-a holbat la mine. 

- Salut, ţestoaso! am strigat eu vesel. 

- Ce vânt te-aduce? m-a întrebat testoasa cu o voce 
răguşită şi puţind a scoici, alge, şi cerneală de caracatiţă. 

- l-am luat urma lui Ib Hassan! am strigat eu voiniceşte. 

- Te înşeli. Umbli după copia lui. 

- E bun şi-aşa, mi-am făcut eu repede socoteala în gând. 

- Adică vrei să te antrenezi pentru adevărata confruntare? 

- Cam aşa ceva, am zis eu nu prea sigur. 

- Atunci pentru ce ai ocolit?! Arkkai Gabroz te-a sfătuit, 
nu-i aşa?! E un golan! Copilul găurilor de vierme. Un aiurit, zău 
aşa! Mulţi dintre cei care s-au luat după el s-au tăcnit! 

Şi mi-a mai zis nu ştiu ce. Că dansatorii de saraban 
stăpâneau lumea aceea. Că erau periculoşi. Că trebuia să-i ucid 
până la unul. Că erau în cârdăşie cu lb Hassan. Că erau nişte 
ființe fabuloase. Că uneau spatiile, că putea fi când tridimensionali 
când multipli. Că se numărau şi ei ca orice obiect cosmic virtual. 

Mi-a împuiat scăfârlia. M-a pus pe jeratic. Mi-a dat imbold. 
Că puteam să intru şi eu în Marele Joc, că de fapt asta era meniiea 
mea ascunsă. 

- Marele Joc? 

- N-ai auzit? 

- Ceva, ceva. 

- ÎI va câştiga cel care va deveni principiul lui unu care se 
multiplică. Înţelegi?! 

Carapacea țestoasei a început să pulseze. | s-a crăpat 
botu’, a țâşnit sânge din el. Spaţiul s-a cutremurat. Ţestoasa s-a 
preschimbat într-o libelulă cât casa. Libelula s-a învârtit prin văzduh. 
S-a aşezat în calea mea. 

- Urcă, Bazar, a zis, te voi duce să-i ucizi pe dansatorii de 
saraban. 

Chiar aşa s-a şi întâmplat. M-a dus într-o sală uriaşă de 
dans. Erau acolo dansatorii de saraban. Se învârteau, ticăloşii 
aiurind un muritor. Ala era ud leoarcă. N-a rezistat multă vreme, 
săracu'. A dat ortu' popii. O flacără violacee izbucni de sub tunica- 
i însângerată. 

- Micutule, ce vânt te-aduce pe-acilea?! mi-au strigat 

dansatorii de saraban schimbând plăcile gramofonului şi aprinzând 
o mie de lumânări şi lustruind parchetul sălii. 

- Pirpiriule, o să-ţi facem de petrecanie! 

- Cu ghetoaiele alea pline de păcură vrei să dansezi 
împreună cu noi? 

- Poate că ţi-e cald, soldăţoiule! 

- Dă-ţi jos armura! 

- Dacă scapi cu viață o să-ţi băgăm în piept o armă mortală, 
aşa să ştii! 

- Dar n-o să scapi cu viață, ha,ha,ha! 

- Am auzit că umbli după Ib Hassan! 

- la-ți gândul! 

- O să-ţi tăiem ouşoarele! 

- Ne facem amultă din hârca ta! 

- Să ne luăm de mână! 

- Ti- -€ frică?! 

Am pornit în vârtejul de saraban. După doi, trei paşi sala 
de dans se prăbuşi. Se transformă într-o sferă în care ne-am 
rostogolit unii peste alții aproape o veşnicie. Am nimerit apoi în 
burta unei balene, apoi am dansat pe apă şi pe cărbuni aprinşi şi 
pe cioburile unui uriaş peşte-de-sticlă. Şi dansatorii de saraban 
m-au pus să număr clipele, paşii, sclipirile plăcii de gramofon în 
bătaia soarelui ultim al Universului, şi celulele lor care se certau 
cu celulele mele, mahalagioacele! 

Au căzut frânţi în preajma gramofonului. Le curgea sânge 
din urechi. Aveau nişte urechi clăpăuge, albăstrii, păroase. Abia 
mai suflau. Le tremura glasul. S-au dat bătuți. M-am ridicat uşurel 
şi-am pus o placă. 

- Îndurareeeeeee! 

l-am lăsat. Mi-au desfăcut pieptul şi mi-au pus înăuntru 
un puşcoci de toată frumusețea. Apoi brațele lor de sticlă s-au 
spart în mii de cioburi. S-au preschimbat în trunchiuri de palmieri. 
Din văzduh a coborât libelula născută din țestoasă şi din ea s-a 
născut omu' ou jobenu.. 

- Bravo, soldățoiule! Eşti pe bune. Du-te acum. 

M-am dus. Am nimerit într-o bifurcaţie. Am privit în sus şi 
n-am făcut un pas. Am privit în jos şi nu m-am mişcat. Am privit în 
urmă, nu mi-a venit să mă întorc. Am privit înainte şi n-am îndrăznit 
s-o pornesc. Am privit la dreapta şi mi-am luat gândul. Pretutindeni 
erau lucruri înşelătoare care se metamorfozau datorită unor forţe 
exterioare nouă. Vântul. Apa. Focul. 

Am luat-o la stânga. 

O femeie-de-oţel m-a strigat din capătul bifurcaţiei. Mi-a 
întins mâna. Mi-a strâns degetele uşor. În juru’ ei aeru' era rece, 
rece. M-a privit cu ochi reci. 

Mi-a spus: 

- Eu sunt nemurirea. 

Am crezut-o pe cuvânt. 

N-am oprit la capătul unei scări de lemn. De sus cădeau 
şuvoaie de apă. Vino, mi-a şopiit femeia-nemurire îmbărbătandu- 
mă şi desluşindu-mi drumu’. 

- Acolo sus te aşteaptă Absolutul. 

- Aha, am zis eu ca un prostăvan.: 

- Închide ochii. Vei vedea cu ochii mintii. 

Am urcat cu băgare de seamă. Îmi tremurau genunchii. În 
gură aveam un gust sălciu. Urechile îmi vâjâiau. Prin văzduh 
sfârâiau sfere multicolore. Aha, mi-am zis, începutu' Universului. 
În sfere se zăreau oraşe, ființe, râuri, palmieri, o țestoasă, un urs 
polar. L-am zărit şi pe papagalu' Dominic. Papagalu' ăsta ştia toate 
numele ființelor din Univers. La circ l-am văzut, pe Ascabia. 

Cum am ajuns în buza Absolutului, femeia-nemurire şi-a 
scos pumnalul din teacă. Mi l-a întins. 

- Omoară-mă chiar acum. 

- Nu! 

- Omoară-mă dacă vrei să trăieşti. Apoi o să-ţi înmoi 
palmele în sângele meu. Te ungi pe făţălie. Or să-ţi crească nişte 
aripi de oțel. O să te azvârli în Absolut. E un turbion acolo. Dacă 
treci de el vei simţi ecoul Marelui Joc. 

CAPITOLUL TREIZECI ȘI TREI 


ŞAPTE ÎNTREBĂRI 


Omul legii mi-a băgat reflectorul în nas. 
A tipat la mine: 
- Te ţii de şotii? 
- ...? 
Tulburi liniştea publică? 
-l 
- Vrei să-ți mut fălcile din loc? 
-...? 
- Zi, mă, ai ascultat? 
sal 
- Zi, mă, ai vorbit? 
Sida 
- Eşti şmecher, mă?! 
-...? 
- Faci pe magicianu, cu mine, mă?! 


CAPIPOLUL TREIZECI ȘI PATRU 


LUMEA E A TA! 


Mi-am uns fățălia cu sângele femeii-nemurire. M-a 
străbătut un curent electric din creştet şi până-n tălpi. M-am trezit 
aruncat la pământ. Universu' întreg s-a prăbuşit peste mine. Mi- 


83 


Cruciada lui Moreaugarin 


au crescut aripi de oțel. Încet, încet. Eram aşa de nasol! 

Am încercat aripioarele, dragele de ele. 

Fâl,fâl,fâl. 

M-am rotit pe deasupra Absolutului. Erau nişte inele 
rotitoare, roşii, galbene, verzi, albastre. O mulţime de voci 
lărmuitoare se buluceau pe inelele alea. Am coborât printre ele. 
Pe o stâncă stăteau nişte bătrâni stafidiți. Tot numărau, 
1,2,3,4,5...1,2,3,4,5. Şi se opreau şi aruncau nişte pietricele prin 
văzduh. Nu erau pietricele, erau cioburi de sticlă. Bătrânii înfulecau 
scrumbii afumate şi se credeau nemuritori. Le-am făcut din mână. 
Nu s-au sinchisit de mine. Nu mă vedeau. Stăteau acolo-n Absolut 
şi nu le păsa de nimeni. Altundeva am dat peste un boxer. Mi-a zis 
să ne luăm la întrecere. Mi-a tras un pumn în nas şi m-a 
îmbărbătat.Mi-a strigat: 

- Acum am găsit într-adevăr ceea ce căutam! 

Şi iată turbionul! 

Titanic, Jobo, alcoolicul, şapte oameni cu joben, Limbo, lb 
Hassan, Haralambie de la arsenal, cometa, Mandhala şi aşa mai 
departe. Era aşa ca un rântaş. 

Din Marele Nimic a coborât oracolul din Limbo. 

A strigat la mine: 

- Trebuie să te hotărăşti repede! Ai dreptul la o singură 
alegere! 

- Numa una? am întrebat eu şucărit rău de tot. 

- O singură ficțiune, Bazar. 

- Ce să fac cu ea?! 

- Te pregăteşti pentru adevărata întâlnire cu Ib Hassan! 

- Tu hotărăşti destinul meu? am vrut să ştiu. 

- Nicidecum, Bazar! Lumea e a ta! 

Am ales 

Cerul s-a închis. M-am prăbuşit printre nori. Un halebard 
care păzea intrarea în jocul ales de mine mi-a smuls aripile de 
oțel. 

- Asta e plata, a zis el zâmbindu-mi strâmb. Ale mele s-au 
tocit de mult. 

Turbionul m-a înghiţit. 

Bruuuum. 

Jocul se derulă în mare viteză. 

- Ib Hassaaasan! am răcnit gata, gata să mă războiesc 
cu generalu. - 

Nici n-a vrut să-şi facă aparitia, ticălosu'. ÎI auzeam prin 
ceața care se lăsase peste fățălia mea. Număra bombănină, 
1,2,3,4,5 1,2,3,4,5. Era cuprins de înfrigurare. Nu se hotăra să-l 
zică pe şapte. Îi era groază de şapte, ha,ha,ha. Acum îl prind, mi- 
am zis, îl şterg de pe fața pământului, îl fac arşice şi-l cotonogesc 
eu şi pe Ib Hassan cel adevărat, să-mi fac mâna cu ăsta, cu lb 
Hassan din joc. 

intreg spațiul s-a cutremurat. Un fulger violet a luminat 
depărtările. Au trecut nişte pitici în goană lăsând spânzurate-n cer 
nişte făclii. 

Spaţiul s-a umflat. Era bubos tot. Din fiecare umflătură au 
ieşit dintr-odată nişte arătări argintii. Fantome erau. Au hohotit 
fantomele la mine. Ib Hassan le strunea. L-am zărit. Ib Hassan nu 
era Ib Hassan. Ochişorii-i străluceau în palmă. Pântecele lui avea 
forma unui fier de călcat. Genunchii săi păreau două ace de mare. 
Pieptu' o caracatiță. lar scăfârlia? Ce să fi fost? 

O meduză! 

Ce vrei? s-a răstit la mine Ib Haasan. 

- M-ai ucis la Bunna Sol! 

- Nu regret. 

- Vrei să intri în Marele Joc?! 

Cine te-e aiurit? Nu există nici un joc. 

- Toto să te ucid! 

- Poţi ucide o fantomă?! 

- Eşti un ticălos! 

- Ticăloşii conduc lumea, Bazar! N-ai aflat încă?! Nu te-ai 
dumirit?! Noi suntem liantul! Noi, ticăloşii. 

- Minti! 

- Voi face ceea ce trebuie să fac. Nimeni nu mă poate 

opri. 

- Inainte de asta o să-ți fac eu felu’! 

- Prostule! N-ai ieşire. 

-Tu nu mai ai ieşite! am răcnind sforțându-mă să număr 
până la şapte. 

Am zis repede, fără să clipesc: 

- Sapte oameni cu joben! 

- Nuuuuu! 

- Sapte zile! 

- Nuuuuu! 

- Sapte inele are curcubeul! 

- Nuuuuu! 

Ne-am prăbuşit prin timp. 

Am ajuns pe o plajă însorită. Ib Hassan începu să 
pescuiască aruncând cârligul după un uriaş peşte-de-sticlă. Parcă 
nici nu-i mai păsa de mine. L-am strigat. Ce mai punea la cale. 
Eram uniţi în joc. S-a făcut că nu m-aude. Nu prea-i convenea. 
Nici eu nu-l puteam ucide, nici el nu-mi putea face de petrecanie. 
L-am strigat din nou. S-a întors pe jumătate. A scuipat supărat. 
Apoi a rânjit şi mi-a făcut cu ochiu’. 

Mi-a zis: 

- Bazar, Bazar, nu ştii să numeri! Eu sunt a cincea copie a 
lui Ib Hassan. În Mandhala sunt şapte copii în total. Dar poate să 
spună cineva că Mandhala-i unică?! Poate că are şi ea copii. Vezi 
tu, asta e esența Marelui Joc! 

- Zicea-i că-nu e nici un mare joc! 

- Te-am pus la încercare. 

- Ahaa, am făcut eu prostindu-mă niţel. 

- Uite, paradisul. Asta e paradisul. Vrei o banană? la o 
banană! Vrei o femeie? Cheamă o femeie! Vrei o comoară?! Întinde 
mâna şi ia comoara. Orice e posibil aici. Trebuie doar să înţelegi 
bine semnele şi simbolurile. Dă-te de-a dura. Îmbată-te. 
Giugiuleşte-te. Fă-ţi de cap. Ce să-ţi mai pese? Lumea e a ta. 

Poate că avea dreptate. La ce bun să alerg iar prin Absolut, 
să stau în cârcă cu oracolu' din Limbo, să omor femei-de-oţel şi să 
mânjesc cu sângele lor şi să le vin de hac dansatorilor de saraban. 
La urma urmei puteam să-mi odihnesc hoitu pe plaja aia 
încântătoare. Să chem nişte femei. Să nu mai ştiu de mine. 

Cum visam, am zărit un colț de cer îngălbenindu-se. 

Scoicile s-au făcut gelatină iar soarele s-a sleit. Entropia îl ataca 
pe Ib Hassan din toate părțile. l-am spus-o. S-a supărat. 

- Crezi că n-am observat? Dar vreau să mai rămân un pic 

să găsesc răspunsul pentru frământările mele. 

- Ce te frământă?! 

- Stomacul. El e cauza tuturor relelor. Stomacul e lucrarea 
Diavolului: 

- Te-ai ramolit, Ib Hassan, l-am luat eu peste picior. 

- Pot s-o fac, Bazar! Pot să schimb lumea! 

- Nimeni n-a îndrăznit să folosesscă alte coduri! 

Ib Hassan a luat-o la fugă pe plajă. O flacără violacee i-s 
izbucnit din trup. Roata de foc s-a rostogolit până când s-a 
preschimbat într-un inel rotitor. 

Omul cu joben m-a scos din Mandhala. Mi-a spus 
arătându-mi drumul către Longville: 

- Ai avut mare noroc, drahmanii din Mandhala dormeau 


duşi. 


CAPITOLUL TREIZECI ŞI CINCI 


MONOPOL 


Într-o bună zi, guvernul a pus monopol pe nemurire. Asta 
s-a întâmplat după ce m-au eliberat pe cauțiune. 

Omul legii s-a stropşit la mine. Ce să-mi facă? Mi-a 
înapoiat cravata şi şireturile de le ghete. 

Rudolf, vânzătorul de ziare, m-a întâmpinat la poartă şi 
mi-a arătat ştirea. Dacă avea economii, puteai să-ţi cumperi o viaţă 
sau două. Dacă nu, puteai semna un contract cu guvernul. Lucrai 
pentru el la exploatările subterane de pe Ascabia sau la lucrările 
subacvatice de pe Limbo. Pentru zece ani de muncă grea puteai 
primi în schimb o jumătate de secol de viaţă. 

O dată pe săptămână, nişte inspectori umblau prin 

Adamville din c=să în casă. Aveau biciclete, triciclete cu motor. 
Pulpanele pardesiului lor fâlfâiau ca nişte pânze de corabie. 
Cauciucurile roţilor erau peste măsură de groase. Lăsau urme 
adânci prin praful roşiatic al străzilor din Adamville. 

Inspectorii aveau nişte volume voluminoase. Nişte registre. 
Erau prinse în cotor din piele de căprioară. Erau bine întreținute. 
Paginile lor erau curate, fără pete de cerneală. Inspectorii aveau 
un scris îngrijit. Literele erau uşor buclate. Din loc în loc câte un 
paragraf te lăsa să răsufli. 

În registre, inspectorii scriau câte-n Lună şi-n stele. De ce 
Mama Filoni a zburat prin văzduh. De ce doctorul Spiridon 
cercetează curburile spațiului. Cum de s-a făcut de-a murit dom' 
Lascu după ce-a băut apă din Triunghiul Bermudelor. Cine a găsit 
oul filozofal şi unde l-a dosit, dacă nu cumva l-a vândut duşmanilor 
noştri de moarte sau dacă nu cumva l-a mâncat dintr-o foarte mare 
greşeală. 

Aveau multă treabă inspectorii. Scriau în registre cine s-a 
mai certat cu cine. Cine cui îi poartă sâmbetele. Cine pe cine 
bârfeşte. Cine pe cine ia în unghii. Care s-a mai răzvrătit împotriva 
guvernului. Care nu-şi ține gura. Cui nu-i mai place viața din 
Adamville. Cine pe cine mai dă în gât. Cine pe cine mai încondeieză. 
Să facă acolo o cât de mică turnătorie. 

Inspectorii verificau zi de zi starea de spirit a populației şi 
controlau modul în care erau respectate tehnologiile de întreținere. 
Cercetau dacă am plătit impozitele. Calculau câte vieți mai avem 
de trăit în contul guvernului. Analizau indicatorii de mediu. 

Să nu care cumva să ne îmbolnăvim. Să nu murim înainte 
de termen. Să nu scadă încrederea în politica economică a 
guvernului, să nu care cumva să se schimbe eventualele 
nemulțumiri într-un curent revoluţionar. 

Numai Agatha făcea pe nebuna. Nici măcar nu s-a dus la 
ghişeu să-şi cumpere şi eao viaţă. Zicea că e nemuritoare că aşa 
îi spusese madam Brizard care-i ghicise în cafea. 

Se juca cu oamenii guvernului, nebuna! 

Aşteptam sosirea inspectorilor cu mare emoție. Pregătem 
pentru ei băuturi fine, ţigări de foi şi câte un mic dar. Făceam 

curățenie şi aeriseam bine încăperile. Scoteam paharele şi 
tacâmurile de sărbători. Măturam curtea şi trotuarul. Adunam 
crenguțe de brad la fereastră şi ghirlande de flori exotice de uşa 
de la intrare. Doseam antenele de televiziune eu care prindeam 
posturi străine. 

Posturile străine de televiziune transmiteau tot felul de 
ştiri răuvoitoare despre Adamville. 

Ele sunau cam aşa: 

- Guvernul din Adamville se află în febra negocierilor cu 
extratereştrii. Se pare că cei din Adamville au luat-o înaintea ruşilor, 
japonezilor şi americanilor. Potrivit unor surse care au dorit să-şi 
păstreze anonimatul, se pune le cale o alianţă militară de 
nezdruncinat. 

- Potrivit unor studii recente, cei din Adamville aparțin unei 
rase degenerate. Şi au plănuit să pună mâna pe întreaga planetă 
pentru a-şi lărgi spaţiul vital. Se pregătesc de război de mai bine 
de un sfert de veac iar Alianţa Statelor Unite nu a luat până acum 
nici un fel de măsură eficientă pentru a pune capăt acestei 
periculoase situații. 

- Generatoarele de nemurire din Adamville distrug stratul 
de ozon. Deşi a fost avertizat în numeroase rânduri asupra acestei 
stări de lucruri dezastruoase, guvernul din Adamville e refuzat până 
acum să ia măsuri de protecție. 

- Specialiştii Centrului de Studii Paranormale din Toronto 
au avertizat Alianţa Statelor Unite că în Adamville se înregistrează 
anomalii magnetice stranii care ar putea fi efectul unor exerciţii 
repetate de magie. Guvernul din Adamville a precizat într-o notă 
oficială că nu are cunoştinţă de o asemenea stare de lucruri dar 
că e posibil să facă unele cercetări în acest sens. 

` Asta-i! 

Toată planeta era cu ochii pe noi. Toti ne invidiau, ne înjurau 
şi ne purtau sâmbetele. Ar fi fost cu toţii bucuroşi să ne rupem 
gâtul şi să ne scufundăm în mare. 

Umblau tot felul de zvonuri. 

Puneam la cale un inopinat exod spre stele. Navele no. st 3 
aveau să consume la lansare tot oxigenul de pe Pământ. 

Noi, cei din Adamville, nici n-am fi existat. Eram doar 
expresia materială a unor deformaţii magnetice ale câmpului 
terestru. 

Eram cu toții bolnavi de tuberculoză. 

Nu eram oameni, de fapt, ci nişte microbi gigantici care 

puteau lua forme humanoide. 
Ne-am fi mâncat unii pe alții în mare secret. Şi pe deasupra am fi 
fost foarte-cârcotaşi şi foarte bârfitori. Trăgeam pe ascuns petrol 
din conducta euro-asiatică. Golisem muzeele lumii şi aveam de 
gând să furăm statuia libertății. Şi, mai mult ca sigur, noi eram cei 
care furaseră colierul reginei din Saba. 

Dar nouă nu ne păsa! 

Îi aşteptam nerăbdători pe inspectori. Aveau ei o multime 
de informaţii extrase direct din Câmpul Informational Universal. 
Aveau ei metodele lor. 

lar informaţiile pe care ni le aduceau îţi strepezeau dinţii, 
pe cuvânt dacă mint! 

Ziceau.: | 

- Un functionar de la Ministerul Comunicării a pus la punct 
un sistem de urmărire a cetăţenilor prin rețeaua de televiziune. 

- Un grup de oameni de ştiinţă condus de Arnold 
Arnoldowski e pe cale de a descoperi o trecere într-un alt Univers. 
În curând vom putea emigra cu forme legale într-o lume mai bună 
şi mai dreaptă! 

- Atenţiune, cetăţeni! Lumea noastră politică este în mare 
pericol! Câmpurile inforrnaţionale ale oamenilor noştri politici pot fi 
virusate de la mare distanţă! Vă rugăm să ne ajutaţi să descoperim 
stațiile de ascultare ale duşmanului! Parlamentul nostru ar putea fi 
teleghidat de la Moscova, de la New York, de pe Limbo sau de pe 
Ascabia! 

- Armata a descoperit o rețea de tunele săpate pe sub 
Adamville încă din anii '50. E vorba de o grupare paramilitară a 
fantomelor din Beauburg. 

- Şobolanul de Adamville a suferit o mutație genetică în 
toată această vară. Ne aşteptăm la o invazie de proporții la 
suprafaţă chiar în aceste zile. Trebuie să luăm măsuri. Veţi primi 

arme de foc şi capcane electromagnetice. 

Tătărăscu a întrebat plin de curiozitate: 

- Ce-i cu şobolanul ăsta, domnilor? 

- Se hrăneşte cu fier! au explicat inspectorii luând o mină 
foarte gravă. 

_- E imposibil, am zis noi nevenindu-ne să credem o 
asemenea bazaconie greu de înghiţit. 

- Ba e posibil! Din cauza unor fluctuații ale Câmpului 
Informational Universal! Totul e posibil! Trebuie să fim vigilenți! 
Suntem în pericol! În curând vom porni un adevărat război pe viață 
şi pe moarte. 

Grigorovici, Fifi Baston şi Rudolf au vrut să ştie dacă 
nemurirea e în pericol. 

- Nuuuuu, au răspuns inspectorii în cor. 

- Pe cuvânt? am întrebat eu mort de curiozitate. 

- Nici ruşii, nici americanii, nici pataggonezii nu vor pune 
mâna pe secretul nemuririi! Şi nici şobolanii! 

Bravo! Bravo! 

Adamville era impenetrabil. O citadelă de necucerit. Cuib 
de vulturi pe deasupra mării. Turn pierdut printre nori. Cetate ideală. 
Lume suspendată în spațiu şi timp. Soldaţi fioroşi păzeau punţile, 
drumurile, trecerile şi turbioanele. Prin văzduh duduiau fortărețe 
zburătoare bine burduşite cu rachete şi bombe. 

lar noi?! 

Ne făceam de cap aşa cum eram, bine apărati. În fiecare 
sâmbătă puneam la cale un carnaval de pomină. Să moară vecinii 
de necaz. Guvernul transmitea carnavalul pe toate rețelele Tv de 
pe planetă. O echipă impresionantă de profesionişti ai iluziei se 
ocupau de înfăţişarea noastră. Pe ecranele din întreaga lume 
apăream mai graşi, mai frumoşi. 

Te duceai la magazin. Din cer cădea o ploaie electrică. 
Piloții fortărețelor zburătoare ne făceau semne vesele cu beretele 
lor. 

Vânzătorul te îmbia să-ţi alegi o viață: 

- Poftim, poftim. Ce v-aţi dori? 

- Aveţi o viaţă cu aventuri? întrebai dacă cumva viaţa pe 

care o duceai era prea plicticoasă. 

- Avem cu aventuri. 

- Dar ce fel de aventuri? 

- Depinde. 

- Aha. 

- Avem şi aventuri macabre, avem şi aventuri vesele. 

- Înţeleg. 

- Avem aventuri pe Dimbo, prin lupanare. 

- Oho. 

- Avem aventuri cu generalul Ib Hassan! 

- Ola! 

- Avem aventuri cu Agatha! 

- Serios?! 

Uite-aşa m-am mirat eu. Că Agatha se vânduse guvernului. 
Că-şi lăsase trupul copiat în mii de exemplare. Cum a putut să 
facă aşa ceva?! Şi eu? Eu pe cine iubeam? Cum să-l las pe 
Tătărăscu să aibă şi el o Agathă? Cum să-l las pe pictorul Bonifaciu 
s-o pipăie pe Agatha cu neruşinare într-o altă viaţă de-a lui?! 

Se întreceau cu gluma cei din Adamville! 

Haralambie de la Arsenal a inventat vieţile multiple. Fifi Baston e 
descoperit efectul de elice al vieților multiple. Madam Brizard a 
inventat un aparat cu ajutorul căruia puteai să trăieşti în acelaşi 
timp viața unui albatros, a unei furnici sau a unei femei dacă erai 
cumva bărbat. 

Anii au trecut ca vântul. Ţin minte că inspectorii imortalizau 
zilele noastre de naştere şi ne făceau şi ei tot felul de surprize. 
Când împlineai două sute sau o mie de ani puteai primi în dar o 
maşină de curse de formula unu sau o grădină suspendată-n cer. 
Oameni de treabă, inspectorii. Nici nu bănuiau că mă pregăteam 
pentru două dintre cele mai teribile numere de magie pe care le 
făcusem în viata mea. N-aveau habar. 

Băteau uşor în geam. 

- Cine-i?! strigam noi făcând pe neştiutorii. 

- Deschideţi, cetățeni! strigau inspectorii luminându-şi fața 
cu lanternele. 

Ce bucurie. Ce de îmbrățişări. Ce de pupături. Strângeri 

de mână. Zâmbete largi. Cascadă de vorbe sprinţare. Aşa era 
mereu, aşa va fi. Inspectori şi cetățeni, mână-n mână, gând în 
gând. 


CAPITOLUL TREIZECI ȘI SASE 


LONGVILLE 


Într-o lună am năvălit val-vârtej în cârciuma lu' Jean 
Limbosu' din Longville. 

Acolo-şi freca mândrețtea de curut, sirena mea, Silvena 
Mureno. Cum m-au văzut, fioros şi furios, curveturile au început 
să urle pline de înverşunare. Au aruncat în mine cu solzi, cu cochilii 
de melci şi cu meduze. M-au scuipat. M-au lovit peste fățălie cu 
cozile lor umede, umede, Au încercat să mă sugrume cu pletele 
lor prin care sâsâiau ghemuri de şerpi de mare. Nişte nebune. 
Ţâţoase cu gura mare şi pline de draci. 

Jean Limbosu' s-a făcut stacojiu. 

Nu se aştepta să-i cad pe cap pe nepusă masă. ÎI 
avertizase nu ştiu care că umblu după Ib Hassan prin lumile nebune 
da’ n-a crezut până nu m-a văzut. 

Mă ştia el bine, se vedea de la o poştă. | s-a crăpat bratu’ 
de cristal. | s-a umezit ochişoru'. Unu avea pocitania. Pe celălalt îl 
pierduse în bătălia de pe Gomela. L-am simţit eu. Îi bubuia 
inimioara. |i fierbea sângele. Îi tremurau genunchii. 

- Noroc, făţălie! i-am zis. 

- Noroc, frate! a mormăit Limbosu, vrând să mă ducă de 
nas. Mi-a întins o halbă de bere subţiată cu zeamă de praf de 
puşcă. Am dat halba pe gât da tot nu m-am înmuiat. 

Limbosu' mi-a mai întins una doar, doar m-o da la podea. 
Eu l-am luat de gât. L-am înțepat cu spanda-ntre coaste. L-am 
tras de bărbuţa de tap. l-am înfundat un pumn în nasu-i borcănat. 
l-am şuierat la ureche: 

- Făţălie, ai băgat-o pe mânecă. 

- Cruţă-mă, Bazar! . 

Al dracu', Jean Limbosu'. Mi-a zis plângând în hohote că 
făcuse afaceri cu cadavrele de la Bunna Sol. Caporalu' lu’ Ib Hassan 
cărase morții de pe câmpu de luptă. Floarea soldățimii siderale 
trecuse prin mâinile spurcate ale lu’ Jean Limbosu' sub formă de 
hoit. 

Mare pramatie, Jean. Te-ar fi vândut pentr-un galben, nu 
mai mult. Ce ticălos! 
| Mi-a pupat mâinile, mi-a pupat bocancii. S-a lovit cu fruntea 
de podea în timp ce curviştinele se dădeau şi ele de ceasul morții. 
Țipau, nebunele. 

Cum am întrebat de Silvena Mureno, Jean Limbosu' a făcut 
fețe, fețe. Că Silvena ar fi fost puicuţa unui din garda imperială şi 
alte minciuni gogonate: 

L-am înghiontit. l-am tras un dos de palmă. Şmecher, 
Limbosu', avea o carabină sub şorțu-i pătat de grăsime şi de bere. 
Am fost mai iute ca el. L-am spintecat ca pe un porc. 


CAPITOLUL TREIZECI ŞI ŞAPTE 


PRIMUL OU FILOZOFAL 


Cu ce ne confruntăm în spaţiul ficțional?! 

lată o întrebare tulburătoare pe care trebuie să ţi-o pună 
orice magician care se respectă. 

Mi-am pus-o întotdeauna. Este magicianul un erou? Este 
al imaginarului sau al realului?! 

Alergând pe această graniţă fragilă nu pot să nu observ 
că limita este anunțată de vecinătăți. Jocul ficţiunii şi al realului 
creează un turbion de nebănuit. Un spațiu virtual în care cel 
neexperimentat se poate rătăci cu uşurinţă. Atâta vreme cât 
aparența de soliditate a materiei e dată de viteza ameţitoare a 

particulei, atunci lucrurile îşi pierd consistenţa şi importanţa ca 
lucruri într-un sistem de referință. Magia poate fi sau nu poate fi. 
Poate că nu acesta este aspectul cel mai important pe care trebuie 
să-l iau eu în consideraţie. 

Nu cantitatea ci calitatea, afirm eu angajându-mă pe un 
drum bătut de atâta vreme, e dezlegarea, superbia 'şi mizeria 
textului de sfârşit de secol. 

Cum îmi construiesc erou într-o lume care dărâmă 
soclurile cu o viteză uimitoare? Sigur că fiecare-şi poate construi 
un erou. O hrană zilnică. Fiecare dintre noi e racordat la un model 
la o ficțiune exemplară. Mai mult sau mai puţin. Dar acceptând 
fragila graniţă dintre real şi imaginar, cine este eroul?! 

Să fiu ca cine? Pe cine să urmez? Să-l imit, pe care? Cu 
cine să mă confund? 

Trăim periculos într-o lume de imagini. Imaginle ne sorb, 
ne multiplică. Ar putea fi oglinzi mişcătoare. 

Predispusă la acte ficționale, ființa umană pare să-şi piardă 
sensul într-o lume aparent sufocată de eroi. A te raporta devine 
primul pas către manipulere. Aşa devii vulnerabil. 

Chemaţi să construiască imagini, magicienii se arată a fi 
neguvernabili. Magicianul se sustrage. Poate trăi simplu, fără fast, 
fără prea plina aroganță pe care ti-ar da-o bogăția spirituală. 
Magicianul nu exaltă diferența. 

Să construim eroi. Strigătul de luptă al scriitorului, surâsul 
magicianului. Scriitorii îşi construiesc eroii cu minuţie. Unii mai 
inspirați alții aşteptând gloria care va să vină. Unii numărându-şi 
cărțile, alții rescriindu-şi carte de debut convinşi că Cititorul Model 
va sesiza diferența. 

Dar Universul e Erou sau Text. Aici doar magicianul în 
lucrarea lui poate aduce puţină lumină. 

Ca Erou, Universul are o secretă acţiune. Dar presiunea veşniciei 
Şi discontinuitatea Timpului, în mari sisteme, anulează actiunea 
aşa cum o înțelegem noi ca acțiune. 

Ca Text, iarăşi, Universul ar putea fi interpretat 
corespunzător printr-un act de magie. În mod fals matematica oferă 
soluţii ecuaţiilor enigmatice. De ce nu ar fi ființele nemuritoare? 

Dacă ar fi, atunci ar putea umple Universul cu uşurinţă. Mai mult, 
de ce sunt atât de diverse?! Oare aceasta anunţă interferența 
universală? Azi leu, mâine migolă? 

Există oare o graniţă între ficțiune şi real sau e doar o 
interferență? E posibil ca magicianul, pornit odiseic în căutarea 
realului, să descopere că de fapt totul e doar o superbă fictiune 
exempleră. În asta aş vedea superbia şi mizerie filozofării. Dar 
dacă e vremea Noilor Filozofi sau a Eroului trebuie să răspundă 
actele şi nu vocile. 

Discontinuitatea ar putea explicita diversitatea. lar 
diversitatea ar putea da semn despre o oarecare teamă. Ar fi o 
dovadă a existenţei Eroului. Din teamă şi nu din curaj face ce face 
Eroul. El are a se teme de stricarea lumii şi tocmai de aceea face 
ceea ce face şi care-l defineşte ca erou. 

Diversitatea pune în cauză existența magicianului. lar 
magicianul nu are decât a accepta sau nu explozia formelor nu ca 
pe un capriciu ci ca pe o indicație din planul ascuns al lumii. 


CAPITOLUL TREIZECI ȘI OPT 


AL DOILEA OU FILOZOFAL 


Eu, magicianul, nu e totuna cu: 

- Eu, ca magician. 

Dar trăim într-o lume de texte. Fie o propoziţie simplă sau 
un raport confidențial sau un roman, textele se grupează şi se 
regrupează insinuându-se în viața noastră pe negânidite, 
agresându-ne chemându-ne într-o zonă a perversității. 

Magicianul cunoaşte principiul care sună cam aşa: 

- Manipulatorul care este manipulat. 

În mod clar, citirea textelor poate sta sub directiva acestui 
principiu. Ea premerge interpretării şi reflectării. Pare aici o abilă 

predispoziţie darwinistă conform căreia ne construim şi ne 
reconstruim aleatoriu şi imperfect pe o înşelătoare axă continuă a 
Timpului. În marginea lucrurilor se află însă numeroase erori de 
interpretare care bulversează atitudinea contemplativă şi meditativă 
dinamitând încercarea către Absolut. 

Aparent plasați pe un vector al continuității căutăm cu 
disperare un posibil sistem de referință, o raportare linişiitoare. 
Sistemul poate sublima într-o casă, într-o afacere, o clipă de iubire, 
un scaun, un jilt, un tron. 

De aici dorinţa irepresibilă de a construi perfecțiunea, de 
a stabili şi restabili ordinea lumii, de a accepta în mod straniu 
dictatura textului. 

A ieşi din Text, e semn de nebunie şi de libertate. Dar poate fi şi 
semn al confuziei. 

Ca magician mă întreb dacă Textul poate fi liber, dacă e 
liber cumva. Descopăr cu un soi de bucurie ticăloasă că textele 
nu sunt nici pe departe libere ci doar libertine. Înţeleg prin aceasta 
că ele sunt produse şi puse în circulaţie. Nu s-a descoperit încă 
un roman sau o notă informativă oare să se fi scris singure. 
Gândindu-mă însă la totalitatea şi diversitatea textelor din Univers 
încep să am unele îndoieli. 

A citi un text, e una. A citi Textul, e cu totul altceva, 
presupune?o atitudine insurgentă. A citi un text e de multe ori 
echivalent cu căutarea unui companion docil şi confortabil. 
Războaiele noastre cu textele sunt de cele mai multe ori mici ieşiri 
la iarbă verde, oarecări flecăreli. 

Este semnul vădit nu al ignoranței ci al unui armistițiu 
vinovat. Nu şi în cazul Magicianului. 

Magicianul se confundă cu hazardul. El are manifestări 
entropice şi din acest punct de vedere este neguvernabil. El 
deconstruieşte sistemele de referință precare. Este acolo unde 
nu este. Elvrăjeşte. Acoperă cu văl şi zideşte acolo unde nu poate 
fi nimic de zidit. Magicianul însă nu este numit, de regulă, şi nici 
nu cade în greşeala de a se numi. El nu este un iniţiat, el iniţiază. 
Inițierea în Text, sub acest aspect, nu are de-a face cu serviciul 
mărunt de lectură. 

Inițierea nu este o mână întinsă prieteneşte sau poftirea 
la ospăţul bestial de texte. 

Ea este însăşi citirea, însuşi textul în întregul său, fără a 
exersa dihotomia gol - plin. | 

Eu, magicianul, aş putea indica aici erosul. Pătrunderea 
în text, orgasmul magic. 

Pare o fundătură însă. Interpretarea textelor din această 
măruntă perspectivă oferă vocilor dictatoriale care înfing stegulete 
în noile teritorii, un deliciu nemaiintâlnit. 

Fie literari, fie filozofi, fie oameni politici, dictatorii textelor, 
deşi instituie monopol asupra lor, sunt produsele acestora. Sunt 
devotați de furtunoasa mare a textelor. Tocmai aici are Magicianul 
un cuvânt de spus. 

Schimbarea textelor are, în mod fals, o legătură, impusă 
violent, cu furia maselor hotărâte în schimbarea violentă. 

După ce-ai rupt textele cele vechi, te trezeşti împresurat 
de texte şi anunţi, cu pioşenie sau revoltă, revoluţia continuă. 

Dar nimic mai neadevărat! 

Discontinuitatea, hazardul, entropia şi alte câteva te 
înşeală, prin aparenţă, pe tine, spiritul insurgent. Citirea textelor, 
ce-i drept, reclamă anumite reguli de joc. Acceptarea lor nu 
înseamnă altceva decât alterarea unor grade de libertate. 

A vorbi despre libertate, pare a fi un act suprem. 


CAPITOLUL TREIZECI ŞI NOUĂ 


AL TREILEA OU FILOZOFAL 


Magicianul pare a fi în contra Diavolului. Sau poate că 
este dincolo de el. 

Diavolul produce numeroase texte deşi, în mod paradoxal, 
el nu ştie să scrie, Aici pare a fi vulnerabilitatea lui. 

-El evită să se angajeze. Pervers şi diabolic, el propune 
textele sale spre citire şi interpretare zornăind chei false. 

Textele lui sunt frumoase. Amăgitoare. Chiar spumoase. 
Dacă le răsfoieşti îți rămâne pe degete pucioasă. 

Ai zice că poluează bunul simţ. 

Dar asta nu-i nimic din ceea ce este. Diavolul are şi el 
darul ubicuităţii asemenea magicianului. Lasă o amprentă, o dâră 
fumegândă. Şi el ființă fabuloasă. Înger căzut. Aruncându-se 
temerar sub zidurile Cetăţii Ideale încercând s-o surpe prin foc şi 
cutremur. Înger renegat. L-a produs Singularitatea Esenţială in 
dauna plictisului cosmic. A fost luat în custodie vremelnică aici, pe 
Pământ. 

Diavolul nu se arată magicianului şi tocmai de aceea 
magicianul vorbeşte foarte rar despre el. 

Ai zice că e un rău necesar. Dar asta nu-i nimic din ceea 
ce este. El este Răul dar şi suma tuturor relelor. Din acest punct 
de vedere Diavolul pare a avea un destin tragico-comic. Când 
roşu până la incandescent când negru ca smoala. 

El trece val-vârtej prin corpuri. Pentru a i se sustrage unii 
au inventat decorporalitatea ca remediu ultim. Şi au căzut în 
capcană. Banii, ființe nevolnice, par a fi ochii Diavolului, galbenii. 
Nimic mai fals. Diavolul nu are ochi aşa cum nu are nici mâini, nici 
picioare. Aici pare să fie lipsa de asemănare cu omul. Căutându- 
| pe Diavol prin corpuri vezi doar urma fumegândă. Desfăşurând 
acest înțeles am putea schimba planurile căci Diavolui silueşte 
textele produse de altcineva aşa cum încearcă să siluiască bietele 
corpuri. 

El perverteşte semnatarul afirmând că textele sale sunt 
semnate cu sânge. Îl culpabilizează abil. Dar asta nu e nimic din 
ceea ce este. Diavolul construieşte spațiul culpabilizator. Spatiul 
poate fi un orăşel de provincie, o catacombă, biroul anchetatorului, 
o sală de dans sau însuşi Absolutul. 

Diavolul are în lucrarea lui textul cel mai dificil, suma de 
texte, mulțimea. În elanul lor eroic, tragico-comic, masele înfruntă 
Diavolul la nivel epidermic. Cu pietre, cu sticle incendiare, cu furnici. 
Diovolul construieşte metodic câmpul de bătălie. Dar vânzoleşte 

textele. Le încurcă uneori.Câmpul îl porționează cu metodă dar 
eroii sunt aleşi la întâmplare. Diavolul mizează pe hazard. lar 
hazardul îi joacă feste. În asta constă lipsa de asemănare cu 
Singularitatea Esenţială. Aici e diferenţa, aici e valoarea supremă. 

Dar spaţiul; închis, între limite, între pereţi, podea şi tavan 
e câmp de bătălie?! Limita estompează zgomotul lumii, tumultul. 
Diavolul se închide în sine şi ia forma mobilelor, a unor raze de 
soare sau de Lună. Îţi pune în față textul fundamental despre uitare. 
În spaţiul închis eşti uitat de toţi şi de toate. Esti părăsit. În schimb 
vor aplauda eroismul tău, împotrivirea ta. Sunt acolo, trecători grăbiţi 
pe stradă, chipurile sunt alături de tine. Dar să fie oare eroism sau 
pur şi simplu orbire, orbire? Numai Magicianul îşi poate aservi 
corporalitatea unei forme închise fără a-şi reduce gradele de 
libertate. Numai Magicianul, construind stările entropice, îl poate 
anula, îl poate şterge din Text pe Diavol. Magicianul nu se află în 
contradicție cu Diavolul şi din acest punct de vedere nu-l domină 
pe acesta. Însă îl poate anula. 

Diavolul nici nu este şi tocmai de aceea poate lipsi din 
Text. El e construit din plictis şi turnat într-o formă virtuală. E operator 
într-un plan ascuns. Un hiatus mobil în câmpul informaţional. 

Spre deosebire, magicianul ar putea fi una din stările 
informaţionale ale Singularității Esenţiale. Aşa cum gândurile, 
zâmbetele şi faptele noastre sunt expresia unei stări informaţionale. 
Chiar Universul întreg este o astfel de expresie. 


CAPITOLUL PATRUZECI 


AL PATRULEA OU FILOZOFAL 


Trăim şi ne sfârşim sub semnul unui Secret Originar. 
Dacă acest secret e înscris sau circumscris ființei umane 

pare a fi una din fundamentalele existenţei în întregul ei miracol. 

A fi înscris e calea către introspectie, introvertire şi reflecţie. 
A fi circumscris e semnul sigur al călătoriei, al expediției şi 
misionarismului. 

Dilema e evidentă, incendiară chiar. 

Unde plasăm Universul? 

Ce este Universul? 

E Text? E Magician”? 

Ar trebui să-l cunoaştem, să-l interpretăm dacă pornim în 
călătorie atunci trebuie să admitem că Universul se desfăşoară 
asemenea unui text sau unui magician. 

Dar nu putem porni în călătorie prin artefact sau accesoriu 
sau rutină. Maşina Timpului n-ar fi de-ajuns. Şi nici un litru de apă 
din Triunghiul Bermudelor. 

Fiinţe fabuloase, magicienii par a păzi cu străşnicie secretul 
propriei lor desfăşurări, incantaţiile, mantia şi darul ubicuități. 

Momentul suprem al magicienilor pare a fi multiplicarea. 
Ei pun în lumină Secretul Originar învăluindu-l cu abilitate. Dacă 
urmezi lumina te vei pierde în neant, par să spună magicienii. 

Amăâăgitoare călătorie. Amăgitoare arhipelaguri de 
cunoaştere. Să pornim invers, înspre profunzimea ființei. Să 
dejucăm planul magicienilor. Vor fi prezenţi spre a ne încerca. Ne 
vor insufla teamă, groază chiar. Ne vor însingura spre meditaţie. 
În singurătatea ei esenţială, ființa se pune în centrul Universului. Îi 
dă o mişcare de rotație cucerind mulțimea de texte. De la stânga 
la dreapta. De sus, jos. Înainte, înapoi. lată-ne formând spațiul, 
stabilind coordonatele. lată-ne folosind diverse informații pentru a 
construi tubulaturi sau un turbion. Gata, gata să descoperim planul 
secret. 

La urma urmei, taina, misterul şi secretul sunt acelaşi lucru, 
oare?! 

Secretul ține de omenesc. Taina e între om şi divinitate 
iar misterul e conținătorul. El covârşeşte. El pune limite. El atrage 
şi te pune în călătorie. Dar eşti înlăuntrul lui. De aici febrilitatea 
dezvăluirii. Ai zice că trăim într-un ocean de secrete, un ocean de 
mister. Tocmai aici puțină magie. Un secret ascunde un alt secret. 

Fără de secret, spiritul lâncezeşte. Fără de mister nu are aspirații. 
Dai când în când, magicienii dau mulțimilor de texte, mulțimilor, 
câte un secret spre a-l devora. Metabolismul mulțimilor n-ar putea 
funcţiona altfel. Trăind într-un paradis numai al lor, fluturii, viermii, 
elefanții tes o taină a lor. Oamenii însă dărâmă, pun dinamită, 
refuză. Oamenii se războiesc. Pornesc în cruciade. Aici se apropie 
de magicieni. Nu-mai pentru asta, oamenii nu ar fi oameni. 

Şi nu cumva Universul construieşte magicienii pentru a se 
putea salva?! Poate că noi suntem doar în trecere. Textele sunt, 
din această perspectivă, adevăratele hărţi. Hărțile mărilor, ale 
cerului şi ale sufletului. 

Îngrămădiţi într-o ipotetică arcă, oamenii călătoresc spre 
Singularitatea Esenţială încercând s-o atingă. Dar poate, nevăzând 
vălul pus de magicieni, trec deja dincolo de ea. 


CAPITOLUL PATRUZECI ȘI UNU 


AL CINCILEA OU FILOZOFAL 


Când guvernul instituie monopol pe nemurire, alunecăm deja în 
imaginar. Aşa cum orice democraţie îşi conţine dictatura, periferia 
îşi conţine centrul. Dominația acesteia asupra centrului nu e o 
problemă de geometrie. Cercul, inelul rotitor ar putea explicita 
cumva centrul. Cercurile concentrice sunt doar un exemplu de 
reprezentare limitată a lumii. Trasate în focul bătăliei pentru capitală, 
aceste cercuri împresurează centrul producând imbecilizarea 
locuitorilor. În mod pervers, unii dintre ei se organizează în elite. 
Elitele lansează semnale de iubire provinciei. Potrivit lor, genialitatea 
îşi are obârşia în corpul periferiei. Acum trebuie să recunoaştem 
că sunt periferii şi periferii. Unele dintre ele au vocaţia centrului. 

Altele au vocaţia universalului. Magicianul din acest punct de 
vedere pare a fi în acelaşi timp şi centru şi periferie. Asta ar vorbi 
despre neomogenitatea lui. Fiind al Universului sau Universul, 
magicianul ne conduce la o afirmaţie sau la o întrebare chinuitoare. 
Este Universul omogen sau nu?! Neomagenitatea ar vorbi despre 
discontinuitate. lar ființa umană ar fi un caz particular de organizare 
a informaţiei. Ăsta ar fi sfârşitul orgoliului ei. Nu ar mai fi centru. 
Îndepărtându-te de centru, relaxarea, chiulul, dezordinea. Ca să 
ordonezi periferia trebuie să suplimentezi forțele polițienești, să 
măreşti efectivele de informatori, să pui monopol pe informație. 
Acolo unde în aparenţă nu se petrece nimic, se va fi petrecut totul. 

Periferia se autodevorează în genilitatea ei. Pervers, 
centrul aşteaptă cu sufletul la gură decesul provinciei, sfârşitul 
marginilor. Dar nu le va lăsa să moară. Pentru că marginile îl 
explicitează. 

Mulţimilor, trecătoare texte, nu le pasă. După ce şi-au 
devorat eroii, mulțimile îşi caută cu fervoare un duşman pe măsură. 
Dacă nu-l găsesc, vor plăti pe cineva pentru a construi unul. 


CAPITOLUL PATRUZECI ŞI DOI 


AL ŞASELEA OU FILOZOFAL 


Dar fiinţa trebuie să se risipească în vreun fel! 

O face în litanii nesfârşite, în flecăreala cotidiană 
producând acte cuminţi, moi, pline de plictis. 

EI, plictisul, e inamicul marilor construcții. Când vrei să 
construieşti o faci până la ardere. Altminteri, în pieptul eroului o 
inimă de furnică. În suflet, un pitic răcit şi cufurit. 

Din plictis, anumite spirite iau Răul în custodie. Il oferă 
spre citire mulțimilor. Îl risipesc. Ai zice că, risipind, ființa e 
generoasă. Covârşită de universal e gata, gata să facă acte 

gratuite. Dar risipa nu fortifică. E zbaterea corpului. Din acest punct 
de vedere, corporalitatea e o formă de risipă a spiritului. 

Orientul s-a întrupat la suprafața corpului aspirând către 
Univers, Occidentul a pornit dinlăuntrul corpului secretând 
conspirații şi lovituri de teatru. 

Corpurile stelelor sunt şi ele o formă de risipă a luminii. 
Ele, stelele, complotează împotriva spațiului. Chiar mărturisesc 
asupra intentiilor lor scăzând lumina, micşorindu-se, înghițind bucăţi 
de spațiu. Aspiră la realitatea înaltă. Ai zice că stelele sunt elita 
luminilor. 

Realitatea înaltă aparține însă singularităților esențiale, 
imaginarul la fel. Singularităţile esenţiale produc universuri sau sunt 
ele însele universuri date spre lectură unor alte spirite. 

Îngustele spirite sucombă însă la lectură. Ştiu doar să 
inventarieze textele. Să le clasifice cu un aer savant. Din plictis şi 
orbire, îngustele spirite sunt cuprinse de corpuri negre pline de 
mister. Ele nu mai lasă lumina să treacă. Nu risipesc, adună. 


CAPITOLUL PATRUZECI ȘI TREI 


AL ŞAPTELEA OU FILOZOFAL 


Nu există nici un plan ascuns par să strige furioşi cei 
împătimiţi de hazard. Hazardul e ordinea superioară, mormăie unii 
ca Tătătrăscu, indicând existenţa unui plan ascuns. 

De aici deliciul intoleranţei, linşajul, crime, trădarea. 

Lesne de ştiut, lumile solare au cunoscut târziu conspirația 
catacombei. Lumile solare au recunoscut cu greu dominaţia Lunii 
asupra unor acte. Soldaţii luminii, încleştați cu armatele 
întunericului, par a fi într-un cumplit dezavantaj. Soldatul nopții e 
ascuns. În timp ce lumina doarme supusă atractiei lunare, armatele 
întunericului îşi desăvârşesc lucrarea în contra lumii diurne. lar 


104 


OVIDIU BUINILĂ 


ea, lumea diurnă, e bântuită de fantasme în plină zi. De aici 
nesiguranța, teama, groaza. 

Dacă ar fi plan atunci cine la pus la cale? Cine a plănuit 
Universul, care ar fi planul lui? Cine a plănuit trecerea structurilor 
informaţionale ale ființelor vii prin acest Univers?! 

Să fie o ființă colectivă, Universul? 

Miliarde de ființe în mişcare dezordonată cu o rezultantă 
conştientă aptă pentru acte filozofale?! Un lujer de lumină disipat 
în miliarde de cioburi scânteietoare? Sau pur şi simplu un principiu 
director? 

Ar părea că apropiindu-ne de indicaţiile planului ne 
îndepărtăm de fapt de el! 

Vulgarizatorii de ocazie, hrăniţi până la saţietate de la 
tarabele filozofiei, vorbesc sus şi tare despre plan în amănunțimea 
lui. Stăpânesc, cu alte cuvinte, secrete cutremurătoare. Dar e la 
mijloc o mistificare. Ei nu vor a şti despre plan pentru a se jertfi 
sau pentru a salva lumea. Încercarea lor asupra planului e o formă 
hilară de week-end. Parveniţi sau nebuni ei îmbrăţişează misterul 
până la orgasm. Dar misterul le refuză accesul. Pentru că planul 
ascuns al lumii nu este. El se relevă, el nu se află, trebuie aflat. 

Poate că noi suntem planul. Noi suntem propoziţiile lui, 
indicaţiile lui. Sau poate că planul nici nu ne cuprinde, nu ne area 
lua în seamă. Asta ar însemna să fim reziduuri. O secreție a unei 
misterioase activități a Universului. Şi atunci sfârşitul nostru e 
hotărât atâta vreme cât Universul are a-şi corecta parametrii de 
funcționare. 

Şi atunci ce rămâne din planul ascuns al lumii? Poate 
doar o stare de vulnerabilitate. Pe care unii, ființe fabuloase sau 
nu, o folosesc în dauna noastră. Căci ne putem pierde cu uşurinţă 
viața pentru un ipotetic plan ascuns al lumii de care nu avem 
cunoştinţă dar pe care suntem acuzaţi de a-l fi pus la cale. 

CAPITOLUL PATRUZECI ȘI PATRU 


SILVENA MURENO 


A venit după mine sirena pe ţărmul mării. 

Eu mă spălam de sângele lu’ Jean Limbosu'. lar Silvena 
Mureno râdea de mine de se prăpădea. Că ce fioros mai sunt. Că 
ce mişto îl făcusem pe Limbosu'. Că scăpasem curveturile de un 
ticălos. Că nu eram chiar soldățoiu' soldățoilor dar nu eram nici de 
lepădat. 

Sirenă parşivă şi plină de zvâc! 

Mi-a pipăit muşchii. Mi s-a uitat în albul ochilor. M-a tras 
uşurel de urechi. Mi-a pipăit daravera. Mi-a zis că ce bărbat ca 
lumea mai sunt. Că auzise ea de vitejiile mele de la Bunna Sol. 

Mi-a zis, mişeleşte, că are-un drag de mine. Mă visa noapte 
de noapte. Se zvârcolea-n cearşafurile ei de alge. 

| se umflaseră aripioarele de atâta dorință! 

Întrebase oracolul din Limbo. Îi ghicise oracolul despre 
mine în cioburi de sticlă şi-n zborul păsărilor spre Beauburg. 

- Tu eşti începutul şi sfârşitul, mi-a şoptit duios Silvena 
Mureno făcând să-i sclipească solzişorii. 

Îşi râdea de mine, ghiduşa! 

Am muşcat-o de ţâțe. Am răsturnat-o în nisip. Am chirfosit- 
o în lăboiu' meu plin de cicatrici. 

Aburi purpurii pluteau pe deasupra mării. Răsărise Luna. 
Se auzeau balene cântând în larg. O corabie-de-sticlă trecu spre 
Ascabia. Vâslaşii grohăiau urmărind un uriaş peşte-de-sticlă. 

Nişte păsăroi guralivi tăiau văzduhul căutând un sâmbure 
de furtună. O voce tot vânzolea nisipu': 

- Cerul e roşu, o să fie furtună! 

Cum mai mintea vocea. Cerul era limpede şi soarele 

strălucea şi Silvena Mureno făcea ca toți dracii. 

- Mă duci la Peşte Orb ? am întrebat-o pe Silvena Mureno 
spânzurând-o în lăboiul meu să o ardă vântul de miază-noapte. 

- Eşti nebun de legat, Bazar! a tipat sirena zbătându-se şi 
scuipându-mă. Numai la Ib Hassan ti-e gândul! 

- La el, iubito! 

- Nu te laşi? s-a smiorcăit ea. 

O să-i fac felu, aşa să ştii! 
Am cobotât în adâncuri. 


CAPITOLUL PATRUZECI ȘI CINCI 


ŢARA GHETURILOR 


Ca să trecem de Grota Lacrimilor i-am dat un galben unei 
băbătii. Păzea intrarea. Îşi tot împungea palmele cu un cutitoi. 
Avea ea de ispăşit un păcat. 

Ne-a întrebat într-o doară: 

- N-aţi zărit cumva vreun căpitan de cavalerie prin 

drumurile voastre?! 

Silvena Mureno a pufnit în râs şi s-a dus pe malu mării să 
privească albatroşii. 

Băbătia m-a tras de-o parte. Mi-a şoptit: 

- Ascultă la mine, şoldățoiule, haleşte-o pe sirena asta. O 
să-i intre puterea apei în câmpu' informaţional! 

Silvena Mureno nu lua seama la noi. Habar n-avea. se 
zbenguia în valuri jucându-se cu nişte peşti-de-sticlă. Îmi tot făcea 
semne vesele. Mă tot chema să ne drăgălim. 

Am trecut marea în spinarea unor gâşte sălbatice. 

Dincolo de țărm se întindea Țara Gheturilor. O zi înche +: 
am înotaţ prin troiene. Ne-am cățărat pe vârfurile lunecoas 
reci. Silvena Mureno tot avea vedenii: 

- Uite, colo, un aerostat plin de soldăţoi! 

- Visezi, iubito! 

- Văd şapte oameni cu joben înotând prin nămeţi! 

- Te înşeli amarnic, iubito! 

- Zăresc o cometă care-şi tot schimbă culorile, neâncetat! 

- E un fulg, iubito! 

- Uite un cuib cu şapte ouă filozofale! 

- Nicidecum! E un țurţure! 

Ne-au tăiat calea nişte dinozauri de nea. Am sărit la ei 
învârtindu-mi spanga ameninţător. 

Silvena Mureno a râs de mine: 

- Prostule, nu te văd, nu te simt! Dac-ai fi om de zăpadă ai 
fi pierdut! 


CAPITOLUL PATRUZECI ŞI ŞASE 


PEŞTE ORB 


Spre dimineaţă am ajuns la marea-de-carton. 

Plaja era plină de şmecheri. Umblau în pielea goală. Li se 
bălăngănea daravere, uite-aşa! 

' Erau mânjiți din cap şi până-n picioare de vopsea. Tot 
măzgăleau valurile. 

Unu' dintre ei, pictoru' Bonifaciu, s-a repezit la noi. 

A răcnit plin de înverşunare: 

- Vă fac portretu' la minut! 

N-am apucat să-i pozăm. 

S-a stârnit furtuna. S-a rupt ceru'. Cartonu' s-a umflat. Din 
adâncuri s-a ridicat Peşte Orb. Ne-a aruncat în cap plase de alge. 
Ne-a împuns cu mustăţile lui uriaşe. 

A zis hohotind: 

- Curajoşilor! V-aţi cărat hoitu' prin lumile nebune numa’ 
ca să-mi dați binețe?! Ha,ha,ha! Aş putea să vă vin de hac chiar 

acu'! 'nțeles, Bazar?! 

Ce să-i fi spus uriaşului? 

Amuşina picturile trăzniţilor. Tot bombănea nemulțumit. l- 
a luat la refec pe şmecheri: 

- O să vă las fără pachetu' de energie, orbeţilor! N-aveti 
pic de simţ artistic! Unde-i plăcutu' amurg? Unde-s florile de câmp? 
Unde-i chipu! ăla îngeresc al Agathei din Adamville? Cum mă pot 
înviora mâzgălelile voastre? Asta ne-a fost înțelegerea când v-am 
cules din adâncuri după naufragiul corăbiilor voastre?! 

Şi, hap, hap. l-a înghiţit pe vreo doi. 

Nici nu mai suflam. Tăceam mâlc. Chiteam c-o să-i fiu pe 
plac. Să-i intru în voie. Să-mi desluşească planu' lu’ Ib Hassan. 

l-am făcut semn sirenei mele. 

Silvena Mureno i-a cântat lu' Peşte Orb. l-a mângâiat 
mustăţile. l-a spus o grămadă de poveşti. l-a dansat din buric. 

- Pe Ib Hassan îl vrei ? s-a răstit peştele la mine. 

- Pe el şi legiunea lui! am strigat fără să clipesc. 

- Ib Hassan vrea să facă pe Juno un experiment epocal! 
Legiunea-i ține hangu’. 

Am şters-o val-vârtej. 


CAPITOLUL PATRUZECI ȘI ŞAPTE 


JUNO 


Cum urcam spre suprafaţă, l-am întâlnit pe Belbo, 
saxofonistul. Stătea cocoțat pe catargu' unei epave. Păzea cele 
şapte ceruri. Tot sufla în saxofon. 

Când scotea un sunet ascuţit, cerul se umplea de galben 
şi portocaliu. Când slobozea o notă gravă, văzduhu' devenea 
purpuriu. L-am întrebat nerăbdător pe saxofonist: 

- Care-i drumu' spre Juno?! 

- Da ce vă grăbiţi aşa? ne-a strigat Belbo frecându-se 

între picioare ca un nesimtit. Hai să vă cânt un blues ca lumea! 

- l-am luat urma lu’ Ib Hassan! am răcnit eu pipăind cerurile 
cu vârfu' unghiei. 

- Aha. 

Aiurea! Nici nu-i păsa saxofonistului. N-avea el nici în clin 
Nici în mânecă cu muritorii. Năucu'! 

Ne-a cerut zece galbeni ca să ne dea drumu prin ceru 
care se deschidea către Juno. , 

Cum am ajuns pe țărmu' oceanului, am prins-o pe sirenă 
de plete şi i-am tăiat capu’. Am tăiat-o cu grijă. Felii, felii. Am perpelit- 
o la foc mic. Am înfulecat-o pe îndelete. 

Puterea apei a pătruns în câmpu' meu informaţional, bing, 
bing, bing, bang. 

Hălăduind prin catacombele de pe Juno am întâlnit un 
vârcolac arămiu. Tremura, sărmanu'. 

Mi-a şoptit: 

- Legiunea lu’ Ib Hassan a pus stăpânire pe oraş. A dat 
foc depozitelor de migoie. 

- Aşa! 

- Soldățoii au scris porcărele pe ziduri. Au violat femeile şi 
au ucis bătrânii şi copiii. Aduc o nouă religie, se zice! 

- Am auzit eu ceva, am zis scrâşnind din dinţi. 

- Unu' din legiune şi-a tăiat pântecu' în fața mulţimii. Am 
crezut c-o să leşin de emoție. Uite-aşa se hărtănea cu pumnalu' 
şi-şi înjura stomacu'! 

- Nu vorbi! 

- Cum zic. Intocmai. 

- Te cred. 

- lar Ib Hassan a pus să fie gâtuiţi toți comercianții de ulei 
şi vânătorii de balene-de-sticlă! 

- E pornit, generalu’! am strigat eu simțind cum îmi fierbe 
sângele în vine. 

- Au dărâmat magaziile din port. Nimeni nu le stă în cale! 
Or să ne treacă prin foc şi pară. 

Întregul Juno duduia. 

CAPITOLUL PATRUZECI ŞI OPT 


IB HASSAN 


Am ieşit printr-o gură de aerisire. Legiunea mărşăluia prin 
străzile tubulare. Sunau trâmbițele. Bubuiau tobele. Ib Hassan 
vorbea de la tribună. 

Zicea: 

- Oameni buni! Oameni buni! Lepădaţi-vă de stomac! Boţul 
ăsta e vinovat de toate relele lumii. Să trecem prin foc balonările, 
râgâitul, hulpăvnicia! 

- Şi vânturile, şi vărsăturile şi scuipatul! striga caporalu, 
lu’ Ib Hassan dându-şi ochişorii peste cap. 

Generelu' căra după el un vagon. Acolo-i hăcuia pe cei 
care-i cădeau în lat. Felcerii legiunii săreau pe bieţii oameni. Le 
sfâşiau izmenele. Le rupreau cămaşa. Le ungeau pântecu' cu 
zeamă de praf de puşcă. Harşti, înfingeau bisturiu-n ei! 

Ce de mai urlete! 

Mulțimea tot cădea în genunchi. Se perpelea săraca. Se 
ruga cu lacrimi de sânge. C-o fi, c-o păţi. 

Soldățoii legiunii dinamitau întregul Juno. Sunai sirenele 
înnebunite. Vagonu’ lu, Ib Hassan hurui ameninţător pe marile 
bulevarde gonflabile. Generalu' râdea în hohote. Învârtea deasupra 
capului o secure de argint. Şuiera în draci securea. 

M-am luat după caporal. Îşi făcea de lucru în piața de 
păsări. Trăgea în ţeapă o femeie. Aia urla de ţi se rupea inima. | 
se scurgea sângele pe picioarele gălbejite. Era asudată. li tresăltau 
tâtele. li trozneau oasele: 

Am ţâşnit dintre ruine. Am răcnit ameninţător. 

Caporalu' s-a întors speriat. N-a recunoscut. Mi-a amintit 
de vremurile de altădată. Pe când luptam în genune. A încercat 
să mă prostească. Mi-a zis că-s fiul uneia din Adamville, Izolba 

Verhoveen. Amănţica fratelui lu’ Ib Hassan. Mincinosu'! 

M-a implorat să-l las în viață. S-a târât. S-a zvârcolit. A 
încercat să mă prindă de lăboi. l-am sfărâmat genunchiu' cu 
spanga. l-am tăiat nasu' şi urechile. L-am plumbuit cu puşcociu, 
din piept. L-am terciut binişor, ticălosu'! 

Am aşteptat noaptea: 

M-am furişat până la palatul parlamentului. Acolo-şi ținea 
Ib Hassan matca. O plămădise din sângele scurs din bandajele 
menstruale aruncate prin latrinele grădinii publice de sirenele lu' 
Jean Limbosu'! Pe-acolo, pe Juno, îşi frecau curuțu' după ce l-am 
căsăpit pe Limbos. 

Balabusta generalului năştea omu' cel nou pe bandă 
rulantă. Gogâlț, gogâlţ, făcea pântecu' ei. Se lăfăia-n mătăsuri 
matca. O grămadă de felceri se-ngrijeau de ea. Matca înfuleca 
văzduhu'. Cădea apoi grea. | se zbăteau cărnurile vineţii în durerile 
facerii. 

Măcel a fost. 

l-am căsăpit pe felceri într-o clipă. S-au umplut zidurile de 
sângele lor. Vreo câţiva din legiune mi-au ținut urma. l-am plumbuit, 
i-am nimicit. 

Matca m-a simţit. S-a speriat. S-a încurcat în voaluri. S-a 
grăbit pe scările năclăite de creieri. S-a dat pe tobogan. 

. Am ajuns-o în curte. Mi-am făcut semnul crucii apoi am 
scurtat-o de cap. Bătea din buze scăfârlia. Îşi rotea ochişorii în 
toate părțile. Îi picura grăsime de sub pleoape. Tot încerca să soarbă 
aeru' din jurul meu. Să mă sufoce, nu alta. Am strivit-o sub bocanc. 

Ceru' s-a luminat. Văzduhu' s-a înfierbântat. O cometă 
nebună a lovit întregul Juno. Cometa îşi tot schimba culoarea. Nori 
groşi de praf s-au lăsat prin străzile tubulare. Mulţimile făr' de 
stomac şi-au dat duhu'. S-au înfruptat vulturii oceanului din ele. 

Ib Hassan şi-a strâns legiunea. Mi-a ţinut calea la țărm. 
M-a strigat. Săracu'! 

Puterea apei a crescut în hoitu' meu. Valuri uriaşe s-au 
revărsat din mine. l-au înecat pe soldăţoi. Generalu' s-a dus la 
fund horcăind. 

L-au înfulecat rechinii. 

CAPITOLUL PATRUZECI ŞI NOUĂ 


CATACOMBELE DIN BEAUBURG 


Mă întindeam cât vedeai cu ochii. 

Apele mele spălau ruinele din Juno. Prin văzduh foşneau 
boschetari înaripaţi. Scorneau poveşti despre legiune. 

Ce baliverne! 

Din când în când, din adâncuri ieşea Peşte Orb. Pândea 
corăbiile care veneau şi se duceau. 

Pehlivanu'! 

Chitea că s-o isca furtuna. C-or să bubuie fulgerele 
globulare. C-o să iasă turbionu' din Absolut să-l ducă în Mandhala. 
C-or să-i cadă-n plasa lui de alge nişte naufragieți. Să-i amăgească, 
să-i sucească. Să-i pună să spoiască marea aia a lui puturoasă 
din carton. 

Când m-a cuprins plictisu' am chemat o ţestoasă la mine 
să mai stăm la taclale. Țestoasa tocmai lăsase-n nisipul de pe 
tărm fix şapte ouă filozofale. 

Am întrebat testoasa: 

- Crezi c-aş fi copilu’ lu’ Izolba Verhoveen?! 

- Fără îndoială, a zis testoasa clipind şi mustăcind. 

Ce să ştie ea, testoasa?! 

Mi-am strâns apele şi m-am cărat în catacombele din 
Beauburg să-mi fac veacul. Din bâriogul meu se zăreau oțelăriile. 
Stelute de fontă pluteau prin văzduhul vinețiu. Pocneau, dragele 
de ele. Îmi pişcau celulele. Alea mahalagioacele, în vorbă nebună 
cu multe alte celule din Univers. 

Se zăreau limbile roşii ale flăcărilor lingând gurile fierbinţi 
ale cuptoarelor. Cuptoarele duduiau. Scuipau şi fonte şi oțeluri, 
numa' bune pentru spăngi, puşcoace şi nave interstelare. 

Aeru' era puturos. Să mori dracu' nu alta. Nişte tuciurii îşi 

făceau de lucru în gura cuptoarelor. Tot vânzoleau minereul cu 
nişte agregate uriaşe. Răcneau unii la alţii marțafoii. Se crăcănau 
peste bucățile încinse de fontă. Tot priveau cu spaimă către 
catacombe. Nu le dădea mâna să vină-n buza lor să se țină de 
porcărele. Stăteam cu ochiu' pe ei. 

Cum se apropiau, cum îi împroşcam cu plumbi. 


CAPITOLUL CINCIZECI 


CÂMPURI MAGNETICE 


Uite-mă printre scaune, el e, îmi spun, adică eu, magician 
uitat în provincie. El, magicianul, bea domol. Ridică halba în dreptul 
ochilor. Chelia mea se ițeşte printre broboanele scânteietoare de 
pe burta halbei. O mie de universuri pleznesc din toate încheieturile, 
se înfulecă unele pe altele. 

Eu stau şi le privesc surâzător şi trimit câte un mesaj cuiva 
anume din aceste universuri mici. 

Ei, am eu codurile mele secrete! 

Scaune, scaune, scaune împingându-se unele în altele, 
hai, dragă la vals, te fac un tango? 

Pardon, m-ati călcat pe picior, atenție mărită. Hei, chelner, 
e un magician aici. Haralambie de la Arsenal face pe nebunul, 
adică mă ia în seamă, mă ia peste picior. 

Bate la tobe, mofluzul, tam, tam, tam. 

Cântă şi pe la nunti, pe la botezuri, bate darabana. 
Bum,bmn, bum. Un tambur major de provincie, de tinichea. Ei, 
alta e să-ți freci curul prin capitală, mă înţelegi, acolo baţi darabana 
pentru fete înalte, acolo baţi mai acătării, acolo tragi în piept parfum 
de Levant, eşti beizadea cu giugiuc, înfuleci baclavale, şi te baţi pe 
burtă cu alţi toboşari. Austrieci, poloni, zuluşi. l-ar place să fie zulu, 
zice Haralambie chiftind în carapacea lui cam crăpată-n colţuri. 

- Alo! Moreaugarin! Alo! Un miracol pentru mine! îmi 
comandă Haralambie şi habar n-are că acuşi, acuşi o să se 
întâmple ceva cu câmpurile magnetice şi se procopseşte aşa, să 
se-nvețe minte, cu un al treilea ochi. 

Fum de țigară albăstrui. Puf, puf, puf, uite-o pe madam 
Brizard, e asemenea unui pachebot, parca-i Titanicu’. E şi-un gater 
care stă bine pe picioare, musculos, cu o sirenă tatuată pe piept. 
Gaterul izbeşte aerul cu pumnii lui ca două pistoane. Păzea că te 
strivesc! | 

Lipa, lipa, lipa, lipa, apare Jobo, alcoolicul, tocmai întors 
din viligeatură. Are aer occidental, i-a furat pe ruptelea pe germani, 
pe franțuji, pe americani şi pe pataggonezi, adicătelea a dat o 
lovitură mortală capitalismului, se fâleşte el întregului Adamville. 
Mult nu mai are, dragă, zice madam Brizard călcând voiniceşte pe 
picior un pirpiru care lucrează la bancă. 

- Totul e virtualul? zice Jobo, alcoolicul, dându-şi ochişorii 
peste cap. Cine câştigă bătălia-n virtual, ăla e cel mai tare din 
parcare! 


CAPITOLUL CINCIZECI ȘI UNU 


VALUL MAYA 


Instrumentişti asudați, Haralambie şi ai lui. 

Un chitarist solo, zdrang, zdrang, silfid, cadid, perfid. Zice 
că lumea e a dracu, aşa cum îl vezi de silfid, ţi-l imită pe Elvis că 
clasă, dom le, zice comisarul şef, ițit şi el printre mese, hai noroc, 
noroc dom comisar şef, să trăiţi. 

Asudă la contrabas fratele lui, înalt ca bradul, contrabasul 
pare o surcică în mâna lui, dar ce sunet, ce sunet, dragă. zice 
pachebotul de madam Brizard trăgând cu ochiul la magicianul caie 
scoate un văl din Marele Nimic pregătindu-se să întoarcă |. >? 

pe dos, s-o vrăjească, numa’, numa’. Mare comedie, zice madam 
Brizard plină de invidie, cum de nu i-a trecut prin minte, adică să 
se revoluționeze. 

„Şi suspină aşa drapată în roşu, roşu. 

Hai la lupta cea mare, nu se poate abtine Haralambie 
privind la madam Brizard, l-a luat gura pe dinainte, îşi omoară pielea 
tobelor, n-au sindicat, săracele. Suprafaţa lor informaţională e atât 
de mare! Cum să nu fie dacă pielea tobei, fie vorba între noi, nu e 
decât o felie mare de tunet! 

Madam Brizard face tot felul de piruete şi de fente printre 
dansatori şi-l trage de bărbiță pe clapist! Tot îmi zice că pică acu, 
acu’ verişoara lu’ Agatha. Izolba Verhoveen, adică. 

- Auzi, dragă, cică Izolba Verhoveen ar fi născut mutantu' 
în catacombele din Beauburg! Mi-a zis mie Mama Filoni care ştia 
bârfa asta de la fantoma lui Fuskas! 

Uite-aşa cade vălul Maya peste lume, vălul magicianului, 
uite-aşa învăluie câmpurile magnetice excitându-le, încurcând 
lumile, dânuu-le peste cap, înfierbântându-le. 

Clapistul-şi râde în barbuţă, e bolnav de oftică dar trage 
cu ochiul după madam Brizard, strigă şi el nu ştiu ce lozincă pe la 
mijlocul valsului, balcanist sau balcanic. Nu e din Adamville, se 
interesează o foarte tânără profesoară de limba engleză, adusă 
de vălul Maya, din neatenţie, se aruncă şi ea în vârtejul valsului 
nescăpându-l din ochi pe magician, dumneata să mă duci de unde 
m-ai adus. 

- Secolu' XX e pe sfârşite, camarazi! urlă clapistul dându- 
şi ochişorii peste cap şi chinuindu-şi orgile şi pianul electric. Fifi 
Baston vrea şi ea să participe la volutele Istoriei, se interesează ce 
şi cum, când anume bate ceasul noii revoluţii, revoluțiune, zice 
Haralambie, revolution, îl corectează tânăra profesoară de limba 
engleză, mănâncă îngheţată, înfinge lingurita în înghețată cu multă 
delicateţe şi mă priveşte cu un aer dojenitor. Îmi zice: 

- Domnule magician, vă jucaţi cu focul. Prea i-aţi învârtit 
pe toți cum ați avut chef. Or să vă aresteze, vă fac ei ceva. Cu 
ăştia nu e de glumit. 

Şi vălul Maya o învăluie coborând peste lume, ca un fulg 


116 


OVIDIU BUFNILĂ 


de nea. Unde-i micuța profesoară?! 
Doamne, nu-i! 


CAPITOLUL CINCIZECI ȘI DOI 


VAN DER WRAFF 


Strigăte de plăcere, fiecare strigă după cum îl taie capul, 
seara e învolburată, doar magicianul ştie că acuşi, acuşi o să se 
petreacă fenomenul care o să rupă întregul Adamville în două, 
îndată. Mulţimile strigă înfiorate, strigă fiecare ce vrea, strigare la 
strigare. Se licitează organicul, electricul, magneticul, 
informaţionalul. Clapistul ar avea de vândut un rinichi, Mama Filoni 
zice că are într-un cuib, pe acoperiş, nişte ouă filozofale, piesă 
rară, Fifi Baston zice c-ar avea un afiş cu oracolul din Limbo, Izolba 
Verhoveen intră şi ea pe uşă ducând în braţe un buchet uriaş de 
flori de câmp, zice că nu-i de vânzare buchetul. Atâta pagubă. 

Şi strigă cu toții de-a valma vrând să-şi vândă şi sufletul, 
săracul, sufletul singuratec: 

- Vând sfere roşii, scânteietoare! 

- Tije argintii, pline de ţepi! 

- Vând grabnic prisme multicolore să poti citi în ele trecutul, 
prezentul şi viitorul! 

- Am de vânzare un uriaş dinam Fulton! 

- Tubulaturi gonflabile, şerpuitoare! 

- Vând mingi de foc! 

- Acu vă vând un piston de-o tonă! 

- la un girofar nemtesc! 

- Hai la berbecele de oțel! 

- Avem de vânzare schele lucitoare şi aluneacoase! 

- Hai la păsarele! 

- Şerpi de celofan şi holograme unduitoare! 

- Vindem îiigrămădiri organice din care se nasc soldăţoi 
de temut! 

- Am de vânzare o piramidă străvezie, o minunăţie! 

- Vindem rampă de lansare! Vindem rampă de lansare! 

- Un calculator Mettrycks! 

Şi-aveau, şi-o butelie Van der Wraff în care puteai să 
strecori în doi timpi şi trei mişcări întreaga realitate. 


CAPITOLUL CINCIZECI ȘI TREI 


PICTORUL BONIFACIU 


Ce surpriză! 

Uite-l în carne şi oase! Cum se mai scălâmbăie! 

Nici n-a intrat bine că şi se îmbrățișează cu toată lumea, 
cu Abab Hassan, fratele generalului, cu Fifi Baston, cu Jobo, 
alcoolicul, cu Haralambie, cu primarul Ferdinand, cu doctorul 
Spiridon şi cu mulți alţii. Şi trăncăneşte şi trăncăneşte fără oprire 
Şi zice că tocmai l-au scos scafandrii armatei dintr-o epavă, cum 
mai minte pictorul, lasă-l, are şi 2! rolul lui în acest penultim număr 
de magie pe care o să-l fac în Adamville. 

Bonifaciu zice: 

- Nu vă e dor de-o schimbare?! 

- Oarecum, se codeşte madam Brizard: 

- Vă fac portretu, la minut şi veţi căpăta altă înfăţişare, pot 
să jur! Am eu un schepsis acolo, nu-l spun la nimeni! Pictorul parşiv 
aiureşte lumea. Poartă pantofi albi cu toc înalt de damă. A scăpat 
el cumva de la petrecerea lui madam Brizard. Şi-a cumpărat mai 
multe vieți şi-acum vrea să-mi strice mie treburile. să fie şi el cumva 
peste. Să privească peste parapetul lumesc. Să arunce o ocheadă- 
n ograda lumii. Să vadă ce şi cum. Să apargă un ou filozofal, să 
întindă gălbenuşul pe pânză, noul soare. să trimită bezele unor 

soții de barosani. 

Cum să-l cumințeşti? 

E1 e artist. Artiştii nu au de-a face cu treburile lumeşti. Ei 
se hrănesc cu diamantele de lumină veche, cu parfumul lumilor 
ancestrale. Şi nici nu sunt oameni. Sunt aşa, nişte păreri, nişte 
singularităţi esenţiale. Bântuie prin corpuri lăsând urme luminoase, 
pervertind. 

lar Bonifaciu?! 

Stă ca pe ace. Trage cu ochiul încoace şi-ncolo. N-are 
astâmpăr. Bate darabana printre lumânările de pe masă. Îşi 
ascunde cu degetu-i cărnos, o pleznitură din umăr. N-are stare, 
pictorul. 

Are o iubită nouă, zice madam Brizard privindu-mă pe 
sub sprâncene. 

Să vină Agatha! 


CAPITOLUL CINCIZECI ȘI PATRU 


FEMEIA DE OȚEL 


Se deschid uşile restaurantului. Poc. Poc. Poc. Se izbesc 
de pereți. Se înmoaie uşile de parcă ar fi din zahăr. Se prefac în 
fondante, mmmmmn! 

Ce gust! Ce gust princiar! 

Magicianule, nu e restaurant! E căsuţa de turtă dulce pe 
care câmpurile magnetice or s-o strivească în finalul dement al 
acestei text dement, uite-aşa or să fie storcoşiți oamenii ăştia, 
săracii! Să se-nvețe minte! Să nu mai bârfească! Să nu mai 
comploteze! Să nu mai tragă sfori! Să nu mai tragă pe nimeni de 
limbă, să nu mai tragă măţa de coadă! Să nu tragă cu ochiul. Să 

nu tragă vânturi la sindrofii. Să nu tragă la măsea. Să nu tragă cu 
praştia, cu katiuşa, cu arcu’, cu Marcu. 

Hei, magicianule, câmpurile magnetice au început să 
pulseze, ce faci?! Fac un inventar, vezi bine, magicianule, zice 
magicianul, burzuluindu-se foarte. 

Deci! Ah, teribilul deci! 

Deci se deschid uşile restaurantului şi intră nebuna aia de 
Agatha. N-o ştiţi? Nu se poate să n-o ştiţi. Am spus dacă n-o 
cunoaşteţi pe Agatha. N-am greşit cu nimic. Am spus Agatha şi nu 
Agartha! 

Şi pictorul Bonifaciu se supără şi el că unii vor să inducă 
lumea în eroare. 

Strigă plin de supărare: 

- Fripturiştilor! Malagambiştilor! Contopiştilor! Agatha asta 
e un înger! 

- E un drac de femeie, zice Haralambie plescăind. 

- E femeia-de-oţel din benzile desenate, strigă Jobo, 
alcoolicul iar Rudolf, vânzătorul de ziare-i ţine hangul. 


CAPITOLUL CINCIZECI ȘI CINCI 


NIŞTE COMPLOTIŞTI 


Hai, Agatho! 

Bum, buuum. Haralambie cade lat de emoție. Comisarul 
şef rămâne interzis. Nici madam Brizard nu se simte în apele ei. 
Cum să iasă tocmai acum de pe ring, tocmai acum când lumea 
întreagă din Adamville stătea cu ochii pe ea, drapată fiind în roşu, 
roşu?! 

Şi ce piruete făcea! 

E madam Brizard, nu e pachebot , zic eu, răutăcios, să 
risipesc vraja, vai, credeam că e pachebot, scâncesc frații Gerome 
întorşi dintr-o foarte lungă călătorie, credeam că e Titanicul! 

Să vorbim despre Titanic, zic eu, săracii îi salvează pe cei 
bogaţi, asta e lecţia Titanicului, zice sepatorul Protopopescu 
scălâmbăindu-se cu Izolba Verhoveen pe ring şi dându-şi aere de 
parlamentar european. | 

Bonifaciu se ţine după fusta Agathai, e tot mai insistent, 
se înghesuie printre mese, se buluceşte, se izbeşte de o chelneriță 
care răspunde la numele de Mata Hari, se ridică, alunecă iar şi 
urlă ca un apucat: 

- lubitoooooo! 

Nişte complotişiti din fundul sălii sar speriați. Gata, gata 
să aprindă fitilul, îşi zic ei cu năduf, să se dea de gol. Credeau că 
i-a dibuit poliția secretă, siguranţa statului. Aşa îşi zic ei părând 
gata de a se preda. Ei, aşa de ochii lumii. Au ei metode periculoase. 
Pot scăpe din orice clenci. Vor apăra cu viaţa reţelele lor secrete 
din Est, din Vest, din Noid, din Sud. 

- E doar Agatha, zice unul dintre complotişti răsuflând 
uşurat. 

Vai, Agatho, pictoraşul tău ne-a speriat de moarte, cum a 
mai strigat împielițatul, din dragoste a strigat, mai zic plini de 
gravitate complotiştii şi se întorc la treburile lor, pâş, pâş, pâş. 
Treburi cu schepsis. Sforicele politice. Bubuliene, masoniste, 
masochiste, manichiuriste. 

- Pardon! 

E şi-o manichiuristă printre ei. Are ea un lac de unghii 
special. Dai pe unghiile agenţilor şi agenţii ies la iveală, se dau de 
gol, oameni şi ei, umblă după fuste. 

Agatha e înțelegătoare. Îmi face cu ochiul. Eu nici nu vreau 
s-o văd, mâncătoare de inimi. Că m-a dus cu zăhărelul. 

Şi-acum, uite-o, se bagă în treburi complotiste. Zice, 
făcând pe nebuna: 

- Amestecate mai sunt treburile astea lumești, oameni 
buni. Mă gândesc la conspirații, la trepanații, la ulceratii. 

- Vaaaaaa! strigă popoarele restaurantului, înveselite şi 

împătimite de parfumul Agathei. 

- Uraaaaa! stigă instrumentiştii veseli că popoarele-s 
slobode la gură şi că fac nițică mişcare printre mese, un tango, 
acolo, să se dezmorţească. 

- Uraaaae! strigă chelnerii visând cu emotie la vremea când 
câmpurile magnetice îi vor preschimba în pipițe politice. 

- Uraaaaa! strigă vreo doi, trei oameni cu joben dându-se 
de gol prostănacii. 

Aştia-s vreo şapte, de fapt. Sunt de la poliția 
secretă. Tocmai au picat şi ei prin restaurant că au auzit că vor fi 
nişte fenomene. Oameni şi ei. S-au speriat un pic. Au intrat să se 
adăpostească. Să nu-i calce tramvaiul ieşit de pe şine. Să nu le 
zboare vreun burlan jobenele. Să vadă ce se petrece. De ce atâta 
hărmălaie. De ce se agită poporul. Ce aşteaptă el de la momentul 
magnetic. Cum de un asemenea lucru serios nu e tratat aşa cum 
se cuvine prin mijloace ştiinţifice şi nu prin mijloacele precare şi 
vulgare ale artei decadente. De ce ţâţe şi nu câmpuri informaţionale. 
De ce pistoane şi-o butelie Van der Wraff. Ce se pune la cale, 
domnule?! 


CAPITOLUL CINCIZECI ŞI ŞASE 


SFÂRŞITUL LUMII 


Agatha-i dă pictorului Bonifaciu un pupic tandru şi-i 
şopteşte-n urechiuşă: 

- lubițel, e groasă rău. O să fie o chestie magnetică de n- 
o să se mai înţeleagă om cu om! 

Bonifaciu face ochii mari. Tuşeşte surprins. Îşi desface 
lavaliera. Răsuflă greoi. Priveşte împrejur. 

- Fals, zice. 

Cum să crezi o asemenea prostie? Cum să fie deja 
sfârşitul lumii când, uite, colo, magicianul stă la o masă ca un 
simplu cetățean şi trage la măsea într-un restaurant din Adamville. 

Dacă ar fi fost sfârşitul lumii, Moreaugarin s-ar fi aflat de 
bună seamă într-un restaurant franțuzesc, când şampanie 
franțuzească. Păi nu?! 

Moreaugarin tuşeşte uşor încurcat. Adică eu tuşesc un 
pic încurcat de această întorsătură a lucrurilor. E şic să se 
sfârşească lumea într-o seară franțuzească, desigur. 

Dar zic, prevăzător: 

- Având în vedere.că urmează un sublim moment magnetic 
ce va influența întreaga planetă Pământ şi întregul Sistem Solar şi 
întreaga Galaxie şi absolut întregul Univers şi absolut întreaga 
Istorie Umană, această seară poate să fie foarte bine una rusească, 
una americană, una pataggoneză sau... 

- „„.Zulusă! urlă Haralambie bubind din tobe. 

- Poate bubulind? întreabă comisarul şef semn că e tobă 
de carte de larg consum. 

Moreaugarin se încruntă la comisarul şefi îi zice plin, plin, 
plin de năduf: 

- Dom’ comisar şef nu daţi lucrurilor o turnură parodică, 
vă rog! Şi nu mai faceţi băşcălie! Şi nu vă mai daţi în stambă că nu 
e frumos! Momentul magnetic care e cheia acestui text e un fapt 
cât se poate de real. Cine are ochi, să vadă. Cine are urechi, s- 
audă. Cine are gură, să spună. Trepanaţii? Conspiraţii? Ulceraţii? 
să vă văd acum când veți primi alte coduri! 

Comisarul şef priveşte încurcat în jur. El n-a vrut să ia pe 
nimeni în băşcălie. Şi nici nu prea crede că toată tevatura se va 
transforma într-un moment magnetic înfricoşător. Are un fost coleg 
de liceu care lucrează la o bază spaţială undeva, în Siberia. Mai 
că i-ar da un telefon să se convingă dacă e sau nu adevărat! 

CAPITOLUL CINCIZECI ŞI ŞAPTE 


ÎN VÂRTEJUL VALSULUI 


Bonifaciu o trage pe Agatha în vârtejul unui vals. Îi zice la 
ureche: 

- Vorbeşte, tu, cu madam Brizard. -Să cheme spiritul lui 
Einstein, să-l întrebe ce şi cum! 

- Nu te prosti, dragă! 

- Te ro00og, se roagă pictorul alunecând în siajul Agathaei 
şi pierzându-şi ochii în decolteul ei. 

- lubitel, fii cuminte! Vorbeşte mai încet! Dacă ne aude 
magicianul ne-am ars! E pornit rău de tot! E foarte gelos, se vede 
de la o poştă! l-ar place să-mi tragă două, trei palme de necaz! 

- Hai, vorbeşte cu madam Brizard! Trebuie să ne lămurim 
într-un fel sau altul! 

- Ce mai putem face? O să ne schimbe codurile! 

- În mod sigur o să ne facă felul! Ne chirfoseşte cu 
momentul lui magnetic şi n-o să vină nimeni să ne dea o mână de 
ajutor! Agatha îl muşcă de ureche. Îi şopteşte: 

- De ce te învârţi aşa, de nebun? Vrei să mori de infarct?! 

- M-ai şi văzut purtat de îngeri prin inelele alea roşii, 
galbene, verzi, albastre?! 

- Sssst! Vine momentul magnetic! Simti nişte furnicături? 

- Să vinăăă! urlă Bonifaciu valsând în draci. Dacă trebuie 
să vină, n-are decât! Ce-am avut şi ce-am pierdut?! Gata! Ce să 
ne mai pese, iubito?! America se face praf! Rusia se face pulbere! 
Africa se crapă-n două! Adamville, întregul, sare-n aer c-o bubuitură 
grozavă, grozavă de tot! Apa oceanului urcă-n Everest, se revarsă 
pe Limbo, pe Ascabia şi pe Juno! Or să ni se bulbuce ochişorii 
iubito! Or să ne crească branhii, iubito! O să ne trezim cu aripioare! 
Fâl, fâl, fâl! O să înotăm prin marea-de-carton a lui Peşte Orb! ÎI 

Ştiu eu pe pezevenghi! Ne-o coace magicianul ăsta de-atâta 
gelozie, iubito! Ne schimbă codurile? Eu trepidez de pe-acum, 
iubito! Tu, nu? Formele tale se vor schimba, Agatho, ce să mai 
vorbim! Vezi că mă calci pe picior! Ţine-mă strâns, iubito! Ce 
comedie! O să fii un ceas deşteptător, Agatha! Sau poate o maşină 
de cusut! 


CAPITOLUL CINCIZECI ȘI OPT 


MIŞCARE, MIŞCARE ! 


Agatha pare obosită. 

Gata, nu mai vrea nici vals, nici tango şi nici twist. Poate 
un rap? Poate un ragtime? Poate conge? 

O îmbie Haralembie în fel şi chip. 

Tocmai se apropie momentul magnetic şi magicianul 
moare de gelozie. Adică nu e nici pe departe ființă fabuloasă 
precum s-ar crede. Un om obişnuit. 

Îşi aşează dunga la ciorap. Îşi trage uşor degetele în sus, 
pe pulpe. Scapă degetul, din întâmolare, sub tivul fustei, zâmbeşte 
vulgar. 

Doctorul Spiridon cade lat de emotie. 

- Nu e momentul să vorbim despre schimbare, zic eu vrând 
să liniştesc întreaga suflare din Adamville. Mai sunt cinci minute, 
cinci secole, cinci ani-lumină. Dansaţi, vă rog! Dansaţi, dansati, 
dansati! Rămâneti în priză! Complotaţi, complotaţi, complotaţi! O 
conspirație împotriva celulei! Împotriva matricei informaţionale, de 
bună seamă! Jos burtile! Nu vă opriți! Haralambie, schimbă ritmul! 
Aşa! Mişcare! Mişcare! Gata cu balonările! Gata cu vărsăturile! 
Gata cu vânturile! Jos pântecele hulpav! Să rămână spiritul! Numai 
el! Să rămână scânteierea! Focul stelelor! Risipa lor! Nu vă îmbulziţi 
pe ring, este loc pentru toată lumea! V-aţi îngrăşat, v-a crescut 
colesterolul! Mişcare, mişcare! Nu vă fie frică! N-a căzut cometa! 

N-au venit să vă aresteze cei şapte cu joben! Nu-s soldățoii lui Ib 
Hassan! E o seară obişnuită, la restaurant, o seara nemaipomenit 
de obişnuită. O seară atât de obişnuită cu oameni atât de obişnuiţi! 
Nu vă îmbulziţi! Vine ea şi dezlegarea lucrurilor! 


CAPITOLUL CINCIZECI ŞI NOUĂ 


MOARTE BANILOR ! 


Madam Brizard strigă după un chelner, şi-a pătat mătăsurile 
roşii, roşii, adu dom'le zeamă de lămâie sau un spray, ceva, strigă 
franțuzoaica supărată ce a fost scoasă din ring, şi-i cere ajutorul 
lui Jobo, alcoolicul. Pramatia nici nu vrea să audă. Tocmai a intrat 
în vorbă cu cei de la poliția secretă, cu oamenii ăia care sunt de 
fapt prelungirea unor jobene de mătase neagră, roşie. 

Jobo, alcoolicul, întreabă fonfănind: 

- Aţi descoperit tentaculele corporațiilor de pe Limbo 
strându-ne de gât?! 

Oamenii cu joben îi privesc chiorâş, Jobo, alcoolicul, se 
înghesuie în ei uşurându-i de portofel. 

Ce dacă vine momentul magnetic? Viața merge înainte! 
Şi gaterul, boxerul, se scălâmbăie şi el pe ring, chipurile ar inventa 
o lovitură nou, poc, poc, poc, s-a pus şi un pariu, se zice, vreo 
două, trei curviştine lerşină de emoție. Pirpiriul de la bancă explică 
primarului Ferdinand cum e cu loviturile alea noi, în premiera 
mondială, stă pirpiriul alături de marele boxer şi toți tremură de 
frica lui. 

Moreaugarin râde în sinea lui de toată vânzoleala, de toate 
vicleşugurile, de toate priteşugurile şi, pentru rimă, de toate 
beteşugurile. Se tot uită la ceasul lui cu lanţ de argint şi oftează, au 
mai rămas două, trei clipe acolo. Starostele cerşetorilor, tocmai 
ieşit din închisoare, îi cere un ban, acolo. 

- Ce să faci cu banul în plin moment magnetic, ei?! îl întreb 


126 


OVIDIU BUFNILA 


dojenindu-l că l-a ucis cândva pe Fuskas, arhivarul. 

- Ştiu ce să fac, bre, cu banu’! zice starostele cerşetorilor 
ochind jobenul unuia de la poliţia secretă. Cumpăr niţică nemurire 
de la guvern! Ei, ce zici?! 

- La ce-ţi mai trebuie nemurirea dacă se vor schimba 
codurile şi simbolurile?! vreau să ştiu izbucnind în râs. 

- Lasă că n-oi fi matale aşa de rău la inimă să ne omori 
de-adevăratelea! 

Haralambie trage cu urechea şi, ca să se pună bine cu 
mine, pentru orice eventualitate, ca să-mi facă pe plac, strigă în 
draci, ca un apucat: 

- Moarte baniloooor! 


CAPITOLUL ŞAIZECI 


O LUMINĂ ALBASTRĂ 


Fifi Baston pune ochii pe unul. Să-l ia la dans, să mai 
schimbe partenerul. 

Îl invită ea, ce să zic! 

Se rotesc pe ringul de dans şi nu le pasă de nimeni şi de 
nimic. Chiar se sărută, se pipăie, nesimţiţii. 

Fifi Baston îşi lasă capul pe umărul lui. Îl întreabă pe 
şoptite, înfrigurată: 

- Eşti agent secret, să nu spui nu! 

- Eşti venit în misiune în Adamville! 

SIE, 

- Te-au paraşutat, să nu negi! 

ES. 

- Ai nisip pe redingotă, n-ai observat? Şi miroşi a benzină 

de bimotor! Zi că nu-i adevărat! 

tea 

- Ai documente false. Ai o fiolă de cianură sub gulerul de 
la cămaşă. O simt cu unghia. Sunt expertă, ştii? 

- 2 

- Eşti antrenat. Dezinformarea, fumigenele şi zvonistica 
sunt armele tale de temut! 

-...? 

- Nu te mai codi! Îţi pot oferi adăpost! Mă dau în vânt după 
aventuri cu agenţi secreti! 

-...? 

- Te-au trimis să-l răpeşti pe Moreaugarin! Vreri să stăpânitți 
lumea, aveți o bombă., vă trebuie un magician ca el! 

- Ascultă doamnă dragă, izbucneşte insul. Nu sunt agent 
secret şi nu lucrez pentru nici o agenţie de informații din lume! Eu 
am venit să dansez pentru că mi-a spus ceva din interiorul meu şi 
acest ceva se cheamă Forța Universală. Se pare că sunt alesul, 
eu voi fi Noul Mesager! la seama, nu mă enerva, cine ştie ce mesaj 
ți-aş putea transmite dacă te mai prosteşti atâta! 

-Haralambie îl strigă pe ins. Dă mâna cu el. Îl îmbrățişează 
şi-l pupă pe amândoi obrajii. 

Îi zice entuziasmat: 

- Dom'le, şi eu am luat contact cu Vocea Universală! Mi-a 
spus acelaşi lucru! Eu sunt Vestitorul! 

- Ei, ăştia-s alţii, domnule, zice insul vădit deranjat că nu e 
tocmai el alesul. Sigur sunt alții, de pe altă planetă! 

- Stai, nu te supăra, zice Haralambie. Stai să ne înțelegem. 
Mie îmi apare vocea în vis ca şi dumitale. Întâi îmi apare o lumină 
albastră! 

- Trebuie să fie roşie! Roşul e culoarea corectă, zice insul 
fericit că s-a înşelat: 

- E o lumină albastră! se încăpățânează Haralambie. 

- Eşti tâmpit! strigă insul întorcându-i spatele. 

- lar tu eşti de două ori tâmpit! răcneşte Haralambie 
strângându-şi bine cureaua. 

CAPITOLUL ȘAIZECI ȘI UNU 


O CELULA Îl SPUNE ALTEI CELULE... 


Aşa încep toate momentele magnetice. Creşte 
nervozitatea, oamenii devin suspicioşi. Nici nu iau în seamă 
fenomenul: 

Să iasă în față. Să aibă dreptate. Să fie cei mai buni, cam 
asta îi interesează în astfel de momente cruciale. 

O celulă îi spune altei celule: 

- Atenţie, o să mă îndrăgostesc de tine! 

Momentul magnetic îi transformă pe toţi şi pe toate în 
celule. Întâi însă, toți şi toate sunt făcuţi felii, felii pentru a creşte 
suprafaţa informaţională. 

- Îţi crapă ochii, zice cu aplomb Fifi Baston vrând să arate 
că ea este foarte bine informată asupra fenomenului. 

- Ţi se rup muşchii, adaugă primarul Ferdinand 
cutremurându-se. 

- Bineânţeles că-ţi cad unghiile de la picioare spune repede 
doctorul Spiridon adăugând ceva deapre curburile spațiului. 

- Îţi cade părul, zice madam Brizard cu părere de rău în 
glas, strivindu-şi o lacrimă pe obraz. 

- Ţi se crapă pieptu-n două! răcneşte pirpiriul de la bancă 
rugându-se în sinea lui să nu fie adevărat. 

- Inima se transformă în sticlă, zice Mama Filoni 
împungându-şi palmele cu un cutitoi. 

Avea ea vreun păcat de ispăşit! 

- Rinichii încep să-ţi fluiere ca şi cum ar fi un samovar, 
spuse Tătărăscu ciupindu-se de braț. 

- Plămânii încep să fluiere, zice insul care e cuplat intim 
cu Forța Universală. 

- Rinichii fluieră! strigă Haralambie înciudat: 

- Eşti tâmpit! strigă insul. 

- lar tu eşti de două ori tâmpit! strigă Haralambie 
suflecându-şi mânecile cămăşii. 

- Apare turbionul care duce-n Absolut! zice Mama Filoni 
ştergându-şi sângele de pe palme cu batista ei dantelată. 

- Pe asta de unde o ştii, dragă? întreabă madam Brizard 
cuprinsă de mirare. 

- Nu-i bârfă, e adevăr ştiinţific, zice repede Mama Filoni 
cotrobăind prin poşetă după rujul de buze. 

- Aha, face madam Brizard privindu-se în oglinjoara ei de 
Burgundia. Aşa zici, adevăr ştiinţific. O fi, dragă, dacă spui tu! Uite- 
aşa stau de vorbă amândouă. Madam Brizard îi spune ei, Mama 
Filoni îi spune lui madam Brizard. Ca şi cum o celulă i-ar spune 
unei alte celule... 


CAPITOLUL ŞAIZECI ŞI DOI 


LUMEA NOUĂ 


Bonifaciu mai că i-ar juca o festă lui Moreaugarin. De ce 
să nu ia el în stăpânire Lumea Nouă? 

Şi le zice tuturor că momentul magnetic e o metaforă 
tocmai potrivită pentru un tablou la care lucrează de-o viață. 

Şi îi întreabă pe fiecare cam ce-ar vrea să fie în Lumea 
Nouă care stă să se nască dintr-un moment magnetic în altul. 

- Aş vrea să fiu o zebră, zice unul timid. 

- Nu te juca cu şansa dumitale! E unică! strigă pictorul 
Bonifaciu amestecând vopselele. 

| Fie, zebră, domnule dragă: 

Şi zebra fornăie dă din picioare, sare peste mese şi iese 
în stradă. Se afundă în Moebus. Asta-i momentul de magie, 
Moebus, lucrurile pe dos: 

- AŞ vrea să fiu un trandafir, zice temătoare madam Brizard, 

înfoindu-se în mătăsurile ei roşii, roşii. 

Fie, trandafir. 

- Eu aş vrea, dacă se poate, să fiu un nasture la prohabu' 
celui mai barosan tip din Lumea Nouă! zice starostele cerşetorilor 
prostindu-se un pic. 

Fie, nasture, nătângule. 

- Vă rog frumos, aş vrea să fiu Greta Garbo, zice pirpiriul 
de la bancă înroşindu-se tot de ruşine. 

Fie, pirpiriule. 

- Vrea cineva să fie brontozaur? strigă gaterul, boxerul 
ăla fioros, înviat din morți, nu se ştie cum. 

- Nuuuu! strigă întreaga suflare din Adamville. 

- Domnule, eu vreau să fiu un brontozaur, zice boxerul. E 
nevoie de brontozauri. Trebuie să-i halească cineva pe tipii care- 
ar îndrăzni să mai treacă prin foc şi sabie atâta amar de lume! N- 
o mai luăm de la capăt c-am văzut ce-a ieşit. Brontozaur să mă 
faci, Bonifaciu! 

Fie, brontozaur. 

Şi momentul magnetic e în plină desfăşurare, se cutremură 
toate, se sparg ferestrele, se schimbă încet, încet axa Pământului. 


CAPITOLUL ŞAIZECI ŞI TREI 


UN TUN DE VOPSEA GALBENĂ 


- Nu te mai prosti, îi zice Agatha lui Bonifaciu văzând că s- 
a schimbat axa Pământului. Te-ai cherchelit. Ai luat-o razna, 
magicianul a făcut-o. Înțelegi? Moreaugarin şi-a dus planul până 
la capăt. Uite-l colo, râde de se prăpădeşte. Hai că suntem 
caraghioşi amândoi. A plecat şi Haralambie. Nu mai e muzică. Ce 
să mai pierdem vremea? Fără muzică n-are nici un haz seara 
asta! Ritmul e cheia lucrurilor! 

- Te înşeli, Agathă! zice Bonifaciu sughițând. Culoarea 
contează! Ea şi numai ea! 

- Uită-te în jur, şopteşte Agatha. Nu vezi ce de lume? Uite 
ce forme uluitoare. Şi toate vorbesc parcă o limbă nouă! 

- Visezi, Agethă! strigă Bonifaciu împleticindu-se către 
ieşire. 

- Nu te prosti! 

- Nuuu! 

- Ce suntem noi în lumea asta nouă? 

- Două celule îndrăgostite! strigă Bonifaciu împiedicându- 
se de Jobo, alcoolicul, adormit în uşa restaurantului. 

- Şi asta ce-i? întreabă Bonifaciu. Nu e căsuţa de turtă 
dulce a magicianului?! 

- E restaurantul lui Abab Hassan, îi şopteşte Agatha. 

- Sanchi! E căsuţa de turtă dulce pe care a turtit-o 
momentu’ magnetic, hâc! 

- Te dai în stambă! 

- Mă dau de ce să nu mă dau?! Şi nu mă las, Agathă, nu 
'mă las! Dacă-ţi spun că nu mă las! Ce vrei? Să mă las? Cum să 
mă las?! Nu mă las! Păi ce, vrei tu să mă las?! Adică tu vrei să mă 
las?! Păi, nu, fetito, nu mă las! Ai înțeles că nu mă las?! 

Şi pictorul Bonifaciu scoate un tub de vopsea galbenă şi 
luminează acum, luminează până departe Lumea Nouă. 


CAPITOLUL ȘAIZECI ȘI PATRU 


MANDHALA 


Am bănuit că se va petrece un lucru extraordinar. O cădere 
în penumbra Lunii. O nouă revoluţie. O ploaie cu broaşte despre 
care toți vorbeau cu un soi de frenezie periculoasă. 

Agatha mi-a telefonat de câteva ori. Bănuia că puneam la 

cale un nou moment de magie. 

O înțepa inima, i se tăiase maioneza, i se zaharisise 
dulceata de migdale. Avea unele temeri. Visase elefanţi. Avea 
vedenii. O urmărea un strin când se ducea la piață sau la teatru. 
În toiul noptii primea telefoane ciudate. Văzuse un dragon de foc. 
Călărea norii pârjolind întinderile. 

Mi-a propus mici ieşiri, Agatha. Oarecari mondenități. Îmi 
displăceau însă lansările de carte. Erau momentele pline de ridicol 
ale provinciei mele prăfuite, asudate şi înamorate de glorie vulgară. 
Nu mi-ar fi plăcut să merg la sindrofiile organizate de nevasta 
primarului Ferdinand. Nu-mi trecea prin cap să mă ard la soare la 
sfârşit de săptămână la picnicul pus la cale de madam Brizard. 

La începutul verii mi-am petrecut vremea la clubul de jazz, 
am băut bere blondă pe terasă la Emil, am scris scrisori unor 
personalități din capitală. Nu eram de acord cu anumită măsuri 
luate de guvern şi ceream ridicarea monopolului asupra nemuririi. 

Bineânțeles că unii m-au felicitat pentru ultimul meu 
moment de magie în timp ce alții mi-au trimis biletele în care m-au 
amenințat cu moartea. 

Ce-mi păsa?! 

Într-o dimineață, pe terasă, Tătărăscu îi înjură vârtos pe 
nemți, pe ruşi, pe americani şi pataggonezi. Îi făcu cu ou şi cu otet 
pe cei de pe Limbo. 

Golind o halbă de bere pe nerăsuflate, unul, Popovici, îi 
tinu hangul spunând şi el nişte bazaconii: 

- Dacă pataggonezii îi băteau pe ruşi la Trafalgar, în '75, 
Bibescu al nostru ar fi putut să-şi instaleze tronul fix în Piaţa Roşie! 

- Baţi câmpii, domnule! îl apostrofă Haralambie de la 
Arsenal, vrând să-l îmboldească nitel. Pataggonezii n-au fost încă 
la Trafalgar. E mai mult ca sigui. Puţină istorie mai ştiu şi eu, ce 
naiba! 

- Pe onoarea mea, au fost! Nava lor amiral a fost 
scufundată de crucişătorul Odessa! A scris şi la gazetă! 

- Zvonuri, domnule, i-a strigat Haralambie turnând gaz 
peste foc. La Trafalgar s-au bătut maurii cu chinezii! Doar ştim cu 
toții, nu?! Şi asta a fost după ce guvernul a pus monopol pe 

nemurire. Pataggonezii or să intre la rând ceva mai încolo iar la 
urmă de tot, am eu nişte informaţii, o să fim şi noi chemaţi acolo să 
arătăm ce putem! 

Ei, Haralambie ne zgândărea. Să ne toarne mai bine la 
poliția secretă. Pe toţi ne turna. N-avea scrupule, ticălosul. 

Dar nu ne păsa. Ziceam vrute şi nevrute. Că Bibescu o să 
instaureze dictatura regală. Că o să ne lovească până la urmă 
cometa aceea care-şi tot schimba culorile şi care aducea cu ea de 
fiecare dată cântecelul trubadurilor. Că or să năvălească peste noi 
dansatorii de saraban şi că or să ne bumbăcească rău de tot. Că 
o să fim martori cu toții le o a doua răstignire şi că întreg Sistemul 
Solar o să se prăbuşească într-o gaură neagră. 

Haralambie le mai înflorea niţel: 

Avea talent, pe cuvânt de onoare. Alerga la secție într-un 
suflet. Comisarul şef îi dădea nişte firfirei şi-un şut drept în fund. ÎI 
umplea de simț patriotic. 

Comisarul şef, săracul, a zărit Mandhala pentru prima oară. 
A şi murit din pricina asta. l-a explodat inima de emotie. Tin minte 
bine. Tocmai venise cu duba să mă bage la popreală că eram 
limbut şi nărăvaş. Tocmai îşi zornăia cătuşele şi-mi citea drepturile. 

A privit în sus din întâmplare. A făcut ochii mari, speriat. A 
răcnit din toate puterile: 

- Uite colo! Ce comedie! 

- Unde, comisare şef ? am întrebat eu. 

- Colo-n cer! a zis el punând lumea pe jeratic. 

Mandhala era. Maiestuoasă. Misterioasă. Gigantică. 
Tumultoasă. Vibrantă. Multicoloră. Plină de tubulaturi gonflabile. 
Zvăpăiată. Vorbăreață. Tăcută. Înnebunitor de tăcută. 

S-a pogorât peste noi. Ne-a cuprins. Ne-a definit. Ne-a 
fixat limite. Ne-a luat în custodie. Şi-a trimis elefanții să tropăie pe 
Strada Mare. S-o strivească pe Agatha. Şi-a trimis drahmanii treziţi 
din somn să ne picure-n urechi adevăruri esenţiale şi parfum de 
santal. Drahmani burtoşi, însetați de firescul nostru. Călugări 
evitând pe deasupra havuzului din fața Primăriei. 

- Văd Pântraşiva! a tipat Tătărăscu căzând în extaz. 

- Ce vezi?! 

- Văd! Văd Pântraşivaaaa! 

- Dumnezeu să-l înțeleagă, a zis primarul Ferdinand. 

L-am căutat pe Garge, flaşnetarul. Una care vindea 
garofițe, cinci la leu, mi-a zis că l-a văzut cum se ascunde într-un 
vas de bambus. Femeie nebună! Cum să intre grasul de flaşnetar 
într-un vas atât de mic? El care ocupa două locuri în autobuz?! 

Nici pe Haralambie nu l-am mai găsit în nebunia generală. 
Un polițist mi-a strigat că l-ar fi zărit pierzându-se prin piața de 
peşte din Mandhala. Polițistul plângea în draci. Îşi lovea vipuşca 
pantalonilor cu bastonul lui electric şi plângea în hohote. 

M-a întrebat sughițând: 

- Ce-i cu fenomenu' ăsta, domnule? 

- De la stratul de ozon ni se trage, am minţit eu gâfâind, 
ca să mă aflu-n treabă. 

- Eu am auzit c-o fi din cauza experimentelor nucleare! 

- O fi, nu zic nu! 

- Cică o să fie şi mai rău! l 

- Tot ce-i posibil! Istoria nu s-a sfârşit. E clar că vom mai 
avea probleme. După 2000 o să fie un mare cutremur de pământ 
semn că ocultele au dibuit ceva din Secretul Originar şi că au pus 
mâna pe forțele telurice! 

Bine-mi mai stătea! 

Mandhala hăpăia încet, încet întregul Adamville şi mie îmi 
ardea de prostii. 

Comunicatiile erau întrerupte. Soarele nostru electric se 
stinsese. Lumea alerga de nebună pe străzi. Forțele 
guvernamentale nu-şi făcuseră încă apariţia şi era clar că nici nu 
aveau să vină. 

Hămesită Mandhala! 

L-a înghiţit pe doctorul Spiridon. L-a făcut pierdut pe Abab 
Hassan. L-a înfulecat pe nemestecate pe Tătărărescu. l-a terciut 
pe Jobo, alcoolicul, Mama Filoni, madam Brizard şi Fifi Baston. 

Unul n-a mai rămas în Adamville. 

CAPITOLUL ŞAIZECI ŞI CINCI 


TREBUIE SĂ FIM VIGILENȚI 


Prospăt picat din capitală, după eveniment, procurorul 
Athanasiu mi-a cerut să consemnez în scris toată tevatura. 

Eu m-am opus. 

Athanasiu m-a ameninţat în fel şi chip. Era virulent, 
insurgent, năbădăios. Pus pe fapte mari. Gata, gata să iasă în 
fată. Să fie remartat de superiorii săi. Să ajungă procuror general. 

Umblă de colo, colo prin Adamville căutând cadavre, urme, 
ceva semne. Avea geanta burduşită cu pungi de plastic în care ar 
fi strâns probele pentru analiza de laborator. Avea şi un subaltern 
cu el. Omul legii. Bondoc. Subaltern conştiincios. Slugarnic. Şi foarte 
muncitor. Căra în cârcă un târnăcop şi o lopată spre a putea da la 
iveală urmele înfiorătoare ale măcelului. 

M-au alergat peste tot. Să le arăt locurile. Să le povestesc 
despre fenomen. Să mărturisesc. Mi-ar fi pus bucuroşi ştreangul 
de gât. Nu eram singurul supravieţuitor. Nu eram singurul martor! 

Eu eram criminalul! 

În fiecare seară, Athanasiu se ducea la Primărie să dea 
raportul şefilor săi din capitală. 

Avea o voce tunătoare. Zăngăneau geamurile. Vorbele lui 
împroşcau zidurile. Se loveau de felinare şi de caldarâmul fierbinte 
al străduțelor pustii. Lăsau dâre fosforescente. 

Athanasiu striga în telefon: 

- A fost clar un măcel! 

- Am găsit urme peste tot! 


- Urme, să trăiţi! 

- 'nțeles, să trăiţi! Pun mâna pe făptaşi! Îi belesc! Scot 
untu’ din ei! li trag la rindea! Le scot gărgăunii din cap! 

- Principalu' suspect e în mâinile noastre! Bate câmpii, să 
trăiţi! Cică a apărut ca din senin un oraş plutitor şi i-a înfulecat pe 
toți! 

- Sunt un tâmpit, să trăiţi! 

- De două ori tâmpit! 

- Mama lor de bolşevici! 

- Fascişti în toată regula, să trăiţi! 

- Masoni perverşi, să trăiţi! 

- Anarhişti, malagambişti şi deviaţționişti! 

- Rasişti cât cuprinde! 

- Sunt supertâmpit, să trăiţi! 

- Le vin eu de hac! 

- lremediabil tâmpit, da! 

- Nu mă duce el cu zăhărelul! Îi mut fălcile! Îl bat cu funia 
udă! Îl zvânt în bătaie, să trăiţi! 

- E o acţiune în contra naţiei! 

- E foarte corect, să trăiţi, sunt un tâmpit incurab::: 
Athanasiu m-a ținut nopti întregi cu lampa-n ochi. A chem= g> 
capitală o echipă mobilă cu un detector de minciuni. Mardea. 

au făcut pachet şi m-au băgat într-o cadă plină ochi cu gheață. 
Apoi m-au întrebat în fel şi chip. Doar, doar or descoperi marea 
minciună în tremurăturile acului de la aparatul lor. 

- Unde-i Agatha? Unde-i Fifi Baston? Unde-i Mama Filoni? 
Unde-i madam Brizard?! L-ai ucis? Cu mâinile goale?! L-ai gâtuit? 
Unde le-ai îngropat cadavrele?! 

- Ultima dată când le-am văzut se îndreptau spre 
Pândraşiva! am strigat eu gândindu-mă cum să scop de nebun. 

- Minti, cetățene! a urlat unul dintre mardeiaşi. Uite cum 
sare acul, vezi?! | 

Acul nu sărea nici cum. Linia de cerneală era lină, lină. Mă 
duceau cu vorba, ticăloşii. Erau porniţi. Nici să mă omoare, nici să 
mă lase să trăiesc. 

- Ce-i asta, Pântraşiva?! a întrebat procurorul pe un ton 
ameninţător. 

- De unde să ştiu? Poate un râu învolburat! 

- Ne iei peste picior?! 

- Poate un vârf de munte înzăpezit. 

- Eşti poet! a răcnit Athanasiu pocnindu-mă cu un baston 
electric peste făţălie. 

Ce să fi fost oare Pântraşiva? Poate un lac sclipitor. Poate 
o cădere în penumbra Lunii. Poate un moment tainic al zilei. Poate 
o floare de lotus purtată de vânt. Poate un gând sublim. Poate un 
nor zdrențuit de furtună, trecător. Sau poate o boare argintie lăsată 
peste lume. Sau poate o emotie. O gingăşie. Ştiinţă ocultă. O 
anume poziţie a trupului. O trecere spre un alt univers sau poate 
sfârşitul lumii despre care întreaga suflere din Adamville vorbise 
cu un soi de frenezie periculoasă. 

- Trebuie să ştii, cetățene! mă trezi din visare Athanasiu 
pocnindu-mă peste degete cu o vergea de oţel. 

Poc. Şi poc. Poc, poc. 

- Să ciuleşti urechile, cetățene! 

Şi poc. Poc, poc, poc. 

- Să caşti ochii, cetăţene! 

Şi iar poc şi poc. 

- Să fii atent la orice mişcare! 

Şi poc şi iar poc. 

- Trebuie să fim vigilenţi! 

Asta e. 

Oricare ar fi epoca, trebuie să fim vigilenţi. Oricare ar fi 
comandamentele şi politicile. Din toate izvorăşte principala 
poruncă. Trebuie să fim vigilenţi. Auzi glasuri de soldaţi? Auzi 
mărşăluit de trupe? Trezeşte-te cetățene, e timpul să lupti! 

- Unde-i doctorul Sterian? Cerceta curburile spațiului, dacă 
nu mă înşel, cetățene! 

- Poate stă la taifas cu drahmanii cei burtoşi, am zis eu 
zgâindu-mă pe fereastră după un pescăruş care căuta un sâmbure 
de furtună. 

- Mă iei la mişto! 

- Poate s-a aruncat în calea tigrilor divini! 

- Ne crezi nişte fraieri, nu?! 

- Poate că a îmbrăţişat Upândâva! am strigat. 

- Ce-i asta, Upândâva?! vru să ştie procurorul. 

Ce să fi fost Upândâva?! Poate nişte scrieri secrete despre 
Cetatea ideală. Poate o picătură de ploaie. Poate un altar umplut 
cu flori de câmp. Poate o melodie veselă. Poate una tânguitoare. 
Poate un dans nebun. Poate un poem despre albastru. Poate o 
geană de portocaliu. Poate şoapte duioase. Poate un cuvânt, un 
văl aruncat peste lume cu puţin timp înainte de căderea în 
penumbra Lunii. Cam atât. 

Cioc, cioc, Cioc. 

Subalternul era. Mardeiaşii îşi luaseră picioarele la 
spinare. Dezertaseră cu toții. Athanasiu s-a făcut stacojiu. Ceva 
se rupse înlăuntrul lui. l-a pocnit inima. S-a prăbuşit fără suflare 
pe podea. 

- Lasă-l, e mort, mi-a zis subalternul. Hai afară să fumăm 
o țigară! Gata, s-a sfârşit. 

Ne-am aşezat pe treptele crăpate de ploi. Subalternul m- 
a privit o clipă, mi-a întins o țigară şi m-a întrebat: 

- Auzi, cetățene! Uneori îmi trece prin minte un gând tare 
ticălos. Anume că există un plan ascuns al lumii şi c-au murit 
milioane de oameni fără să fi aflat de planul ăsta! Este că am 

dreptate?! 

- Este. 

- Auzi, cetățene, noi doi nu' cumva ne-am mai întâlnit? Nu 
ti-am mutat eu fălcile acu, vreo douăzeci de ani?! Ziceai că eşti un 
fel de magician! Auzi dom'le, ce m-ai supărat! De-aia te-am 
bumbăcit în halu, ăla! Pentru că m-ai supărat! 

Detunătura aproape m-a asurzit. Subalternul nici n-a simțit 
când l-a pătruns glontul. l-am pus revolverul procurorului în mână 
o crimă perfectă, mi-am spus. Un procuror paranoic ucide un 
subaltern în timpul anchetei. 

Ce căldură! 

Vara aia nebună m-a împins la fapte nebune. Sosise timpul 
să plec în cruciadă. Văzusem semnele. 

Într-un târziu, au intrat nişte soldățoi în Adamville cântând 
de mama focului. Era şi Plotor, măcelarul din Beauburg, şi Gargalli 
filozoful, şi Brulla, ăla care avea un papagal vorbitor, şi Vlasko, 
trompetistu', şi Totora, circarul, şi vreo mie de alți fioroşi, toți unul 
şi unul. Erau înarmaţi până-n dinţi. În- fată fâlfâiau steaguri roz, 
portocalii şi verzi. Fioroşii aveau priviri de oțel şi zale strălucitoare. 

l-am întrebat plin de curiozitate: 

- Încotro, vitejilor?! 

- Spre Trafalgar! mi-a zis Ibhib, tunarul din Longville. 


CAPITOLUL ŞAIZECI ŞI ŞASE 


CRUCIADA LUI MOREAUGARIN 


Ibhib, tunarul din Longyville, m-a stârnit din bârlog. 


Vreme de-o săptămână încheiată s-a foit prin catacombele 
din Beauburg. A-ntrebat de mine în stânga şi-n dreapta. S-a dat în 
stambă luându-se la hartă cu nişte oameni-lilieci. l-a chirfosit şi le- 

a băut sângele. 

Pehlivanul! 

Pe urmă a mai zăbovit pe malurile fluviului subteran şi s- 
a zbânţuit cu sirena aia oacheşă, Brunhila. A muşcat-o de ţâţe de- 
a băgat-o-n draci şi ea a tipat într-una de-au crăpat bolțile galeriilor 
pe unde hălăduiau morţii. O învățase meserie Jean Limbosu', pot 
să jur. 

Sigur că l-am urmărit pe tunar cu monitoarele mele. N- 
aveam eu încredere în pungaşi ca el, Nu se schimbase prea mult. 
Parcă-i crescuse burta. Parcă-i plutea o ceaţă pe ochi. Solzii-i 
străluceau însă ca-n vremurile bune şi încheieturile-i lucrau la fir. 

Cum l-am auzit zăngănindu-şi fiarele, am atins iute făcliile. 
Am oprit motoarele. Mi-am scos puşcociu' din piept. M-am pus la 
pândă. 

- Stai locului! am strigat amenințător pregătindu-mi plumbii. 

Ibhib, a rânjit, dezvelindu-şi săpăligile de-argint şi-a 
croncănit nu ştiu ce. Nu i-am dat crezare. Îi fremătau nările. Îi 
tresălta pieptu'. Îşi rotea iute ochişorii. Parc-or fi avut ceva pe suflet. 
Mişelul! | s-a crăpat umăru' şi-a ieşit gura unui tun. 

Ce să mai aştept?! 

Am slobozit o salvă. S-au cutremurat pereții. Bubuitura s- 
a rostogolit la suprafață, pierzându-se prin străzile tubulare din 
Beauburg. lar tunaru'? | 

Ha, ha, ha! Mama lui de ticălos! 

Mi-a făcut figura aia a lui tare de tot. A prins plumbii-ntre 
săpăligile lui de argint şi mi i-a scuipat drept în scăfârlie. l-am 
întins lăboiul meu păros iar Iphib a țâşnit din întuneric şi m-a luat 
în brațe mugind de bucurie. 

Mi-au troznit oasele. Era verde, golănoiul! . 

- Bazar! N-ai prins mucegai pe-acilea? m-a întrebat Ibhib 
bătând din buzele-i cărnoase, pline de saiivă. 

- Dar tu, pramatie?! 

- Am fost la Trafalgar! 

- Aha! | 

- Am tras o scatolceală de zile mari! 

- Lasă gargara! Zi-mi ce vânt te-aduce. Care-i şpilu,? 

- Păi, cum stai cu galbenii?! plescăi tunaru, scărpinându- 
se după urechea-i clăpăugă. 

- Unul n-am! 

- Aha! 

- Al o treebă pentru mine?! 

- Am, golănoiule! 

- Dă-i drumu. Mor de curiozitate, am zis eu repede scoțând 
un clondir cu zeamă de praf de puşcă. 

- Mi-a trimis vorbă Moreaugarin. Omu, are o treabă babană 
de tot. Ai auzit de diamantele de lumină veche?! 

- Am auzit ceva, ceva, am minţit eu fără să clipesc. 

- Moreaugarin zice că le-ar Avea nişte pelerini care vin de 
dincolo de orizontul cosmic! 

- Mi-a povestit şi mie un drac-de-mAre, am minţit eu iar 
fără să-mi tremure glasul. 

- Poveste veche, mă, Bazar. Pelerinii sunt ființe sonore 
născute din sunetu' primar al Universului. Într-o bună zi au furat 
Cetatea Ideală a oamenilor. Au dus-o hăt. Au plimbat-o prin întreg 
Universu' până când diamantele de lumină veche au început să 
pălească. Aşa că pelerinii s-au întors din drum. Au ridicat cetatea 
pe Venus şi diamantele au început să sclipească din nou. Numai 
că civilizaţia venusiană a fost distrusă prin trădare, sperjur şi crimă. 
Venusienii n-au rezistat tentației. Au vrut să devină nemuritori şi s- 
au bătut pe viață şi pe moarte pentru diamantele de lumină veche. 
Şi-au lepădat credința. Şi-au lapidat preoții şi şi-au lăsat lăcaşurile 
de cult în paragină. Pelerinii i-au amăgit în fel şi chip şi i-au împins 
să se războiască între ei. 

- Şi pelerinii?! 

- Şi-au schimbat planurile. Au coborât prin găurile de vierme 
şi-au încercat să ridice cetatea pe Terraria. 

- Copia imperfectă a Pământului?! 

- Cum zici. 

- Au reuşit? am întrebat eu mort de curiozitate. 

- Nu. Câmpul gravitațional al planetei era instabil. Aşezările 
îşi schimbau neâncetat poziția geografică din cauza unor vârtejuri 
temporale foarte puternice. O grămadă de gunoaie aruncate de 

pe Pământ ajungeau pe plajele terrariene. Din amalgamul ăla 
puturos se năşteau tot felul de fiinţe imposibile care schimbau tot 
timpul indicele entropic al planetei! 

- Tunarule, mă ia de cap! 

- Stai aşa! Termin îndată! Pelerinii... 

- Vin pe Pământ! 

- Asta-i şpilu', Bazar! Pe Pământ. Diamantele de lumină 
veche vor fi la nasu, nostru! 

- Şi noi o să punem lăboiu, pe ele, tunarule! 

- Te-ai prins! 

- Da, voi aveţi încredere în Moreaugarin?! 

- M-am gândit. 

- Eu zic să mergem pe mâna lui şi-apoi să-i facem de 
petrecanie până nu scurtează el de scăfârlie! 

M-am dus cu el. Ce-aveam de pierdut? Au venit şi Totora, 
circaru, şi Gargarelli, filozofu’, şi Plotor, măcelaru' de pe Venus, şi 
Vlasko, trompetistu' şi Brulla, ăla care avea un papagal vorbitor. 

Mare veselie. Ne-am strâns toată trupa. Apoi, în zori, am 
pornit-o spre Moreaugarin. În buza oceanului ne aştepta. Într-un 
castel părăsit, la margine de Adamville. Ne cam ghiorţăiau matele 
de foame când am ajuns. Mai, mai să-i spargem porţile Lu’ 
Moreaugarin. 

Ticălosu'! S-a purtat frumos cu noi. Era blând ca un 
mieluşel. Vorbă-dulce. În ochi, miere. Trucuri. Baliverne. 

Ne-a ținut un discurs. Avea stuchit la limbă. Se cocoţase 
pe o maşinărie de-a lui nărăvaşă. Aia scotea nori de pucioasă. Nu 
puteai şti ce-i. Scarebeu? Caracatiţă mecanică? Demon de plastic, 
sticlă şi oțel? O himeră?! 

Maşinăria avea sfere roşii, scânteietoare. Tije argintii pline 
de tepi. Prisme multicolore să poţi citi în ele trecutul, prezentul şi 
viitorul. Un uriaş dinam Fulton. Tubulaturi gonflabile, şerpuitoare. 
Mingi de foc. Un piston de-o tonă. Un girofar nemtesc. Un berbece 
de oțel. Schele lucitoare, alunecoase. Păsărele ameţitoare. Şerpi 
de celofan şi holograme unduitoare. Îngrămădiri organice din care 
se năşteau tot felul de drăcovenii. O piramidă străvezie, străvezie 
din care ţâşneau fulgere albastre. O rampă de lansare ruginită. 

Un supercalculator Mettrycks. Şi-o butelie Van der Wraff. 

Moreaugarin se tot plimba ţanțoş pe puntea de comandă 
şi striga în draci: 

| - Bine aţi venit tigrii meii! Leii mei! Bravii mei luptători! Am 
auzit că v-aţi acoperit de glorie la Trafalgar! Bravo, tigrilor!'Aţi luptat 
cu aceleaşi forte obscure cu care mă războiesc şi eu de-un sfert 
de veac! Vor să-mi smulgă Secretul Originar! Nu-i vom lăsa! 

- Nu! Nu! Nu! 

- Aşa vă vreau tigrilor! Vom face curățenie! Vom reorganiza 
întregul Univers! Balonările? Scuipatul? Vânturile! Vărsăturile! Le 
vom trece prin foc şi pară! Vom salva spiritul, tigrilor! 

- Uraaa! 

- Vom elibera Cetatea Ideală şi vom reântrona spiritul pur 
între zidurile ei ! Vom lustrui diamantele de lumină veche pentru ca 
sclipirea lor să revigoreze spiritul! 

Erau frumoase vorbele lui. De-a dreptul înălțătoare. Dar 
noi voiam să ştim care ne era partea. În rest, vorbe bine meşteşugite 
dar nu pentru noi. 

l-am spus-o de la obraz lu’ Moreaugarin. S-a mâniat. Ne- 
a făcut cu ou şi cu oțet. Ne-a strigat furios: 

- Să nu mă dezamădgiţi, tigrilor! Voi sunteti floarea 
războaielor siderale! Voi sunteţi cavalerii mei! 

Ei, cam mult spus, cavaleri. A, nişte soldățoi hârşiţi prin 
lupte, da, eram. Ne tineam armele bine ascunse-n trup. Ai fi zis că 
suntem aşa nişte îngeri. Trecători obişnuiţi. lar noi? Fioroşii 
fioroşilor. Durii durilor. Înfricoşători de-a dreptul. 

- Auzi, Moreaugarin, zici c-o s-o pornim în cruciadă, nu-i 
aşa?! Da' cu diamantele de lumină veche cum rămâne?! întrebă 
cu jumătate de gură Brulla, ăla care avea un papagal vorbitor. 

- Aaaaa! Tigrule! Te scurmă nemurirea-n piept! O să fiți 
nemuritori! O să facem harcea-parcea veacurile! V-o promit! Vom 
fi stăpânii Universului! Vom fi principiul lui unu care se multiplică, 
noi vom fi Mandhala, noi vom fi oul filozofal! 

- Nu te-aprinde, Moreaugarin! a strigat Ibhib, tunaru' din 
Longville, sărind de pe un picior pe celălalt. Noi vrem să ne ştim 
partea. Sunetu' galbenului, ăla ne e drag nouă! 

- Vorba asta e! Ce câştig avem noi dacă-i căsăpim până 
la unu, pe şmecherii de pelerini?! am întrebat eu vrând să mă 
aflu-n treabă, să nu stau de-o parte. 

- Oh! Cum de-a picurat Universu' o scânteie de spirit într- 
un hârdău ca tine, Bazar! a răcnit Moreaugarin luându-mă binişor 
peste picior.Uită-te la tine! Sărmane! Eşti plin de puroi pe dinăuntru! 
Plin de bube! O să te cauterizăm! O să te ard cu fieru’ înroşit, 
soldățoiule! Vrei galbeni? O să-ți dau galbeni! Vrei femei? O să ai 
din plin! Arme periculoase? O să ai cele mai periculoase arme din 
Univers! Dar gloria, Bazar?! Gloria? Noi vom elibera Cetatea ideală! 
Şi ne vom acoperi de glorie! O să-i deschidem porțile şi ne vom 
acoperi de glorie! În genunchi, tigrilor! 

Am căzut cu toţii-n praf, ruşinați. Moreaugarin apăsă o 
pedală de-a lui şi-azvârli prin văzduh o rază verde, verde. Sfârâia 
văzduhul, se preschimba în curcubee. 

Uite-aşa ne-a îmbrobodit Moreaugarin! 

Eram în puterea lui. N-aveam scăpare. Ar fi putut să ne 
gâtuie. Ar fi putut să ne crape țestovanu'. Să ne soarbă fluidul 
vital. Să ne preschimbe spiritu'. Gata, gata să ne sfărâme pieptu', 
să ne pipăie inimioara, s-o facă să cânte apăsând-o u;or cu unghia. 

Ar fi fost în stare, smintitul! 

lar noi? Eram ca vrăjiți. Căzusem în laţ. Nu mai aveam 
scăpare în nici un fel. 

Ne-am urcat pe puntea maşinăriei lui şi-am pornit să 
cutreierăm Universu în lung şi-n lat până am ajuns în apele 
oceanului Atlantic. În Cornu' Africii am scufundat corăbiile unor 
pirați şi-am hăcuit o haită de calmari care-şi făceau mendrele pe- 
acolo de-o sută şi ceva de ani. Ne-am aprovizionat la Gibraltar şi 
ne-am făcut de cap cu nişte arăboaice focoase şi ţâțoase. Am 
mințit lumea că ne-am duce să pescuim balene-de-sticlă în 
îndepărtatul Nord. Cine să ne creadă pe cuvânt?! 

Americanii, ruşii şi petaggonezii mirosiseră ei ceva. Chiar 
şi genovezii se băgaseră pe fir. Şi arienii ascunşi bine de tot în 
jungla braziliană, şi unii de prin Tibet. Şi-au trimis agenţi secreți pe 
urma noastră. Ăia aveau arme ascunse-n joben şi mituiau toți 
boschetarii să-i ciugulească de vreun secret, ceva. 


e 

Ne-au luat urma o escadrilă de avioane-fantomă, un 
submarin nuclear şi un aerostat plin ochi cu infanterişti. Ne-au tintit 
dintr-un satelit militar şi-au pus o bacterie să ne înfulce pielicica şi 
să ne lase fără de urechi. 

Sărmanii! 

Le-am râs în nas. Ne-am crăpat pieptu' şi-am scos artileria 
grea iar Moreaugarin i-a măturat pe toţi cu raza lui cea verde. 

Ne-a aţinut calea şi-o caracatiță venită de pe Terraria în 
căutare de hrană şi o hoardă de dansatori de saraban cărora li se 
urâse cu binele. l-am tras în țeapă şi i-am prăjit niţel iar caracatița 
am tăiat-o felii, felii, am azvârlit-o, în canţarole şi-am înfulecat-o 
pe înserate stropind-o din belşug cu zeamă de praf de puşcă. 

- Hei, se zăreşte ceva?! ne striga Moreaugarin de dimineață 
şi până seara nelăsându-ne să soilim deloc în gabie. 

- Ape pustii! 

- Vine anaforu'! 

- Atenţie la artimon! 

- Cârma banda! 

- Ține astea cu nădejde, Plotooor! 

- Trage vela, soldățoiule! 

- Molaaaa! 

- Leagă sartu’! 

- Aruncă sonda! 

- Ţine straiu'! 

- Vino la tachet! 

Uite-aşa roboteam pe punte. O vreme am navigat fără 
cărbuni încercând să-i păstrăm pentru lupta cea mare. Coşurile 
străluceau în soare şi-aşteptau, nebunele, să se înroşească, puf, 
puf, puf. 

- O barcăăă! a urlat într-o bună zi, ca scos din minţi, Vlasko, 
trompetistu . 

Ne-am bulucit la parapetu’ oțelit. Am scrutat întinderile. 
Am strigat maşiniştilor să oprească vântu' care ţâşnea din tuburile 
de la prova umflându-ne pânzele. 

- Un semn ceresc, ne-a zis Moreaugarin baleind apele cu 
zaza lui cea verde. 

- Un călugăăăr! a răcnit Plotor, măcelaru', izbucnind în 
plâns ca un copil. 

Călugărul abia sufla. Avea o barbă aspră şi-ncâlcită. Nu 
mâncase de zile întregi. Căra cu el în barcă o instalaţie bizară. Am 
cercetat-o fără glas. 

Naufragiatu' ne-a spus pe şoptite: 

- Cutreier mările şi oceanele de ani de zile pătruns de-un 
tainic gând. Vreau să înregistrez vocea Domnului. L-am implorat 
adeseori să-mi spună un cuvânt măcar. Unul, doar. Am plăci cu 
mine şi-un patefon. Nu-mi pierd speranţa. Dacă-mi veti da ceva 
merinde am să mă rog pentru cruciada voastră, fiilor! 

Hait, mi-am zis, călugăraşu' a mirosit ce hram purtăm. 
Dar cum oare?! Viaţa în pustia de ape să-l fi învățat să citească-n 
suftetu' ființelor?! 

Ne-am luat cu vorba. L-am omenit. A mâncat cu poftă. 
Ne-a desluşit cum funcţiona instalația lui. Aşa şi pe dincolo. O 
cam scălda. Cruciații mei, tut! Chiar şi Moreaugarin stătea gură- 
cască de parcă se prostise cumva. Călugăraşu tot îi dădea ‘nainte 
să ne pună un vals, un tango sau conga. Să ne mai descreţim 
frunţile întunecate de gânduri războinice. Dar de unde să fi ştiut 
călugăraşu meu că noi aveam arme-n trup, înfipte adânc, departe 
de lumina ochiului. 

- Suntem obosiţi frânţi, m-am băgat eu în vorbă, privindu- 
|.drept în ochi pe călugăraş. S-o lăsăm pe mâine seară. prea 
cucernice! Ce-ai zice de-un pat moale, din alge şi flori de mare?! 

S-a învoit călugăraşu'. l-au sticlit ochişorii. A murmurai 
ceva în barbă. Lasă.-l, oricum n-aveam somn! 

L-am simţit pe la miezu' noptii. S-a strecurat tiptil pe junie: 
la lumina lunii. S-a dus la pupa. S-a tot moşmondit acolo. Eu eram 
numa’ ochi şi urechi. L-am văzut zărit scoțând patefonu' şi alegând 
dintre plăci una de argint. Nu era patefon, vezi bine! Nici instalaţie 
de înregistrat vocea Domnului! Am țâşnit ca o pisică din locul meu, 
dintre butoaiele cu ulei de măsline. Golănoii mei dormeau dusi. 
Sforăitu' lu’ Moreaugarin se auzea până dincolo de Cercui F.. 

- Preacucernice, nu te-a prins scmnu-n gheare?! 

- Ah, tu erai, băiete? a susurat călugăraşu, meu fâs”: 


147 


Cruciada lui Moreaugarin 


se ieşit pe punte. Am ieşit pe punte. Mi s-a părut c-aud un glas. 
Poate că-i Domnul, mi-am zis. S-a îndurat de mine! 

- E cântecu' balenelor, preacucernice. 

- Aha! 

- Balenele-s mai mult ca sigur. 

- Taincă lucrare cântecul ăsta al lor, fiule! 

- Aşa o fi, precucernice, am mârâit eu pipăindu-mi pieptu'. 
Şi-n ce mânăstire ziceai c-ai fost?! Poate pe Ascabia... 

N-am apucat să-mi sfârşesc vorbe. Călugăraşu' a pus 
placa de argint în arma lui şi-o muzică îngerească s-a revărsat 
peste ape. Am simţit cum mă podideşte sângele pe nas şi pe gură. 
M-am prăbuşit lat pe punte. Cât pe-aci să mă rostogolesc în valuri. 
Sunetele se transformiaseră în săgeți otrăvitoare. Îmi sângerau 
turloaiele, fățălia şi lăboiul meu cel păros. 

M-am ridicat cu greu. Mi se umflase scăfârlia gata, gata 
să-mi pleznească dracu’. M-am aruncat ‘nainte. Mi-am crăpat 
pieptu' şi-am tras o salvă de plumbi ucigaşi. 

- Trădareeee! a urlat Ibhib, tunaru'”, năvălind pe punte 
numa’ în izmene. 

- Piraţiiii! răcni Gargarelii, filozofu’, aruncând prin văzduh 
iatagane de foc. 

- Duşmanuuu, băăă! urlă Plotor sfâşiind totul în jur cu 
ghearele lui de oţel. 

Nici urmă de călugăraş. Moreaugarin m-a strâns în brate. 
A pus la cale o ceremonie. Falcerii lui au cântat la trombon şi tobe. 
Moreaugarin m-a decorat. Mi-a prins de piept o medalie făcută din 
foile unui roman polițist pe care-l ştiam pe de rost. M-a pupat pe 
obraji. M-a înălţat în rang. M-a făcut contraamiral. 

Târziu, în noapte, trăgând din trabuc ca nişte barosani, 
am stat la taclale. Golănoii sforăiau. Luna-şi ridicase poalele-n cap. 
Sufla un vânticel cald. 

Moreaugarin mi-a zis: 

- Contraamirale, crezi în cruciada asta?! 

-...? \ 

- Nu simți deja diamantele de lumină veche arzându-ti 
măruntaiele?! Simţi sclipirea Cetăţii Ideale? Sufletul tău nu tânjea 

după lumina veche, de început de Univers? Cum o să te simti 
când milioane de oameni vor năvăli prin porţile deschise, plângând 
de fericire că s-au regăsit?! 

N-am zis nimic. Navigam prin ape tulburi. Poate că deja pelerinii, 
puşi în gardă de călugăraş, ridicaseră pe ziduri cratere 
bolborositoare şi asteroizi de foc, să ne stâlcească, să ne-arunce- 
n hăul sideral! 

- Ce-o să faci cu diamantul tău? mă zgândări Moreaugarin 
aruncând vălătuci liliachii din trabucul său argintiu. O să-l înghiţi 
ca să devii nemuritor? Nu ţi se pare a fi deşertăciune? Ce-o să 
faci tu cu nemurirea? Prin câte războaie o să-ţi mai freci pielicica?! 
Are vreun rost? Nu e mai ametitor să trăieşti o singură dată? Să 
arzi ca o torță-ntr-o clipită?! 

Parşivul! 

Cum mai încerca să mă ducă cu zăhărelul. Cum îmi mai 
scormonea el prin suflețel. Simţeam eu unde bate. Vedeam eu 
care e lucrarea lui! Voia să-i dau diamantu' meu. Hulpavnicul! 

I-am'râs în nas: 

- Şi de ce n-aş fi şi eu nemuritor?! 

- Vrei să te cuprindă plictisu', Bazar?! Nemurirea e pentru 
spiritele alese! Ele au a devenit principiul lui unu care se multiplică! 
Ți-ar place să nu fii soldățoi în carne şi oase ci un principiu care 
ordonează Universul în Marele Joc? Vrei să te cununi cu Absolutul 
în dauna cărnii?! 

- Şi-atunci? 

- Vinde-l, Bazart! Îl cumpăr eu! 

Auzi pramatia! Cum mă mai îmbrobodea! Nu-i stătea în 
gând lu’ Moreaugarin să elibereze Cetatea Ideală pentru oamenilor, 
cum ne mai minţise, ticălosu'! 

Am strivit trabucu' sub bocanc şi m-am dus să mă culc. 
M-am perpelit toată noaptea. N-am avut somn. Am visat bazaconii. 

În zori ne-am potrivit orologiu'. Am făcut un salt în timp. 
Ne-am zăngănit armurile. Ne-am încolonat pe punte. Am 
îngenuncheat. Ne-am făcut semnul crucii. Ne-am pregătit de luptă. 

Ibhib, tunaru', m-a tras de-o parte. Mi-a arătat o pungă 
doldora de galbeni. Mi-a şoptit: 

- Bazar, băiatule! Lasă dracu nemurirea! Ce-ti pasă? Uite, 
noi i-am vândut partea noastră lu’ Moreaugarin. Ce te mai codeşti? 
Uite cu ce de bănet m-am procopsit! | 

l-am tras una peste ceafă. L-am muşcat de urechile-i 
clăpăuge.Ce parşiv, tunaru'. Gata, gata să mă vândă de neânceput 
lu' Moreaugarin. 

- Om mai vedea, tunarule! 

Ceţuri grele s-au coborât pe punte. S-a revărsat un şuvoi 
de foc peste noi. Ne-au lovit stele rotitoare. Un şarpe de otel a 
şfichiuit văzduhu'. Pelerinii-şi tot schimbau forma. Ibhib i-a lovit cu 
tunul. Vlasko, trompetistu', i-a măcelărit transformându-şi sunetele 
în bombarde. 

Moreaugarin urla, prefăcutu': 

- Pentru Cetatea ideală, înainteeee! Aşa tigrii mei! Să 
eliberăm zidurile de lumină vecheee! 

Cum o mai scrântea! Cum mai mintea! 

Văzduhu' pârâi. Trozni. Gemu. Apele-nghețate-ncepură 
să fiarbă zgomotos. Se prăbuşi o banchiză. Soarele se subție. 
Undeva, în înalt, spânzura o stea râncedă. 

- Uraaaaa! ţipă Ibhib, tunaru', luându-o pe urmele lu 
Moreaugarin. 

- Pe ei! ne îndemnă Plotor, măcelaru', prostindu-se şi el. 

Într-un târziu s-a lăsat liniştea. Peste întinderile albite de 
zăpezi, pluti o vreme un fum purpuriu. Curgea sânge din cer. Fulgui 
vreme de câteva ceasuri. Ne-am strâns la poalele Cetăţii Ideale şi 
ne-am curățat armurile. Nişte păsăroi de pradă ciugulesc hoiturile 
pelerinilor. Moreaugarin se cocotă pe o bombardă încă fierbinte 
vrând să ne țină un nou discurs. Era tot cu ochii după mine acum 
că se sfârşise lupta şi trebuia să-mi dea partea mea, un diamant 
de lumină veche. Golănoilor nici nu le păsa de tărăşenia asta. Se 
puseseră pe băut zeamă din praf de puşcă şi lălăiau cântecele 
porcoase. Moreaugarin strigă cu o voce gâtuit: 

- Vă multumesc, tigrilor! Cavalerii mei! Cetatea ldeală va 
fi... 

Văzând că nu-l ascultă nimeni, lăsă păgubaş. Îşi scoase 
pumnalul şi începu să râcâie zidurile mângâind cu evlavie 

diamantele de lumină veche. M-am ţinut după el. 

S-a răstit la mine furios: 

- Ce vrei?! 

Ce să fi vrut? Partea mea, vezi bine. El nici n-a vrut s- 
audă, a-nceput să urle: 

- Ani de zile am dorit nemurirea! Am căutat-o în iubirea 
unei femei! În van! Agatha nu era nemuritoare! Madam Brizard şi- 
a bătut joc de mine! Ai auzit de ea, soldățoiule?! 

- Nu, am zis eu ruşindu-mă un pic. 

- Ce ştii tu? Eu am adus Mandhala! Ştii de ce? 

- Nu, am recunoscut eu bâțâindu-mă. 

- Eşti un prefăcut, Bazar. Am cunoscut-o pe maică-ta. La 
fel era! Şi toți cei din Adamville erau nişte prefăcuţi! Floarea 
spiritului?! Nicidecum! Nişte ticăloşi! Potlogari! Gargaragii! Leneşi 
şi corupti! Se-avântau după gloria deşartă! Înjurau guvernul dar 
ajunşi în scaun ministerial s-ar fi căpătuit pe ruptelea! 

- Îi judeci, Moreaugarin? Ai dreptu’ ăsta să judeci oamenii?! 

- Prostule! N-ai să ştii niciodată... 

- Vrei să mai faci un experiment, ceva?! l-am întrebat 
pipăindu-mi pieptul. 

S-a prins, ticălosu'. Dar a râs în hohote. Să-l ucid, mi-a zis. S-o fac 
repede, repede, mi-a zis. 

- Hai, nu te codi! Tu eşti începutul şi sfârşitul! 

- Taci! 

- Hai, Bazar! Asta e menirea ta! Trage, soldăţoiule! 

- Încă o vorbă şi te fac harcea-parcea, l-am amenintat în 
van dându-mă un pas ‘napoi. 

- Curaj, Bazar! Fă-o! 

Se juca cu mine. Voia să mă chirfosească cu raza lui cea 
verde. Voia să dea o lecţie soldățoilor. Să nu-i mai poarte careva 
sâmbetele. Să-i conducă aşa cum avea el chef. 

Mi-a strigat: 

- Poţi s-o faci! Hai, mă aşteaptă Absolutul! Eu sunt 
principiul lui unu care se multiplică! 

Jite-aşa striga Moreaugarin! 

| se zbătea o pleoapă. Îi fierbea sângele în vine. Începu 

să scoată diamantele şi să le strângă cu o mână tremurândă. M- 
am repezit şi-am înfulecat unul. Moreaugarin a izbucnit în hohote 
de plâns. S-a repezit să mă strângă de gât. Am slobozit o salvă de 
s-au cutremurat întinderile. Moreaugarin a făcut un pas înapoi 
ştergându-şi sângele de pe buze. Am închis ochii şi-am slobozit în 
pumni de plumbi fierbinţi. 

Moreaugarin s-a prăbuşit. S-a zvârcolit preţ de câteva clipe 
mustind de sânge, S-a rostogolit de pe punte înroşind spuma 
valurilor. L-a luat o pală de vânt şi l-a risipit printre ghetțuri. S-a 
spart în mii de cioburi. 

Cum coboram pe pasarela, l-am zărit pe unul ieşind din 
nisip. A venit la mine şi, vorbind în dodii, mi-a spus de parcă ne- 
am fi cunoscut de când lumea: 

- Moreaugarin, cerul e roşu, o să fie vânt. 

